
Prefaţă 

9 



Disciplina „bioeticii" a apărut ca răspuns la realizările fără precedent făcute 
în ultimele trei decenii în domeniul tehnologiei biomedicale. Multe din acestea 
sunt puse în slujba binelui, de la tehnicile reproductive pentru combaterea 
infertilităţii, la terapia genetică pentru combaterea bolilor. Cu toate acestea, o mare 
parte a noii tehnologii ne aruncă, ca niciodată, pe un teren minat, de la avorturile 
embrionare la sinuciderile asistate, de la sarcinile-surogat la donarea embrionilor 
umani. Cum priveşte Ortodoxia toate aceste „realizări"? Care sunt criteriile după 
care s-ar putea rezolva problemele morale cu care se confruntă preoţi, pastori, 
medici şi laici, atunci când încearcă să distingă voinţa lui Dumnezeu şi să apere 
valorile umane fundamentale în faţa presiunilor crescânde ale imperativului „fă-o 
pentru că poate fi făcută"? 

Această carte are în vedere astfel de probleme, dintr-o perspectivă 
scripturistică şi patristică. începând cu o discuţie asupra dilemelor bioetice de azi, 
urmează în capitolul întâi o privire generală asupra principalelor teme teologice 
care susţin orice răspuns ortodox la probleme privind crearea şi finalitatea vieţii 
omeneşti. Capitolele următoare pun probleme referitoare la semnificaţia 
sexualităţii şi moralitatea diferitelor forme de comportament sexual; întrebarea 
„Când începe viaţa omului?"; o apreciere morală, din perspectivă ortodoxă, 
privind unele proceduri ca avortul, fecundarea „in vitro" şi ingineria genetică 
(inclusiv donarea umană); apoi probleme ce ţin de sfârşitul vieţii, incluzând 
sensurile suferinţei, moralitatea euthanasiei şi a sinuciderii asistate, ca şi îngrijirea 
adecvată a muribunzilor. Concluzia se prezintă ca o expunere sumară ce 
urmăreşte să adune şi să evalueze concluziile majore ale capitolelor precedente. 
Trei apendice oferă o expunere a punctului de vedere ortodox privind avortul, 
meditaţii asupra problemei sinuciderii, bazate în mare măsură pe descoperiri 
recente în domeniul neuropsihiatriei, precum şi consideraţii pastorale cu privire la 
înmormântare şi incinerare. 

O parte a materialului a fost publicat anterior şi apare aici într-o formă 
revizuită. Secţiuni din cap. 1-4 au apărut în articole publicate în St. Vladimir's 
Theological Quarterly în 1988 şi 1989 şi în volumele Salvation in Christ, ed. J. 
Meyendorff şi R. Tobias; Minneapolis: Augsburg Press, 1992 şi Ethical Dilemmas: 
Crises in Faith and Modern Medicine, ed. J. Chirban; New York; University Press of 
America, 1994; o versiune iniţială a unei părţi din cap. 5 a fost publicată în revista 
Christian Bioethics 1/3, 1995; iar porţiuni din „Sinteza" concluzivă au fost extrase 
pentru Sourozh: A Journal ofOrthodox Life and Thought, ed. Bishop Basil of Sergievo 

71, Febr. 1998, şi pentru St. Vladimir's Theological Quarterly (2/1998). 

De-a lungul acestor capitole am dorit să accentuez, înainte de toate, un 
element fundamental al teologiei ortodoxe, care este tot mai mult neglijat sau 
respins în mod făţiş de societatea secularizată şi pluralistă în care trăim. Este vorba 
de mărturia Scripturii despre viaţa umană ca dar divin, care trebuie primită, preţuită 
şi dăruită înapoi lui Dumnezeu, printr-o bună chiverniseală. Antropologia 
ortodoxă accentuează, în primul rând, valoarea transcendentă şi infinită a 
persoanei umane. Această concepţie tradiţională creştină a persoanei, creată după 
chipul şi asemănarea lui Dumnezeu şi destinată participării eterne la viaţa divină, 
e ceea ce dă un ultim sens vieţii şi morţii noastre. Ea este lentila prin care trebuie să 
examinăm toate problemele bioetice, pentru a putea soluţiona dilemele provocate 
de tehnogia biomedicală modernă. 

„Darul sacru al vieţii" a fost scrisă în primul rând pentru preoţi, seminarişti 
şi persoane laice interesate, membri ai Bisericilor Ortodoxe tradiţionale (sau care se 
identifică cu ceea ce înţelegem prin Ortodoxie). întâia mea preocupare este de a 
reflecta poziţia teologică şi spirituală a Tradiţiei Ortodoxe. Totuşi punctele de 
vedere expuse aici nu se vor a fi definitive şi autoritative. Ele sunt rezultatul 
meditaţiilor personale, uneori şovăielnice, susţinute pe cât posibil de dialogul cu 
alţi moralişti, ortodocşi sau nu, ca şi de experienţa pastorală personală. Deşi, am 
încercat să fiu credincios concepţiei ortodoxe în expunerea acestor probleme; alţii, 
cu precădere episcopii şi teologii noştri, vor judeca dacă am prezentat în mod fidel 
Tradiţia Bisericii. Oricum, cartea constituie o foarte limitată abordare, care îşi va 
atinge scopul atâta timp cât ne va determina la continuarea meditaţiei şi a 
dialogului asupra acestor probleme morale stringente. 

Introducere 



„ Slava lui Dumnezeu este o fiinţă 
vie, iar viaţa acestei fiinţe este «viaţa» 
lui Dumnezeu" . - Sf Irineu 

„A mers avva Lot la avva losif şi 
i-a zis: avvo, după puterea mea îmi fac 
puţină pravilă şi puţinul post şi 
rugăciunea şi citirea şi liniştea şi după 
puterea mea sunt curat cu cugetele. Ce 
am a mai face? Deci, sculându-se 
bătrânul, şi-a întins mâinile la cer şi i 
s-au făcut degetele ca zece făclii de foc. Şi 
i-a zis: de voieşti, fă-te tot ca focul!" - 
Avva losif cel din Panefo 

„înălţaţi-vă, fraţilor, înălţaţi-vă 
cu mult zel şi fiţi convinşi în adâncul 
sufletelor voastre de această înălţare şi 
ascultaţi-L pe Cel care zice: Veniţi şi să 
mergem pe muntele Domnului şi în casa 
Dumnezeului nostru, Care ne face 
picioarele asemenea picioarelor 
căprioarei şi ne aşează pe înălţimi, 
pentru a putea fi triumfători cu cântecul 
Lui". - Sf. Ioan Scărarul 



Sacralitatea şi sfinţenia vieţii umane 

Ortodoxia afirmă că viaţa este un dar, oferit în mod liber de 
Dumnezeul iubirii. De aceea, viaţa umană trebuie întâmpinată cu bucurie şi 
mulţumire. Ea trebuie preţuită, conservată şi protejată ca expresia cea mai sublimă 
a activităţii creatoare a lui Dumnezeu, Care ne-a adus „de la nefiinţă la fiinţă" nu 
doar pentru o existenţă biologică. El ne-a ales pentru Viaţă, a cărei finalitate este 

/V 

participarea la slava veşnică a lui Hristos Cel înviat, „la moştenirea sfinţilor, întru 
lumină" (Col. 1, 12; Efes. 1, 18). 

/V 

In limbajul Părinţilor răsăriteni, acest destin transcedental sau telos al 

/V 

existenţei umane e exprimat ca theosis sau „îndumnezeire". In gândirea patristică. 
Dumnezeu în adâncimea fiinţei Sale rămâne de nepătruns, dincolo de ceea ce 
putem cunoaşte sau experia. Un abis de netrecut desparte creatura de Creator, 
natura umană de natura divină. Cu toate acestea, învăţătura ortodoxă despre 
theosis afirmă că vocaţia noastră primă este de a participa la viaţa divină însăşi, de a 
„urca spre casa Dumnezeului nostru", unde ne vom bucura de comuniunea 
veşnică cu cele trei Persoane ale Sfintei Treimi. Cum rezolvă Ortodoxia această 
tensiune între absoluta transcendenţă a lui Dumnezeu şi accesibilitatea Sa în viaţa 
credinţei? Putem răspunde scurt şi schematic în felul următor. 

Din misterul adânc al absolutei Sale „alterităţi", totala inaccesibilitate a 
naturii sau fiinţei Sale divine. Dumnezeu se îndreaptă spre lumea creată şi spre 
lucrul mâinilor Sale, pentru a salva, restaura şi vindeca tot ceea ce e păcătos şi 
corupt. Cu ajutorul a ceea ce Sfântul Irineu numeşte cele „două mâini" ale sale - 
Fiul şi Sfântul Duh -Dumnezeu Tatăl îmbrăţişează viaţa umană, umplând-o cu 
atributele sau „energiile" Sale: iubire, putere, dreptate, bunătate şi frumuseţe. 

/V 

Astfel, El ne deschide calea spre împărăţia Sa, acolo unde cei care trăiesc şi mor în 
Hristos se alătură sfinţilor din toate veacurile, aducând cântări de laudă şi 
mulţumire înaintea măreţiei şi maiestăţii divine. De aceea, viaţa umană îşi găseşte 
ultima împlinire dincolo de moarte, în nesfârşita comuniune a „dreptăţii, păcii şi 

/V 

bucuriei în Duhul Sfânt", care constituie împărăţia lui Dumnezeu (Rom. 14, 17). 

Totuşi, apostolul Pavel, ca şi evanghelistul Ioan şi alţi autori 

/V 

neotestamentari, vorbeşte despre împărăţie ca despre o realitate care ne este 

/V 

accesibilă aici şi acum: împărăţia este „printre" noi, în „mijlocul" nostru sau chiar 
„înlăuntrul" nostru (acesta e probabil sensul lui entos de la Lc. 17, 21). Deşi 
plinătatea ei poate fi cunoscută abia după moartea fizică, viaţa noastră de acum, în 
Biserică, ne oferă o reală pregustare a bucuriei inefabile ce va să fie. „Dreptatea, 
pacea şi bucuria" sunt calităţi pe care Sfântul Pavel le consideră a fi caracteristice 
comunităţii eclesiale de pe pământ, la fel ca şi vieţii în veşnica „comuniune a 
sfinţilor". In Evanghelia după Ioan, Iisus le vorbeşte celor tentaţi de apostazie, 
tentaţi să-şi încalce angajamentul luat faţă de El şi să revină la iudaism. El li se 
adresează la timpul prezent: „Adevărat, adevărat zic vouă: Cel ce ascultă cuvântul 
meu şi crede în Cel ce M-a trimis are viaţă veşnică şi la judecată nu va veni, ci s-a 

/V 

mutat din moarte la viaţă" (In. 5, 24). Din această perspectivă, împărăţia lui 
Dumnezeu nu este doar un obiect al speranţei noastre viitoare (eshatologice). Ea 
este o realitate prezentă, inaugurată prin botez şi hrănită prin comuniunea cu 
Trupul şi Sângele lui Hristos. Ea este o realitate „sacramentală", care transformă 
radical înţelegerea noastră despre originea şi finalitatea existenţei umane. Viaţa e 
acum experimentată ca un pelerinaj continuu, marcat de o luptă lăuntrică. Ea 
devine în esenţa ei askesis sau luptă spirituală între stricăciune, păcat şi 



6 




moarte, pe de o parte, şi plinătate, sfinţenie şi viaţă veşnic fericită, pe de alta. 
Această luptă şi izbânda ei finală constituie „viaţa în Hristos". 

Creaţi de Dumnezeu ca cea mai sublimă expresie a iubirii Sale divine, noi 
suntem chemaţi să ne împărtăşim de comuniunea veşnică cu El, în compania celor 
care reflectă în eternitate sfinţenia Sa radiantă. Totuşi, ca şi sfinţii care au fost 
înaintea noastră -miile de martiri, „mărturisitori" şi alţi oameni sfinţi care „au 
luptat lupta cea bună" şi au ieşit biruitori - noi putem ajunge la sfinţenia divină 
prin exerciţiul bunei chiverniseli, oferindu-ne „pe noi înşine şi unii pe alţii şi toată 
viaţa noastră lui Hristos". Mustrând pe membrii Bisericii din Corint, care erau 
tentaţi să cadă în ispita păcatului trupesc (desfrâului). Apostolul Pavel îi întreabă 
retoric: „Sau nu ştiţi că trupul vostru este templu al Duhului Sfânt care este în voi, 
pe care-L aveţi de la Dumnezeu?". Apoi face precizarea cutremurătoare: „Voi nu 
sunteţi ai voştri; căci aţi fost cumpăraţi cu preţ! Slăviţi dar pe Dumnezeu în trupul 
vostru!" (I Cor. 6, 19-20). Buna chiverniseală creştină cere ca noi să „dăm lui 
Dumnezeu ceea ce este al lui Dumnezeu". Aşa cum arată parabola talanţilor, 
această chiverniseală implică nu numai îngrijirea, ci şi înmulţirea roadelor: să dăm 
lui Dumnezeu ce este al Său, pentru slava Sa şi mântuirea lumii. 

Creaţi după chipul divin şi chemaţi la asemănarea cu Dumnezeu prin 
dobândirea sfinţeniei, după cum Tatăl nostru ceresc este „sfânt", creştinii ortodocşi 
cred că un aspect major al vieţii şi vocaţiei lor este lupta continuă împotriva 
puterilor demonice ale păcatului şi morţii. Purtând zilnic crucea lui Hristos, ei se 
îmbarcă pentru un pelerinaj interior care duce, prin pocăinţă continuă, de la 
moarte la viaţă, pentru a atinge în cele din urmă comuniunea cu Dumnezeu. 
Aceasta este vocaţia primită de ei de la Dumnezeu, singura care le oferă un ultim 
sens şi o valoare personală. 

Această vocaţie este cea care conferă existenţei umane sacralitatea sau 
sfinţenia sa. Ea singură oferă vieţii umane valoare eternă, de la concepere, la 

/V 

moartea fizică şi până la existenţa înviată din împărăţia lui Dumnezeu. Prin 
urmare, orice reflecţie asupra problemelor morale care influenţează viaţa umană 
presupune o perspectivă antropologică, fidelă Tradiţiei Bisericii, care recunoaşte şi 
respectă această sfinţenie. 

A vorbi despre sfinţenia sau sacralitatea vieţii umane înseamnă a vorbi 
despre persoană. Este o persoană numai acela care reflectă în sine comuniunea celor 
trei Persoane treimice. Acesta este un concept înţeles greşit în America de azi, unde 
„persoana" este în întregime confundată cu „individul". Caracteristicile 
individuale ne disting unii de alţii, în timp ce calitatea-de-persoană ne uneşte în 
legătura comuniunii cu ceilalţi şi cu Dumnezeu. Ne putem revendica ca persoane 
doar atâta vreme cât întrupăm şi comunicăm celorlalţi frumuseţea, adevărul şi 
iubirea care unesc cele trei Persoane - Tatăl, Fiul şi Sfântul Duh - într-o veşnică 
tri-comuniune (tri-unitate). Dumnezeul Treimic este deci modelul, dar şi izvorul 

şi finalitatea a tot ceea ce este cu adevărat personal în experienţa umană. 

Faptul că suntem fiinţe personale înseamnă că purtăm chipul divin; de fapt, 
chipul este cel care determină calitatea noastră de persoană. Totuşi, noi ne 
împlinim ca persoane şi actualizăm deci înlăuntrul nostru autentica sfinţenie prin 
pocăinţa continuă şi prin lupta ascetică ce duce la ridicarea persoanei spre 
asemănarea divină. „Sacralitatea" vieţii, cu alte cuvinte, este intrinsecă naturii 
noastre; totuşi, ea este „actualizată", concretizată în existenţa de zi cu zi, prin 
efortul nostru continuu de a realiza o autentică „sfinţenie" a vieţii. De aceea, 
dobândirea sfinţeniei presupune participarea noastră activă, „sinergia" sau 
cooperarea cu harul divin, ceea ce implică „dezbrăcarea de vechiul Adam" şi 
„îmbrăcarea cu cel nou". Sfântul Pavel exprimă dinamismul acestei permanente 
transformări lăuntrice în următorii termeni: „Să vă dezbrăcaţi de vieţuirea voastră 
de mai înainte, de omul cel vechi, care se strică prin poftele amăgitoare, şi să vă 
înnoiţi în duhul minţii voastre, şi să vă îmbrăcaţi în omul cel nou, cel după 
Dumnezeu ( ton kata theon ), zidit întru dreptate şi în sfinţenia adevărului" (Efes. 4, 
22-24). 

„Sacralitatea" şi „sfinţenia" sunt adesea folosite ca sinonime, atunci când 

/V 

este vorba de originea şi scopul divin al existenţei umane. In lumina a ceea ce am 
subliniat înainte, ar fi preferabil să vorbim despre viaţa noastră ca fiind „sacră", în 
virtutea naturii sale create, care întrupează şi dă expresie „chipului" divin. Viaţa 
fiecărei persoane este „sacră", de vreme ce ea este creată de Dumnezeu în scopul 
participării la propria-i sfinţenie, şi are capacitatea de a reflecta prezenţa şi măreţia 
lui Dumnezeu în adâncimile ei. (Oricât de mult ar fi această capacitate diminuată 
de păcat şi de respingerea voită a lui Dumnezeu, antropologia ortodoxă afirmă că 
chipul divin poate fi alterat, dar niciodată distrus; nu există „cădere" totală, oricât 
de decăzut moral ar fi un individ). „Sfinţenia", pe de altă parte, s-ar referi la 
calităţile personale sau ipostatice pe care cineva le dobândeşte prin lupta ascetică 
împotriva ispitei şi a păcatului, ca şi prin atingerea virtuţilor. Sacralitatea trebuie 
deci privită ca o funcţie a „naturii", iar sfinţenia ca o funcţie a „persoanei". 

Existenţa creştină are un caracter paradoxal: deşi lupta noastră personală, 
„războiul spiritual" pe care-1 ducem este indispensabil şi de neocolit în viaţa 
credinţei, roadele sale depind cu totul de harul lui Dumnezeu. Ortodoxia insistă 
asupra necesităţii unei „sinergii" între Dumnezeu şi fiinţele umane create, în 
lucrarea sfinţeniei. Totuşi, sfinţenia rămâne un dar, cu totul nemeritat şi cu totul 

/V 

inaccesibil prin propriile noastre eforturi. In timp ce căutarea sfinţeniei cere un sens 
profund al responsabilităţii din partea noastră, rodul acestei căutări este dat de 
Dumnezeu. Aşa cum „nu mai trăiesc eu, ci Hristos trăieşte în mine" (Gal. 2, 20), nu 
eu sunt cel care realizează sfinţenia, ci mai degrabă „Duhul sfinţeniei" (Rom. 1, 4) 
care sălăşluieşte în mine şi lucrează singur la mântuirea mea. 

/V 

înzestrată cu „sacralitate" de la zămislirea ei, viaţa umană îşi găseşte. 

deci, ultimul sens, adânca ei semnificaţie „spirituală", în căutarea „sfinţeniei". 
Această distincţie între sacralitate şi sfinţenie este folositoare şi e conformă 
antropologiei ortodoxe. Cu toate acestea, discursul etic modem tinde să confunde 
termenii. Acest lucru este evident mai ales în discuţiile aride între cei care 
reprezintă fie perspectiva „sfinţeniei vieţii", fie pe cea a „calităţii vieţii" în 
abordarea problemelor morale. 

Există în ultimii ani tendinţa de a opune aceste două perspective, punând 
„sfinţenia" şi „calitatea" într-o tensiune fără soluţie. Susţinătorii principiului 
„sfinţenia vieţii", potrivit unei caricaturi populare, vor dori să conserve existenţa 
biologică cu orice preţ, fără a ţine seama de gradul de suferinţă îndurată de 
persoana în cauză. Susţinătorii „calităţii vieţii", potrivit aceleiaşi caricaturi, încearcă 
mai presus de toate să evite durerea epuizantă şi suferinţa. De aceea, ei sprijină 
proceduri ca „avortul la cerere" şi „sinuciderea asistată", pentru a asigura 

/V 

controlul asupra calităţii vieţii unei femei însărcinate sau a unui muribund. In 
realitate, prima poziţie reprezintă un punct de vedere filosofic, cunoscut sub 
numele de „vitalism". Este o formă de bio-idolatrie, care prin însăşi natura ei 
violentează „sfinţenia" vieţii, de vreme ce viaţa dăruită de Dumnezeu se 
împlineşte dincolo de limitele existenţei biologice. De cealaltă parte, în măsura în 
care poziţia radicală a „calităţii vieţii" pune evitarea durerii mentale şi fizice 
deasupra oricărei alte valori, ea dezbracă viaţa umană de valoarea, scopul şi 
vocaţia sădite de Dumnezeu în firea ei. 

Ne vom întoarce la această problemă mai târziu, în discuţia asupra 
euthanasiei şi a „calităţii vieţii", care s-a bucurat de atâta atenţie din partea 
moraliştilor în ultimul deceniu. Deocamdată trebuie să accentuăm următorul 
lucru: „sfinţenia" şi „calitatea" vieţii nu trebuie privite în opoziţie, ele trebuie luate 
ca şi complementare. Experienţa creştină ştie că durerea şi suferinţa au potenţial 
izbăvitor. Dacă anumite niveluri ale suferinţei fizice sau psihice pot apărea ca 
„dezumanizante", chiar acei care suferă dureri greu de suportat sunt în mâinile lui 
Dumnezeu şi pot experia grija Lui plină de dragoste şi mila Sa. Cu siguranţă, 
aceste daruri ale iubirii şi milei divine asigură adevărata calitate a vieţii umane în 
orice codiţii sau circumstanţe. în acelaşi mod, darul liber al sfinţeniei divine inundă 
viaţa umană cu autentica sfinţenie. Dacă sfinţenia şi calitatea vieţii umane sunt 
privite ca derivând din graţia divină (harul divin), atunci opoziţia operată în 
această controversă este falsă. Adevărata „calitate" a existenţei personale este 
oferită de lucrarea „sfinţeniei"; iar autentica „sfinţenie" derivă numai dintr-o 
„calitate" deosebită a vieţii, conferită de mila iubitoare a veşnic milostivului 
Dumnezeu. 

Această complementaritate între calitatea vieţii şi sfinţenia ei este posibilă 
deoarece viaţa umană în însăşi natura ei este „sacră". Originea, scopul şi finalitatea 
ei sunt date şi determinate de Dumnezeu. încă o dată, „sacralitatea" şi 

„sfinţenia" trebuie diferenţiate: prima se referă la bunătatea esenţială şi valoarea 
infinită a vieţii umane create după chipul divin, iar ultima are în vedere lupta 
anevoioasă, dar binecuvântată a persoanei umane pentru dobândirea asemănării 
cu Dumnezeu. 



io 

înfruntarea dilemelor morale 



Aceste consideraţii preliminare ne oferă cadrul potrivit pentru a aminti 
câteva din cele mai dificile probleme etice cu care noi, creştinii, ne confruntăm 
astăzi. S-a afirmat adesea că „etica creştină" este o noţiune apuseană. Ortodoxia 
„răsăriteană", pe de altă parte, se opreşte asupra „teologiei morale", care este 
practic teologia ascetică tradiţională: prezentarea luptei lăuntrice pentru realizarea 
sfinţeniei cu ajutorul harului şi a puterii transfiguratoare a Sfântului Duh. Noua 
disciplină a eticii creştine ortodoxe a luat fiinţă pentru a ne ajuta pe noi ca preoţi, ca 
şi pe laici, să tratăm efectiv, în lumina „Tradiţiei vii" autentice, dilemele morale 
ridicate în societăţile tehnologice moderne. Scopul ei este în primul rând să 
identifice criteriile care ne permit să luăm deciziile morale potrivite: decizii 
conforme cu voinţa şi scopul lui Dumnezeu în privinţa noastră şi a lumii în care 
trăim. 

Lumea de azi ridică noi şi dificile dileme etice pentru noi toţi. Acest lucru 
este evident mai ales acolo unde tehnologia modernă a creat probleme şi 
posibilităţi care nu au fost niciodată prevăzute ori menţionate de Scriptură sau de 
tradiţia patristică. Câteva exemple vor fi suficiente pentru a ilustra această 
problemă. 

1. Progrese uimitoare în sfera tehnologiei biomedicale au ridicat noi întrebări 
privind probleme ca procrearea sau sensul „parenting-ului " , ajutorarea 
muribunzilor şi euthanasia, alături de problema fierbinte a sinuciderii asistate. 

Pilula franceză RU-486 deschide calea avortului personal, iar alte combinaţii 
de preparate chimice vor permite femeii însărcinate să avorteze un embrion sau un 
fetus în intimitatea toaletei personale. Conceperea extra-uterină a devenit o rutină, 
iar consecinţele ei pe plan sexual sunt dramatice. Dacă pilula separă sexul de 
procreare, fecundarea in vitro separă procrearea de sex. Ca o consecinţă, valoarea 
relaţiilor conjugale, ca mijloc de participare la activitatea creatoare a lui Dumnezeu, 
a fost cu totul estompată. Căsătoria nu mai este percepută ca o legătură veşnică a 
fidelităţii, responsabilităţii şi devoţiunii reciproce. Contractele prenupţiale, 
concubinajul şi divorţurile premature devin, tot mai mult, normative. Abia ne mai 
surprinde atunci creşterea exponenţială a „căsătoriei-surogat" a homosexualilor, 
sarcini ale adolescentelor cu single-parenting şi exploatarea sexuală a minorilor. 

Pe de altă parte, aparatele de respirat, dializele şi alte instrumente banale ale 
medicinei moderne ridică probleme teribile privind alocarea unor resurse limitate 
şi selectarea celor care vor beneficia de tratament. Progresele medicale cum ar fi 
antibioticele, ventilatoarele sau transplantul de organe vitale fac posibilă 
menţinerea existenţei biologice aproape nedefinit, chiar atunci când pacientul 

este într-o comă adâncă sau în stare vegetativă prelungită, cazuri care altădată ar fi 
permis muribunzilor să trecă în linişte în mâinile lui Dumnezeu. (Doar cei mai în 
vârstă decât noi îşi amintesc de vremea când pneumonia era declarată drept 
„prietenul muribundului".) Toate acestea ne pun în faţa unor dileme etice: 
„deciziile dificile" provocate de progresele biomedicinii. Prin urmare, este absolut 
necesar să medităm împreună cu medicii şi cu teologii, pentru a determina uzul şi 
limitele adecvate ale tehnologiei medicale moderne. 

2. Un alt domeniu cu grave implicaţii etice este cel al ingineriei genetice, 
îndeosebi iniţiativa genomului uman. Putinţa de a identifica şi restructura 
materialul genetic a creat posibilitatea de a manipula viaţa, umană şi nu numai, la 
nivelul ei cel mai adânc. O consecinţă înspăimântătoare a acestor progrese este 
reacţia inevitabilă a companiilor de asigurări, care vor refuza să plătească pentru 
ajutorul unui copil declarat in utero cu defecte genetice şi de aceea subiect al 
avortului legal. 

Un alt potenţial pericol priveşte manipularea genetică în numele „eugeniei", 
care caută îmbunătăţirea genetică a speciilor umane. Eugenia negativă sau 
terapeutică promite să prevină sau să vindece boli care sunt ori chinuitoare, 
epuizante, ori letale. Eugenia pozitivă sau „inovaţională", care ar intensifica 
trăsăturile şi capacităţile pozitive, s-a dovedit dezastruoasă în mâinile naziştilor şi 
dă slabe semnale în zilele noastre. Unii întreabă: dacă putem crea noi forme de 
viaţă în agricultură şi la unele animale, de ce nu am perfecţiona umanitatea, 
sporind inteligenţa, puterea fizică ş.a.m.d.? Problema stă, desigur, în deciderea 
asupra caracteristicilor care vor fi socotite drept potrivite pentru ceea ce eminentul 

eticist protestant Paul Ramsey numea „omul contrafăcut" („omul-surogat"). In 
lumea modernă, unde competiţia este o forţă dominantă în motivarea 
comportamentului uman, iar supravieţuirea depinde adesea de rezistenţa în faţa 
ameninţării fizice şi a stresului emoţional, criteriile determinării „calităţilor" care ar 
trebui intensificate în specia umană este puţin probabil să fie alese cu referire la 
cele zece porunci sau la Predica de pe Munte. 

3. Biserica se confruntă cu probleme la fel de grave create de mass-media şi 
de explozia de informaţie computerizată. Aşa-zisa supra-informaţie oferă un 
remarcabil potenţial pentru bine, făcând posibilă educaţia interactivă, slujbe la 
domiciliu preferabile celor îndepărtate, precum şi accesul la resurse globale 
interconectate. Dar aceeaşi supra-informaţie poate duce la subminarea valorilor 
sociale şi spirituale: de exemplu, controlul mental al T.V., ceea ce înseamnă 
aducerea la cel mai josnic numitor comun; sau puterea mediei concentrată în doar 
câteva mâini, ducând la tot mai multe ştiri fabricate sau transmiterea de informaţii 
negative pe Internet, violând cele mai elementare drepturi ale intimităţii; sau 
intensificarea relaţiilor între universităţi, armate şi afaceri, rezultând un „complex 



12 




miHtar-industrial-academic" care este cu totul în detrimentul libertăţii personale şi 
academice. 

O consecinţă de o apreciabilă importanţă a acestei explozii de informaţie 
este aceea că ea concentrează toată atenţia şi resursele noastre asupra tehnologiei în 
sine, cum putem vedea astăzi în şcoli şi universităţi. Odată cu „centralizarea 
computerizată" creşte dezinteresul pentru filosofie, artă şi literatură. A scrie un 
program pe calculator în zilele noastre este mult mai important şi util decât a scrie 
un poem. E o stare tragică a lucrurilor, care a diminuat serios capacitatea noastră 
de creativitate şi a dus la o gravă criză spirituală, individuală şi colectivă. De aceea, 
ea trebuie tratată ca o problemă „bioetică" de primă importanţă. 

4. Psihologia modernă a făcut şi ea progrese în ambele sensuri: pozitiv şi 
negativ. Pe de o parte, ne-a înzestrat cu o nouă şi importantă perspectivă a 
comportamentelor specifice, de obicei atribuite „voinţei libere". De pildă, astăzi 
ştim că alcoolismul este mai degrabă o boală decât rezultatul unei „voinţe slabe"; 
ştim că mânia cronică e adesea expresia unei furii suprimate ca rezultat al unui 
abuz din copilărie; şi mai ştim că anumite forme ale criminalităţii, şi multe cazuri 
de sinucidere, sunt rezultatul dezechilibrelor din neurotransmiţătorii creierului. Pe 
deasupra, intuiţiile oferite de studiul psihologic au dus la crearea unor terapii cu 
medicamente care au îmbunătăţit semnificativ calitatea vieţii pentru oameni care 
suferă de boli altădată considerate boli mentale în întregime debilitante 
mutilatoare. 

Cosecinţele negative ale fascinaţiei noastre pentru psihologia modernă sunt 
practic de ordin spiritual. Accentuând corespondenţele neuro-chimicale ale 
diferitelor tipuri de comportament antisocial - de la alcoolism, la abuzul sexual şi 
sinucidere - explicaţiile psihologice pot duce uşor la relativism şi la anularea 
responsabilităţii personale. întrebarea esenţială provocată de psihologia modernă 
este cea pusă cu mulţi ani în urmă de Dr. Karl Menninger: care fapte pot fi 
considerate păcate? Dacă creştinii ortodocşi vor birui suspiciunea lor asupra 
psihologiei, aceasta nu înseamnă că nu vor fi conştienţi de puterea păcatului şi 
importanţa responsabilităţii în problemele noastre personale şi sociale. 

Etica biomedicală ca disciplină teologică 



Acestea sunt doar câteva din problemele contemporane care i-au condus pe 
teologi şi pe filozofi, ca şi pe medici şi jurişti, la crearea „bioeticii". Termenul este 
nefericit, de vreme ce este separat în concepţia curentă de ceea ce învaţă teologia 
morală pornind de la premisa că viaţa umană este cu adevărat un dar divin, al 
cărei sens şi finalitate pot fi descrise doar în limbajul ascetismului, sfinţeniei, 
iluminării, desăvârşirii şi îndumnezeirii. 

/V 

In capitolele următoare ne vom concentra asupra câtorva probleme specifice 
vieţii umane, de la zămislire până la moarte. Una din primele noastre preocupări 
priveşte disciplina eticii medicale şi încercările ei de a pune probleme ce au fost 

ridicate de recentele progrese ale tehnologiei biomedicale. înainte de a ne referi la 
aceste probleme, trebuie să arătăm de ce, din punct de vedere ortodox, etica 
medicală trebuie înţeleasă ca o disciplină teologică. 

/V 

In general, „etica" studiază comportamentul uman. Ea este de regulă privită 
ca o ştiinţă descriptivă care încearcă să înţeleagă şi să analizeze principiile şi valorile 
fundamentale care guvernează conduita umană. „Teologia morală", pe de altă 
parte, este de obicei considerată ca fiind prescriptivă: ea propune „imperativele" ce 
orânduiesc viaţa morală ca răspuns la poruncile divine aşa cum apar ele în 
Scriptură şi în alte surse ale Sfintei Tradiţii. Totuşi, a vorbi despre o etică „creştină" 
specifică înseamnă a complica problema, de vreme ce ea sugerează că scopul 
disciplinei este nu doar de a analiza comportamente, ci şi de a propune un 
tratament pentru bolile morale, respectiv pentru păcat. în general, deci, etica 
creştină şi teologia morală creştină sunt echivalente, de vreme ce emiterea de 
judecăţi morale implică prin chiar natura sa o străduinţă spre sfinţenie. Acest lucru 
este valabil şi pentru relativ noua disciplină a eticii medicale sau „biomedicale". 
Expresia s-ar putea referi pur şi simplu la modul în care medicii şi alţi specialişti 
tratează pacienţii. Astfel, ea ar putea fi pur descriptivă (analizând valorile, 
motivele şi intenţiile echipei medicale); sau, dacă se aventurează pe tărâmul 
prescripţiei (cum trebuie să se comporte echipa şi de ce), directivele ei morale vor fi 
guvernate de perspectiva filosofică personală a eticiştilor. Pe de altă parte, „Etica 
medicală creştină" (dacă este ortodoxă), presupune un sistem valoric bazat pe 
anumite adevăruri, sau mai degrabă pe Adevărul care s-a revelat şi continuă să se 
reveleze în Biserică, adică realitatea atotcuprinzătoare a prezenţei lui Dumnezeu în 
creaţie. 

Etica ortodoxă şi în special etica medicală sau bioetică, care se ocupă mai 
ales de problema vieţii şi a morţii, este bazată pe cel puţin următoarele 
presupoziţii: 

1). Dumnezeu este Stăpân peste fiecare aspect al existenţei umane, de la 

zămislire până la mormânt şi dincolo de moarte. Această convingere este bine 
exprimată într-o cunoscută rugăciune de dimineaţă, atribuită fie Sfântului Filaret al 

Moscovei (1867), fie părinţilor spirituali de la mănăstirea Optima: „Invaţă-mă să 
întâmpin cele ce vin asupra mea, cu pacea sufletului şi cu convingerea clară că voia 
Ta guvernează totul. . . în momente neprevăzute, ajută-mă să-mi amintesc că toate 
sunt trimise de Tine". Imperativul divin „Alege viaţa!" este împlinit iubindu-L pe 
Domnul, supunându-ne voii Lui şi îndreptându-ne spre El (Deut. 30, 19), adică, 
oferindu-ne pe noi înşine în întregime autorităţii Sale divine. Această autoritate 
este cu siguranţă prezentă în apelul Bisericii Ortodoxe de a respinge avortul, 
euthanasia şi alte proceduri prin care luăm viaţa (sau moartea) în propriile noastre 
mâini. 

2) . Sfânta Treime - caracterizată prin „comuniune şi alteritate", prin unitate 
de esenţă şi distincţia persoanelor - trebuie să fie modelul sau icoana fiecărei relaţii 
umane. Uniţi prin aceeaşi natură umană în comuniunea Trupului eclesial, 
împărtăşind unii altora diferitele daruri spirituale, noi suntem chemaţi la 
„responsabilitate": să răspundem unul celuilalt cu dragoste jertfelnică, care reflectă 
iubirea nesfârşită a celor trei Persoane ale dumnezeirii, împărtăşită în sânul Treimii 
şi „revărsată în inimile noastre prin Duhul Sfânt" (Rom. 5, 5). 

3) . Creşterea în viaţa morală este posibilă atât timp cât experimentăm 
„tensiunea eshatologică" a vieţii veşnice prezentă în mijlocul nostru. „Vine ceasul 
şi acum este", când singura semnificaţie şi valoare a existenţei umane este să ne 
închinăm Tatălui „în duh şi adevăr" (In. 4, 23-24). Etica creştină este esenţial 
„teologică" - în sensul biblic profund - concentrându-se asupra realizării aici şi 

acum a frumuseţii, adevărului şi desăvârşirii vieţii din împărăţia lui Dumnezeu. 

Care sunt implicaţiile acestor principii pentru etica medicală? Date fiind 
împrejurările în care trăim azi, putem afirma următoarele. 

Sănătatea şi integritatea, au sensul lor ultim numai în perspectiva voinţei 
divine veşnice, a iconomiei divine ce se va împlini „la a doua şi mărita venire" a lui 
Iisus Hristos. De aceea, serviciul medical trebuie să urmărească nu numai scopul 
proxim al redării şi îmbunătăţirii sănătăţii trupeşti; el ar trebui să tindă să ofere 
condiţii optime pentru creşterea spirituală a pacientului în fiecare moment din 
ciclul vieţii. Aceasta înseamnă a vindeca bolile şi înseamnă, mai ales în cazul 
muribunzilor, alinarea durerii prin mijloace adecvate pentru a permite pacientului, 
prin rugăciune, spovedanie şi împărtăşanie, să se predea în mâinile lui Dumnezeu. 

„Grandomania medicală" rezultă prea adesea din încercarea trufaşă a 
personalului medical de a evita „eşecul", definit ca „pierdere" a pacientului 
datorită morţii sale. Această prezumţie e responsabilă în mare parte de suferinţele 
pacienţilor şi ale familiilor lor, şi este idolatrie de cel mai înalt grad, atâta timp cât 
echipa medicală îşi asumă rolul lui Dumnezeu. 

Apoi, probleme ca şi „consimţământul" sau „drepturile 

pacientului" trebuie evaluate în lumina învăţăturii Evangheliei despre libertate şi 
responsabilitate. Unii eticişti creştini de astăzi sugerează că unirea noastră în 
Trupul lui Hristos implică un angajament reciproc care în anumite cazuri 
transcende nevoia consimţământului şi transformă noţiunea de „drepturi" 
personale în gestul jertfelnic al grijii pentru alţii din iubire. In timp ce această 
concepţie întinde spectrul „terenului minat" spre patemalism într-un mod clar şi 
poate periculos, deci (potenţial) periclitând autonomia pacientului şi însuşi 
principiul consimţământului, concepţia teologică este profund „evanghelică". Ea 
recunoaşte că, din punctul de vedere al îngrijirii medicale, sensul şi valoarea ultimă 
în viaţă constau nu în conservarea existenţei biologice, ci în predarea de sine în 
grija lui Dumnezeu. Şi se întemeiază astfel relaţii personale - între medic şi pacient, 
între echipa medicală şi familia pacientului - bazate pe relaţia esenţială a iubirii, 
încrederii şi devoţiunii reciproce împărtăşită de cele trei Persoane ale Sfintei 
Treimi. 

Tehnologia medicală modernă a produs minuni pentru care mulţi dintre noi 
vom fi veşnic recunoscători. Dar ca orice invenţie omenească, această tehnologie şi 
aplicaţiile ei trebuie să fie permanent reevaluate şi judecate în lumina Sfintei 
Tradiţii. Parafrazând o celebră maximă, „etica e prea importantă pentru a fi lăsată 

în mâinile eticiştilor". In esenţa ei, etica creştină este un mijloc de a sluji Bisericii. 
Aceasta înseamnă că a face etică este o lucrare comună pentru care fiecare e 
responsabil. La fel cum fiecare creştin e chemat să fie teolog, oferindu-se pe sine şi 
lumea întregă lui Dumnezeu în rugăciune, fiecare e chemat să fie un eticist, un 
„teolog moralist" în sens propriu. Informându-ne asupra problemelor, 
discutându-le în familie, parohie şi la serviciu, luând o poziţie, publică şi 
personală, care să reflecte înţelegerea noastră asupra Evangheliei şi a imperativelor 
divine, le putem fi de folos numeroşilor specialişti în ajutorul medical, care trăiesc 
pentru a ne servi pe noi, furnizându-le călăuzirea şi discernământul pe care-1 
caută. Astfel, „etica medicală" poate fi repusă în locul ei potrivit, ca o disciplină 
teologică care serveşte slava lui Hristos şi sănătatea spirituală a membrilor Trupului 
Său. 

înainte de a trece la problemele biomedicale specifice, ar fi bine să detaliem 
presupoziţiile teologice care guvernează luarea deciziilor morale. Astfel, capitolul 
întâi dezvoltă câteva din aceste învăţături dogmatice ortodoxe, notate în această 
introducere, mai ales cele care se referă la problema vieţii şi a morţii. Scopul lor 
este de a oferi cititorului o perspectivă concretă, o viziune a prezenţei şi scopului 
lui Dumnezeu în creaţie şi în existenţa umană, asigurând temelia pentru judecăţile 
morale specifice atinse în capitolele următoare. înainte de toate, se încearcă 
argumentarea din Sfânta Tradiţie a convingerii că viaţa umană este într-adevăr un 
dar divin, care trebuie primit cu recunoştinţă profundă şi oferit apoi Creatorului 
Vieţii ca o „jertfă a laudei". 

1. Fundamentele Teologice ale Eticii Ortodoxe Creştine 



„Totul există din dorinţa Tatălui, ia fiinţă prin 
acţiunea Fiului şi atinge perfecţiunea prin 
Duhul Sfânt . . . Numărul trei, prin urmare, ni 
se întipăreşte astfel în minte: Dumnezeu - Cel care 
porunceşte, Cuvântul - Cel care creează, 

Duhul - Cel care întăreşte. Şi ce ar putea însemna 
să întăreşti, dacă nu să faci ceva perfect 
în sfinţenie?" - Sf Vasile cel Mare 

„Frumuseţea divină se oglindeşte în şi prin toate 
lucrurile nenumărate pe care Creatorul le-a făcut, 
dar străluceşte predominant în icoana vie a 
lui Dumnezeu, adică înfiinţa umană". - Ep. 

Kallistos Ware 



Viaţa Morală: „Libertatea în duh" 

Dumnezeu este Alfa şi Omega vieţii omeneşti. Creatorul, Izbăvitorul şi 
împlinirea ultimă a fiecărei existenţe personale. Fiecare om, bărbat şi femeie, este 
creat după chipul şi asemănarea lui Dumnezeu (Gen. 1, 26-27). Fiecare, fără 
excepţie, are capacitatea de a atinge virtutea, sfinţenia, şi în cele din urmă 
theosis-ul sau „îndumnezeirea": participarea deplină şi eternă la energiile sau 
atributele divine. Din acest motiv, tradiţia creştină accentuează atât de stăruitor 
faptul că viaţa umană este sacră. Această sacralitate îşi are temeiul în Dumnezeu şi 
este o expresie a iubirii Sale. Ea este un dar: darul vieţii şi sfinţeniei lui Dumnezeu 
însuşi, dăruite nouă fără vreun merit al nostru personal. Despărţită de acest dar, 
viaţa este fără sens, absurdă. 

Recunoaşterea şi preamărirea lui Dumnezeu ca Domn al vieţii noastre 
constituie temelia pe care ne fundamentăm înţelegerea şi speranţa care duc spre 
viaţa virtuoasă sau sfântă, viaţă ce este conformă voinţei divine şi care manifestă 
atributele divine ale frumuseţii, adevărului, dreptăţii şi iubirii. Mărturisirea lui 
Dumnezeu ca Suveran absolut şi celebrarea acestei convingeri în cultul Bisericii 
constituie astfel fundamentul teoriei morale creştine. 

Problematica teologiei morale, care cauzează dileme etice în viaţa de toate 
zilele, este determinată de conflictul dintre mărturisirea credinţei noastre şi 

„pasiunile" noastre, „îmboldirile cărnii" care duc la păcat şi la despărţirea de 
Dumnezeu, Care este singurul izvor şi unica împlinire a existenţei umane. Dacă nu 
ar exista acest conflict, am putea prin însăşi natura noastră să recunoaştem voinţa 
lui Dumnezeu şi să ne conformăm atitudinea şi acţiunile noastre cu ale Acestuia. 
Nu ar mai exista astfel „dileme etice" sau alegeri dificile în viaţa morală. Totuşi, 
păcatul - care este autonomia umană (autexousia), răvăşită de furie - a corupt 
natura noastră creată, capacitatea „naturală" a fiecărei persoane, în virtutea 
chipului divin dinlăuntru, de a-L cunoaşte, de a-L iubi şi de a se supune în mod 
consecvent lui Dumnezeu înainte de toate. „Fiindcă toţi au păcătuit şi sunt lipsiţi 
de slava lui Dumnezeu", afirmă Sfântul Pavel (Rom. 3, 23). Cu toţii suportăm 
efectele istovitoare ale propriei noastre păcătoşenii. Ca o consecinţă, chiar şi cel mai 
devotat sau sfânt dintre noi trăieşte conflictul existent între credinţă şi pasiuni. 

Dobândirea virtuţilor bunătăţii, iubirii, milei şi dreptăţii necesită o disciplină 
- askesis (luptă) - a pocăinţei continue. întoarcerea presupusă de metanoia sau 
căinţă, nu poate fi o întoarcere înspre noi înşine, înspre natura noastră căzută şi 
coruptă. Aceasta nu poate fi decât o întoarcere la Dumnezeu. Comportamentul etic 
creştin nu poate fi predicat pe baza unor idealuri sau ţeluri omeneşti. Condiţiile şi 
scopurile lui, ca şi viaţa umană însăşi, trebuie fundamentate în Dumnezeu, Care 
singur hotărăşte ce este bine, drept sau corect, şi Care ne descoperă aceste hotărâri 
prin Scriptură, rugăciune şi alte aspecte ale experienţei eclesiale. 

Prin urmare, etica creştină trebuie fundamentată în Revelaţie. Dacă ne vom 
angaja în lucrarea de modelare/conformare a voinţei, dorinţelor şi acţiunilor 
noastre voinţei lui Dumnezeu, trebuie să ştim ce implică această voinţă divină. 
Cum vrea, de fapt Dumnezeu să ne purtăm? Dacă vom căuta răspunsul în 
Scriptură sau în tradiţia Bisericii, vom găsi indicaţii precise. Una din ele se remarcă 
înaintea tuturor. „Dumnezeu este iubire", ne spune Apostolul Ioan (I In. 4, 7-12). 
Astfel, faptele şi acţiunile noastre vor reflecta în mod real iubirea jertfelnică ce a 
culminat în răstignirea lui Iisus Hristos, Fiul iubit al Tatălui. 

Această iubire revelată este esenţial trinitară, o comuniune a devoţiunii 
reciproce şi a dăruirii de sine, împărtăşită în mod egal între cele trei Persoane 
divine. Ca atare ea este întotdeauna îndreptată spre celălalt, ea este un dar al 
sinelui, oferit în mod liber celuilalt şi de dragul celuilalt. Răspunsul omenesc la 
această iubire este, de asemenea, obştesc. Ştiind că suntem obiectul afecţiunii 
adânci şi tandre a lui Dumnezeu, noi îi oferim în schimb iubirea noastră, prin 
rugăciunile noastre şi prin fidelitatea cu care îi împlinim poruncile. în acelaşi timp, 
noi ne aplecăm, plini de dragoste, spre celălalt - spre fiecare „celălalt" - care, 
asemenea nouă, poartă în adâncul sufletului chipul frumuseţii şi vieţii divine. Nu 
există nici o limită sau restricţie pentru această iubire. Ea va fi împărtăşită în 
aceeaşi măsură prietenilor sau duşmanilor, ortodocşilor sau eterodocşilor, fără a 
ţine cont de identitatea etnică, clasă socială, rasă, religie sau sex. Dumnezeu 

ne-a arătat dragostea Sa nemărginită, care înzestrează fiecare fiinţă umană cu 
valoare şi demnitate infinită. Fiecare „celălalt", de aceea, este vrednic de dragostea 

/V 

noastră, pentru că cere într-adevăr dragostea noastră. In simplele, dar profundele 
cuvinte ale lui O. Clement: „Tout homme a droit a une compassion infinite" - 
„fiecare persoană merită o compasiune infinită". 

Această convingere i-a determinat pe teologii moralişti ortodocşi să dezvolte 
o „etică a iubirii", distinctă de etica „virtuţii" sau etica „legii naturale". Desigur, 
cele trei nu se exclud reciproc. Etica ortodoxă poate stărui asupra importanţei 
reflectării iubirii divine în faptele oamenilor, dar motivaţia din spatele acestor „acte 
ale iubirii" va fi căutarea virtuţii, iar conţinutul şi aplicaţia ei vor fi prevăzute de 

/V 

„legea" lui Dumnezeu însuşi, revelată în creaţie. Totuşi, învăţătura ortodoxă 
afirmă că nu există o distincţie radicală între revelaţia „generală" şi cea „specială", 
între „legea naturală" şi „legea lui Hristos" (Gal. 6, 2). Pentru a cunoaşte voia lui 
Dumnezeu, trebuie să cercetăm în întregime, adâncimile şi bogăţiile tuturor 
surselor revelaţiei din Biserică: Scriptura, scrierile doctrinare, ascetice şi mistice ale 
Sfinţilor Părinţi, Liturghia creştină şi tradiţiile privind cultul personal (de pildă, 
„isihasmul" sau rugăciunea inimii), canoanele, iconografia şi alte reprezentări 
grafice ale credinţei, precum arhitectura bisericească; de asemenea, hagiografia sau 
vieţile şi învăţăturile sfinţilor. Toate aceste surse sunt necesare, pentru că Iisus 
Hristos, chipul sau „icoana" lui Dumnezeu şi reflecţia slavei Sale (Col. 1, 15; Evrei 
1, 3), descoperă „faţa" Tatălui - frumuseţea şi voinţa divină - nu doar în timpul 
vieţii Sale pământeşti şi nu doar în Scripturile canonice, ci şi ca Domnul înviat şi 
mărit. Care e prezent şi lucrează în Biserică prin Sfântul Duh. 

Oricât de adevărate ar fi acestea, descoperirea voinţei Tatălui în şi prin Fiul 
şi Duhul se face de foarte puţine ori cu privire la acţiuni particulare ce trebuie 
urmate în situaţii concrete. îndeosebi în aceste vremuri ale progreselor teribile în 
tehnologia biomedicală, ne confruntăm adesea cu decizii pentru care se pare că nu 
găsim un temei solid în sursele Revelaţiei, inclusiv Sfânta Scriptură. Cele zece 
porunci. Fericirile şi coduri de lege asemănătoare (cf. Efes. 5, Col. 3, 1 Pt. 2), alături 
de învăţăturile concrete ale lui Iisus, Pavel şi ale altor scriitori apostolici (e.g. 
asupra căsătoriei şi divorţului Mt. 19, 3-12; I Cor. 7, 10-16, sau despre înviere şi 
judecată: Mt. 25, 31-46; In. 5, 19-29; I Cor. 15, 34-58), ne înzestrează cu un număr 
important, dar limitat de reguli în vederea luării deciziilor etice. Ele interzic sau 
proscriu anumite fapte (idolatria, crima, furtul, adulterul) şi poruncesc sau prescriu 
altele (curăţenia inimii, împăcarea, faptele iubirii, evanghelizarea), uneori cu 
nebănuită concreteţe: „Oricine va lăsa pe femeia sa, în afară de pricină de 
desfrânare, şi se va însura cu alta, săvârşeşte adulter". (Mt. 19, 9); „Sau nu ştiţi că cel 
ce se alipeşte de desfrânată este un singur trup cu ea?" (I Cor. 6, 16); „Podoaba 
voastră să nu fie cea din afară: împletirea părului" (I Pt. 3, 3). 

In zilele noastre, aşa cum am precizat în Introducere, se ivesc 

probleme etice majore în privinţa cărora Biblia şi tradiţia Bisericii par a păstra 
tăcerea: politica defensivă într-o epocă a armelor nucleare şi a terorismului 
sponsorizat de stat, contracepţia şi fertili z area in vitro, sinuciderea asistată în cazul 
muribunzilor şi multe altele. De aceea, întrebarea se ridică asupra relevanţei 
mărturiei biblice. Cât de folositoare poate fi Biblia pentru îndreptarea moralităţii, 
dacă atâtea probleme etice stringente ale zilelor noastre nu sunt nici măcar 
menţionate în ea? 

Totuşi, a privi lucrurile în acest mod înseamnă a pune o falsă problemă. 
Valoarea Scripturii şi a întregii tradiţii creştine în privinţa îndreptării moralităţii nu 
rezidă în cele din urmă în regulile variate pe care ea le prescrie. Christos Yannaras 
are dreptate când spune: „Dacă privim moralitatea ca pe o simplă conformare a 
omului faţă de un cod de lege autoritativ sau convenţional, atunci etica devine 
alibiul omului pentru problema lui existenţială". Acea problemă existenţială care 
ne atinge pe toţi, priveşte în ultimă instanţă mântuirea noastră veşnică mai 
degrabă decât conformitatea cu un cod exterior care să ne conducă acţiunile. 
Scopul ultim al moralităţii creştine nu este supunerea, şi nici măcar „desăvârşirea", 
definită ca imitare fidelă a atributelor divine ale bunătăţii şi iubirii. Adevăratul ei 
scop este viaţa: veşnică, binecuvântată şi fericită în sânul Treimii. 

Moralitatea se raportează la destinul nostru personal ca purtători ai chipului 
divin, fiind chemaţi, în comuniune cu ceilalţi, să atingem asemănarea divină. 

/V 

înţelegem de aici că moralitatea este esenţial eclesială. Nu există o „moralitate 
personală", de vreme ce scopul vieţii noastre este să-i îmbrăţişăm pe ceilalţi cu 
puterea mântuitoare a puterii divine. Importanţa Scripturii pentru viaţa morală 
constă nu atât în regulile pe care le prescrie, ci în ethos-ul pe care-1 relevă în 
comunitatea credinţei. Acest ethos (din care derivă cuvântul „etică") poate fi 
descris ca un ethos al Duhului, cu temelia în acţiunea mântuitoare a lui Hristos şi 
hrănit de viaţa liturgică sacramentală a Bisericii. Este, înainte de toate, un ethos al 
libertăţii existenţiale, care permite persoanei umane să realizeze sau să respingă 
scopul vieţii, să răspundă lui Dumezeu şi celorlalţi prin iubire jertfelnică sau să 
arunce pe cineva în iadul pe care Sartre îl definea sarcastic ca fiind „ceilalţi". 

Din această perspectivă, moralitatea poate fi definită ca viaţă în libertatea 
Duhului. Acestea fiind spuse, este adevărat totuşi faptul că avem nevoie de 
anumite directive în viaţa morală, indicaţii clare asupra a ceea ce Dumnezeu ar 
vrea să facem în anumite situaţii concrete. Existenţa creştină ne antrenează 
permanent într-o luptă dublă: să discernem voiţa divină şi să ne conformăm 
propria voinţă şi atitudinile aceleia. O anumită abordare „deontologică" sau după 
reguli a judecăţilor morale este necesară dacă vom duce acea luptă, indiferent de 
rezultat. Deşi Scriptura şi interpretarea ei de-a lungul istoriei Bisericii nu ne vor 
oferi răspunsuri explicite la multe din dilemele etice cu care ne confruntăm azi, ea 
informează, conturează şi susţine ethos-ul creştin, prin care pot fi găsite 

asemenea răspunsuri. In cadrul Ortodoxiei, aceasta echivalează cu dobândirea 
unei „minţi" scripturistice şi patristice, o percepţie luminată a unor adevăruri 
fundamentale care trebuie să susţină în întregime judecăţile etice adecvate. Aceste 
adevăruri se referă la Dumnezeu, la noi înşine şi la destinul nostru personal şi 
comunitar. Ele constituie firele vitale din care e construită ţesătura vieţii noastre 
creştine. 

Dacă există în prezent atâta confuzie în privinţa luării deciziilor etice, 
aceasta nu se întâmplă doar datorită noutăţii şi complexităţii problemelor cu care 
ne confruntăm. Motivul principal este faptul că disciplina eticii a fost tăiată din 
rădăcinile ei teologice. Dacă e să se constituie ca o veritabilă „teologie morală", 
reflecţia etică trebuie să pornească de la credinţa Bisericii şi să o exprime pe 
aceasta. Ea trebuie să înceapă şi să sfârşească cu convingerea că Iisus Hristos 
singur este Calea, Adevărul şi Viaţa, temelia şi finalitatea oricărei acţiuni morale, 
oricât de specifică (concretă) sau trivială ar părea. Etica este teologie aplicată, 
teologia în acţiune. Ca atare, ea îşi găseşte cea mai elementară şi elocventă afirmare 
în cunoscuta exhortaţie liturgică care încheie multe slujbele ortodoxe: „Să ne 
predăm pe noi înşine şi unii pe alţii şi toată viaţa noastră lui Hristos Dumnezeul 
nostru". 

/V 

înainte de a ne referi la problemele morale concrete, am putea relua câteva 
din elementele fundamentale ale credinţei creştine care susţin reflecţia adevăratei 
morale. Următoarele părţi ale capitolului se vor opri asupra unor doctrine sau 
învăţături ale Bisericii care definesc Ortodoxia: învăţături despre Dumnezeu - 
Treimea, despre persoana umană ca purtătoare a chipului lui Dumnezeu, despre 
lucrarea mântuitoare a lui Dumnezeu în Hristos şi despre theosis sau 

/V 

îndumnezeire ca scopul ultim al existenţei umane. In final ne vom referi la 
problema discernământului în viaţa morală şi la lucrarea Sfântului Duh în 
conştiinţa umană în privinţa acestui discernământ. 

Astfel, vom putea arăta în ce fel tradiţia biblică şi patristică poate vorbi 
(direct şi ferm) despre problemele morale care apar atât de chinuitoare astăzi. 

/V 

Prima întrebare ce trebuie reţinută este aceasta: In ce fel pot fi principiile teologice 
abstracte aplicate în „momente etice" concrete, mai ales când trebuie luate decizii 

/V 

de viaţă şi moarte? In ce fel, cu alte cuvinte, pot principiile credinţei noastre să ne 
ajute să cunoaştem voinţa lui Dumnezeu în situaţii concrete şi să acţionăm 
conform acestei voinţe, pentru binele nostru şi al celor pentru care suntem 
responsabili? 

Dumnezeu ca Treime 



Părinţii răsăriteni pun în centrul reflecţiei lor teologice Revelaţia: 
descoperirea vieţii şi voinţei divine. Dumnezeu Se descoperă pe Sine în ordinea 
naturală (Rom. 1, 20), dar numai ca şi Creator, Domn şi Judecător. Cunoaşterea lui 
Dumnezeu ca Mântuiror şi Izbăvitor, Care ne comunică profunzimile iubirii Sale şi 
ne face părtaşi la viaţa Sa divină, este cerută de revelaţia specială care-şi găseşte 
expresia în Scriptură, în definiţiile dogmatice ale Sinoadelor ecumenice şi în 
experienţa Bisericii. Toate acestea formează ceea ce numim Sfânta Tradiţie, care 
vorbeşte despre cunoaşterea lui Dumnezeu, indispensabilă mântuirii umanităţii. 

întreaga Revelaţie este, în cele din urmă soteriologică. Ea este dată, aşa cum 
arată Liturghia euharistică, „pentru viaţa lumii şi mântuirea ei". Totuşi, pentru 
Părinţii greci, aceasta nu înseamnă că îl cunoaştem pe Dumnezeu numai în actele 
sau lucrarea Sa mântuitoare. Putem, de asemenea, cunoaşte, într-o oarecare 
măsură, despre fiinţa lui Dumnezeu. Prin urmare, ei fac o distincţie între teologie şi 
iconomie. Primul termen se referă la relaţiile din sânul divinităţii, iar al doilea la 
lucrarea mântuitoare a lui Dumnezeu în creaţie. Adevărata teologie priveşte deci 
ceea ce am putea numi „Treimea imanentă", pe când lucrarea mântuirii este o 
expresie a „Treimii iconomice". Dumnezeu ad extra. Distincţia este oarecum 
artificială, dar folositoare, atâta vreme cât permite afirmarea cunoaşterii noastre 
despre Dumnezeu care nu se limitează la „actele Sale atotputernice" în istorie, ci 

/V 

care include şi o percepţie a lui Dumnezeu aşa cum este în El însuşi, dincolo de 
relaţia Sa cu creaţia. 

Conţinutul acestei cunoaşteri revelate a lui Dumnezeu este exprimat în 
modul cel mai adecvat în limbajul primelor două Sinoade ecumenice, ca unire a 
celor trei Persoane divine (hypostasis) într-o singură Natură sau Esenţă divină 
(ousia). Potrivit sintezelor teologice făcute de Părinţii capadocieni ai veacului al 
patrulea (Vasile cel Mare, Grigore de Nazianz şi Grigore de Nysa), cele trei 
ipostasuri se disting în cele din urmă doar datorită originii lor. Tatăl este 
„nenăscut" din veşnicie. Fiul este din veşnicie „născut" din Tatăl, iar Sfântul Duh 
„purcede" din veşnicie din Tatăl. Consubstanţiale (homoousios, „de aceeaşi natură 
[divină]) şi fără de început, cele trei împărtăşesc nu numai aceeaşi esenţă sau 
natură, ci şi aceeaşi voinţă, aceeaşi energie sau activitate. 

în experienţa umană, voinţa divină este exprimată ca „iconomie", acţiunea 
prin care Dumnezeu mântuieşte omenirea şi universul laolaltă. Cu totul inaccesibil 
în natura Sa divină. Dumnezeu Se descoperă pe Sine şi îşi exercită voinţa prin 
ipostasurile sau Persoanele divine. Teologia bizantină descrie această „iconomie" 
în termeni de „hristologie pneumatică". Aceasta accentuează absoluta unire fără 

amestecare a lucrării conjugate a Fiului şi Duhului Sfânt în vederea conducerii 
credincioşilor spre cunoaşterea şi unirea cu Tatăl. Revelaţia şi harul izbăvitor vin 
de la Tatăl prin Fiul şi se manifestă şi sunt făcute accesibile de Sfântul Duh în 
Biserică. Hristologia pneumatică distinge o dublă mişcare dinspre divinitate înspre 
lume. Pe de o parte, credincioşii experiază prezenţa puterii mântuitoare a 
Cuvântului lui Dumnezeu, iar Cuvântul sau Fiul divin trimite apoi Duhul peste 
comunitatea credincioşilor (In. 15, 26; In. 16, 7; F. Ap. 2, 23). Pe de altă parte. Duhul 

/V /V 

„trimite" Fiul prin întrupare (Lc. 1, 35) şi îl manifestă prin înviere (Rom. 1, 4; I Tim. 
3, 16; sensul probabil al expresiei edikaiâthş en pneumati). El continuă apoi să-l 
reveleze pe Fiul sau pe Cuvântul veşnic în era eshatologică a Bisericii. Această 
„dublă revelaţie" - a Fiului prin Duhul şi a Duhului prin Fiul - face posibilă 
cunoaşterea lui Dumnezeu, pe care Iisus o numeşte „viaţa veşnică" (In. 17, 3). 

Mântuirea constă în „cunoaşterea lui Dumnezeu", revendicată de Revelaţie. 
Această cunoaştere, care se referă atât la Treimea „imanentă", cât şi la cea 
„iconomică", îşi are obârşia/temeiul în dezvăluirea de Sine a lui Dumnezeu. Duhul 

/V 

însuşi e Cel Care manifestă Cuvântul veşnic al lui Dumnezeu şi inspiră 
interpretarea mărturiei scripturistice la acest Cuvânt. Şi tot Duhul face din Cuvânt 
„puterea lui Dumnezeu pentru mântuirea a tot celui care crede" (Rom. 1, 16). 

Revelarea de Sine care duce la cunoaşterea lui Dumnezeu şi la comuniunea 
veşnică cu El este o expresie a voinţei comune a celor trei ipostasuri divine. Este o 
revelaţie personală, care comunică viaţa divină ca un act al dragostei care iese din 
sine. Această dragoste uneşte cele trei Persoane în lăuntrul divinităţii (Duhul 

/V 

rămâne un ipostas distinct şi nu e redus la un nexus amoris sau „pod al iubirii"). In 
adâncimea şi intensitatea ei inepuizabilă, această dragoste se revarsă peste 
„limitele nesfârşite" ale fiinţei divine, pentru a îmbrăţişa, mântui şi transfigura 
obiectul afecţiunii ei. 

Dar care este obiectul iubirii mântuitoare a lui Dumnezeu? Pentru Părinţii 
greci, acesta nu este doar umanitatea - bărbaţi şi femei creaţi după chipul lui 
Dumnezeu - ci întreaga creaţie. 

După Origen (t 254), creaţia este o funcţie a naturii divine. Prin urmare, 
creaţia trebuie să fie co-etemă cu această natură, de unde Origen 

/V 

deduce/postulează eternitatea ordinei create. împotriva acestui punct de vedere. 
Sfântul Atanasie (t 373) şi întreaga Ortodoxie arată că creaţia este ex nihilo, fiinţă 
din ne-fiinţă, săvârşită ca o expresie a voinţei divine. Dumnezeu, cum se spune 
adesea, „riscă enorm creând o natură diferită de a Sa". „Din nimic". El „cheamă 
toate la fiinţă", astfel încât creaţia are o origine şi un telos, un început şi o împlinire, 
când moartea va fi învinsă, iar Fiul Se va supune pe Sine şi cosmosul întreg (ta 
panta) Tatălui, ca „Dumnezeu să fie totul în toate" (panta en pasin) (I Cor. 15, 28). 

Această distincţie necesară şi radicală între natura divină şi natura creată îi 
conduce pe Părinţi, de la Atanasie la Grigore Palama (t 1359), la o altă 

distincţie în sânul divinităţii. Pentru a exprima misterul intervenţiei divine în 
creaţie, păstrând totuşi absoluta „alteritate" a lui Dumnezeu, ei disting între esenţa 

/V 

(ousia) şi lucrările sau energiile divine. In timp ce Dumnezeu rămâne cu totul 
incognoscibil şi inaccesibil în esenţa Sa, El Se descoperă pe Sine şi îşi exercită voinţa 
prin energiile Sale - atributele Sale, ca iubirea, mila, înţelepciunea, puterea şi 
dreptatea - care sunt adesea identificate cu harul divin. Aceasta nu este, cum s-a 
afirmat, o teorie gnosticizantă a emanaţiei. Dumnezeu este prezent în întregime în 
energiile Sale, conducând persoanele (umane) şi cosmosul spre comuniunea cu El. 
Prin aceste energii. El transfigurează cosmosul, umplând întreaga creaţie cu 
sfinţenie. 

Deşi iniţiativa activităţii mântuitoare rămâne în întregime a lui Dumnezeu, 

/V 

obiectul acestei activităţi - umanitatea şi cosmosul - nu este pasiv sau static. In 
virtutea naturii noastre create, posedăm predispoziţia adâncă, dinamică pentru 
răspuns, unul care implică întregul cosmos, pentru care fiecare din noi e un 
„microcosm". Această predispoziţie sădită de Dumnezeu în noi - care e una a 
„libertăţii în responsabilitate" - face posibilă şi necesară angajarea noastră în 
continua pocăinţă şi în lupta ascetică împotriva puterilor demonice din sânul 
creaţiei. Dar această capacitate de a răspunde la iniţiativa lui Dumnezeu în 
„libertatea Duhului" ne oferă, de asemenea, posibilitatea de a atinge participarea 
transcendentă şi transformatoare la energiile divine, ceea ce duce la 
„îndumnezeirea noastră". 

Persoana Umană: de la Chip la Asemănare 



Persoana umană este expresia cea mai sublimă a activităţii creatoare a lui 
Dumnezeu. Adam şi Eva, bărbat şi femeie, sunt creaţi după „chipul şi asemănarea 
lui Dumnezeu" (Fac. 1, 26). Dumnezeu este izvorul şi destinul vieţii umane create. 
„Chipul" Său se realizează în fiinţele umane nu atât prin atribute particulare 
(iubire, raţiune), cât prin calitatea personală distinctivă care le plasează deasupra 
altor fiinţe corporale. „Chipul lui Dumnezeu în om" e identificat de mulţi din 
teologii greci ortodocşi contemporani (Yannaras, Zizioulas, Nissiotis, Nellas) cu 
„personalitatea" umană: posibilitatea - ca dar divin - pe care o are omul de a intra 
în relaţie cu Dumnezeu, cu sine şi cu alţii, exersată în libertate şi iubire. Noi suntem 
cu adevărat „persoane", deci, doar atâta timp cât oglindim personalitatea esenţială 
a lui Dumnezeu, caracterizată printr-o reciprocitate totală a iubirii împărtăşite între 
Tatăl, Fiul şi Sfântul Duh. 

Dacă suntem, într-adevăr, obligaţi, aşa cum afirmă Yannaras, să ne 
confruntăm înainte de toate cu „aventura existenţială a libertăţii noastre", aceasta 
se întâmplă întrucât Căderea (individuală şi colectivă) ne pune într-o continuă 
situaţie de a alege. Decizia noastră liberă de a ne răzvrăti împotriva voinţei divine 
ne-a exilat din Paradis. Omul, potrivit Sfântului Vasile, „este un animal care a 
primit porunca de a deveni Dumnezeu". Cedând ispitei, ne-am înstrăinat de 

Dumnezeu şi am trădat vocaţia noastră esenţială. In Hristos avem posibilitatea 
progresării „din slavă în slavă" (II Cor. 3, 18) spre acea comuniune plină şi perfectă 
cu Viaţa divină care ne oferă temelia indispensabilă pentru autentica umanitate 
sau personalitate. Totuşi, nevoia constantă de a alege lumina şi adevărul în locul 
întunericului şi minciunii, ne angajează într-o permanentă luptă lăuntrică 
împotriva ispitei demonice şi a tendinţelor noastre de auto-idolatrie. 

Aceasta înseamnă că iniţiativa lui Dumnezeu trebuie dublată de răspunsul 
omenesc, de exerciţiul voinţei umane - prin pocăinţă, rugăciune şi acte/fapte ale 
iubirii - care ne ajută, ca purtători ai chipului divin, să progresăm printr-un proces 
de purificare şi sfinţire interioară, până la atingerea „asemănării" divine. Sfântul 
Diadoh al Foticeei exprimă acest răspuns ascetic bazat pe iubire cu elocvenţa sa 
obişnuită: „Toţi oamenii sunt făcuţi după chipul lui Dumnezeu, dar asemănarea Sa 
este dată doar acelora care printr-o mare iubire şi-au supus libertatea lor lui 
Dumnezeu. Pentru că doar atunci când nu ne aparţinem nouă înşine, devenim 
întocmai Celui Care prin iubire ne-a împăcat cu Sine". 

Cum putem înţelege „păcatul originar" din această perspectivă? Teologia 
ortodoxă nu se opreşte atât asupra tensiunii dintre libertate şi responsabilitate, 
voinţă liberă şi determinism, cum face teologia protestantă. Totuşi Ortodoxia 

respinge, de asemenea, dogma scolastică despre păcatul originar transmis de la 
Adam la toate generaţiile, ca un fel de defect genetic. De fapt, ortodocşii preferă să 
nu vorbească deloc despre păcatul „originar", decât dacă înţelegem prin aceasta că 
originea păcătoşeniei cuiva se află în el însuşi: în voinţa coruptă, căzută care reţine 
posibilitatea de a face binele (încă o dată, nu există decădere totală) şi alege răul, în 
mod liber şi, uneori, inevitabil. Epistola către Romani cap. 7 descrie „omul sub 
Lege", dar vorbeşte de asemenea cu subtilitate despre lupta credincioşilor. 

Concepţia apuseană şi cea ortodoxă despre „păcatul originar" sunt bazate 
pe interpretări diferite ale textului de la Rom. 5, 12: „Precum printr-un om a intrat 
păcatul în lume şi prin păcat moartea, aşa şi moartea a trecut la toţi oamenii". 
Expresia esenţială este următoarea: eph' ho pantes hpmarton. La ce se referă 
propoziţia relativă eph' hd ? Teologia scolastică occidentală o traduce prin „în care", 
însemnând că toţi vor muri pentru că toţi păcătuiesc în Adam (in quo omnes 
peccaverunt, în versiunea Vulgatei). Tradiţia patristică răsăriteană, urmată de cele 
mai multe versiuni protestante, traduce eph' ho prin „pentru că": toţi vor muri 
pentru că păcătuiesc. Potrivit acestei interpretări, cea ce am „moştenit" de la Adam 
nu este vinovăţia ca şi consecinţă a păcatului său în Paradis. Mai degrabă, dacă se 
poate vorbi despre o „moştenire", ea trebuie înţeleasă ca o moştenire a mortalităţii: 
„moartea a trecut la toţi oamenii pentru că toţi păcătuiesc". Cu bună ştiinţă ne-am 
distrus capacitatea de autodeterminare (autexousia), iar această auto-idolatrie ne-a 
înstrăinat de Dumnezeu şi de comuniunea cu viaţa divină. Moartea este rezultatul 
direct al neascultării noastre: ea este înţeleasă fie ca o consecinţă „naturală" a unei 
desprinderi din comuniunea cu izvorul vieţii, fie ca o limită aşezată de Dumnezeu 
peste existenţa umană temporală pentru ca înstrăinarea noastră să nu dureze 
veşnic (tradiţia patristică afirmă ambele idei). In ultimul caz. Dumnezeu nu este 
doar un judecător, ci şi un Milostiv faţă de cei păcătoşi, introducând moartea ca 
mijloc de stopare a exilului nostru, de readucere a noastră în comuniunea cu 
izvorul vieţii veşnice. 

De aceea, păcatul şi moartea sunt privite ca puteri corupătoare care se 
determină reciproc. Dacă moartea este urmarea păcatului (Rom. 6, 23), ea este de 
asemenea, izvorul sau cauza păcatelor. Traducerea lui eph' hd prin „pentru că" 
arată că moartea însăşi este originea păcatului. Eph' hd, în acest înţeles, se referă la 
thanatos („din cauza căreia", adică moarte) şi, prin urmare, expresia poate fi 
înţeleasă în sensul că noi săvârşim păcatul „din pricina morţii". Cu alte cuvinte, 
impulsul din spatele păcatului este încercarea disperată de a ne sustrage morţii şi 
lipsei de sens. Moartea, sau spaima morţii, devine astfel o motivaţie puternică în 
viaţa umană. 

Deşi păcatul şi moartea sunt concepute, în viziunea Sfântului Pavel, ca 
puteri cosmice înrobitoare, ele sunt limitate în puterea lor de a corupe şi distruge 
persoana umană. Teologia ortodoxă susţine că păcatul nu poate şterge total 

chipul divin din noi. La fel, voinţa noastră nu poate fi în întregime coruptă prin 
neascultare şi nu este incapabilă de pocăinţă şi de dobândirea virtuţilor. 
Umanitatea este creată în mod esenţial „bună", precum întreaga creaţie a lui 
Dumnezeu (Ps. 8). In timp ce chipul divin poate fi serios estompat, o dimensiune a 
voinţei umane - pe care Sfântul Maxim Mărturisitorul o numeşte „gnomică", 
opunând-o celei „naturale" - posedă o capacitate indestructibilă pentru libertatea 
de a alege. înţeleasă ca o funcţie a persoanei, şi nu a fiinţei - o proprietate 
ipostatică, şi nu naturală - voinţa gnomică poate răspunde voinţei divine cu 
credinţă, dragoste şi supunere. Pocăinţa rămâne o posibilitate trainică chiar şi în 
sufletul cel mai întunecat, pentru că păcatul îşi are originea în dimensiunea 
personală şi nu în cea naturală a existenţei umane. Totuşi, prin acest aspect 
personal al vieţii omului - aspect adesea identificat cu nous, care transcende natura 
şi face posibilă comuniunea cu Dumnezeu - libertatea produce roadele pocăinţei, 
care deschid calea spre îndumnezeirea personală. 

Voinţa omului este în robie, aşa cum afirmă atât Luther, cât şi psihologia 
modernă. Dar această robie e relativă şi limitată - ne învaţă antropologia ortodoxă. 
Distincţia lui Maxim între „voinţa naturală" şi „voinţa gnomică" este folositoare, 
prin urmare, atâta timp cât ţine în echilibru sclavia şi libertatea voinţei umane. 
Făcând acest lucru, se rezolvă astfel antinomia dintre determinism şi voinţa liberă, 
libertate şi responsabilitate, şi se salvează iniţiativa umană, săvârşirea „faptelor 
bune" (Efes. 2, 10), ca un element indispensabil în „dialogul divino-uman". 

Aceasta înseamnă că, pentru teologia ortodoxă, mântuirea poate fi realizată 
numai prin sinergie: cooperarea sau conlucrarea dintre Dumnezeu şi noi, 
culminând cu participarea noastră la însăşi viaţa Lui. Totuşi, Ortodoxia cu 
gândirea mult Reformată, respinge distincţia scolastică între harul „operant" şi 
„cooperant". Mântuirea şi îndumnezeirea nu pot fi exprimate în termeni de cauză 
şi efect. „Sinergia" implică un paradox fundamental (şi non-pelagian): iniţiativa îi 
aparţine în întregime lui Dumnezeu, ea îşi are originea şi împlinirea numai în viaţa 
Sfintei Treimi; totuşi, aceasta nu înseamnă că Dumnezeu este activ, în timp ce noi 
suntem pasivi. Este necesar un răspuns uman adecvat, pentru a primi harul 
mântuitor. Askesis, viaţa luptei spirituale, implică acţiune, ceea ce implică pocăinţa, 
rugăciunea şi faptele iubirii. Iniţiativa rămâne, totuşi, în mâinile lui Dumnezeu, de 
la Care primim harul sfinţitor care ne transformă, ca purtători ai chipului divin, 
„din slavă în slavă" (II Cor. 3, 17). Noi răspundem la inefabila revărsare a iubirii şi 
harului divin prin integrarea/interiorizarea lui în existenţa noastră personală. Dar 
chiar această lucrare a „interiorizării" e împlinită nu de noi înşine, ci de Duhul 
Sfânt, care sălăşluieşte şi lucrează în „templul sufletului". 

Pentru Maxim, iniţiativa omului este mai mult decât un simplu răspuns 
personal. Ea include şi un aspect cosmic. Persoana umană e un microcosmos, iar 
vocaţia ei este de a învinge diferitele divizări ivite în creaţie prin Cădere: 

divizări între fiinţele necreate şi create, între celest şi terestru, inteligibil şi sensibil. 
Paradis şi lumea fenomenelor naturale, şi chiar între bărbat şi femeie (cf. Gal. 3, 28). 
Această îndatorire teribilă e împlinită prin practicarea virtuţilor corespunzătoare 
fiecărei situaţii. Astfel, castitatea biruieşte divizarea sexuală, iubirea învinge 
divizarea cosmică, ş.a.m.d., până când persoana „în Hristos" îşi exersează funcţia 
preoţească de a se oferi pe sine şi creaţia întreagă înapoi lui Dumnezeu. Acest 
proces, prin care divizările esenţiale sunt înlăturate, duce în cele din urmă la 
îndumnezeirea persoanei şi transfigurarea cosmosului. 

Totuşi, chiar şi aici iniţiativa şi puterea efectivă aparţine lui Dumnezeu 
singur. Pentru că aceste virtuţi care înlătură divizările respective, sunt dăruite de 
Dumnezeu sub forma energiilor îndumnezeitoare: energii care sunt actualizate în 
experienţa Bisericii prin dimensiunea cosmică a Liturghiei, numită atât de potrivit 
„Divină". 

Răscumpărarea: „Dumnezeu era în Hristos" 



Dogma centrală a vieţii şi credinţei ortodoxe este afirmaţia: „Cuvântul S-a 
făcut trup" (In. 1, 14). De-a lungul secolelor al treilea şi al patrulea ale erei creştine, 
teologia trinitară a fost construită pe meditaţiile eclesiale privind persoana lui Iisus 

Hristos. In timp ce doctrina trinitară poate fi, la nivel logic, anterioară celorlalte 
dogme creştine, totuşi, izvorul nesecat din care îşi trag seva toate dogmele 
ortodoxe rămâne asumarea naturii umane de către Logos sau Fiul etern al lui 
Dumnezeu. Criteriul Ortodoxiei este, deci, hristologia. 

Ereziiele ariană, nestoriană şi monofizită au reuşit să deformeze mărturia 
scripturistică despre persoana Fiului lui Dumnezeu, punând la îndoială fie 
umanitatea Sa deplină, fie divinitatea Sa. Definiţia calcedoniană din 451 a căutat 
calea de mijloc. Ea recunoaşte diversitatea hristologiilor Noului Testament şi 
înceacă să o împace într-o sinteză care să reflecte experienţa eclesială. Dacă Sinodul 
I ecumenic de la Nicea (325) afirmase că Fiul este deofiinţă (homoousios) cu Tatăl, 

Sinodul de la Calcedon susţine că prin întrupare. Fiul Şi-a asumat întreaga natură 
umană în pântecele Fecioarei, devenind asemenea nouă, afară de păcat (Evrei 4, 15; 

7, 26; I Petru 2, 22; I In. 3, 5). In persoana unică a Cuvântului, două „naturi" sau 
„esenţe" (ousiai), divină şi umană, sunt perfect unite, „neamestecate, neschimbate, 
neîmpărţite şi nedespărţite". De vreme ce voinţa este o funcţie a naturii (şi nu a 
persoanei). Sinodul VI ecumenic (Constantinopol, 680-681) afirmă dogma 
„duotelismului": prezenţa a două voinţe în Persoana Cuvântului întrupat. Drept 
urmare, umanitatea lui Hristos e păstrată intactă, împotriva tendinţei „monofizite" 
de a absorbi umanitatea în divinitate. 

Totuşi, definiţia calcedoniană, alături de adăugirile ulterioare, insistă asupra 
faptului că unirea umanităţii şi divinităţii în Fogosul întrupat este „asimetrică". 
Persoana sau Subiectul care Se întrupează rămâne Fiul lui Dumnezeu, de vreme ce 
numai Dumnezeu - şi nu o persoană omenească - poate aduce mântuirea noastră. 
Fiul îşi asumă întreaga umanitate şi, de aceea, e „consubstanţial" cu noi; Persoana 
sau Ipostasul Său rămâne astfel aceea a Fogosului preexistent. Acest accent pus pe 
caracterul asimetric al existenţei întrupate a lui Hristos poate părea „monofizit", ca 
şi cum natura Sa umană ar fi diminuată de divinitatea Sa, ori subordonată acesteia. 
De fapt, echilibrul exprimat de Crezul niceean - Dumnezeu adevărat din 
Dumnezeu adevărat - este păstrat în întregime. Fără a diminua sau limita 
umanitatea asumată a lui Hristos, întruparea reînnoieşte natura umană în sensul 
perfecţiunii originare. Rămânând Cuvântul divin etern. Fiul lui Dumnezeu devine 
„Ultimul Adam". El este, de asemenea, arhetipul Adam. Ca şi chip văzut al Tatălui 
nevăzut (Col. 1, 15), „chipul fiinţei Tatălui" (Evr. 1, 3), El este modelul sau 

paradigma divină a existenţei persoanei umane, eternul prototip după care Adam, 
sau întreaga umanitate, este creată. Prin urmare, deoarece este consubstanţial atât 
cu Tatăl cât şi cu umanitatea. El poate media mântuirea şi poate deschide calea 

spre îndumnezeirea ipostatică - cu adevărat personală - a celui care crede. In 
cuvintele autorului Epistolei către Evrei: „Pentru aceea, dator era întru toate să Se 
asemene fraţilor, ca să fie milostiv şi credincios arhiereu în cele către Dumnezeu, 
pentru curăţirea păcatelor poporului" (Evr. 2, 17; 4, 15; I In. 2, 1-2). 

Eminentul specialist patrolog, părintele Georges Florovsky, atrăgea atenţia 
în mod repetat asupra unei renaşteri a vechilor erezii în lumea pluralistă de azi: 
neo-arianism, neo-nestorianism, etc. De fapt, multe din orientările hristologice de 
azi sunt mult mai departe de înţelegerea biblică şi patristică a persoanei şi lucrării 
lui Iisus Hristos, decât învăţăturile vechilor eretici. Trăim într-o epocă în care 
umanitatea lui Hristos este într-atât accentuată încât „divinitatea" Sa apare 
multora ca o simplă metaforă. Teologia „întrupării" a fost înlocuită de diverse 
teorii care au la bază o hristologie „adopţionisă". Iisus a fost „adoptat" ca Fiu al lui 
Dumnezeu la Botez (Mc. 1, 1-15), şi „consacrat" ca Fiu al lui Dumnezeu prin 
învierea Sa din morţi (Rom. 1, 1-4). Unii teologi, chiar acei care se identifică cu 
credinţa „catolică" a Bisericii, nu sunt de acord cu folosirea limbajului metafizic 
pentru a exprima taina lui „Dumnezeu în Hristos" (cf. Col. 2, 9), preferând un 
limbaj relaţional, convinşi că numai acesta poate păstra identitatea deplină a lui 
Iisus cu oamenii. Consecinţa acestui reducţionism hristologie: înlăturarea atât a 
teologiei întrupării, cât şi a celei trinitare. E adevărat că unii teologi vor recunoaşte 
de formă teologia trinitară, şi totuşi ei vor nega existenţa oricărei relaţii ontologice 
între Logosul sau Cuvântul lui Dumnezeu şi omul Iisus din Nazaret. Sau, în cel 
mai bun caz, vor reprezenta un soi de dualism nestorian, care susţine că Iisus este 
„omul" în care Cuvântul lui Dumnezeu S-a exprimat, prin învăţătura şi predica 
Acestuia. 

Dacă lucrarea răscumpărării este limitată la o problemă strict juridică, în 
care păcătosul este socotit „îndreptat" prin credinţa în moartea lui Hristos „pentru 
noi" pe cruce, atunci, într-adevăr, nu mai avem nevoie de o teologie tradiţională 
trinitară sau de o teologie a întrupării. Dacă mântuirea înseamnă simpla noastră 
„îndreptare" (justificare) - noi fiind declaraţi drepţi, dar rămânând totuşi sub 
povara păcatului (expresia simul iustus et peccator, cf. Rom. 7, 24-25) - atunci nu mai 
trebuie afirmată identitatea ontologică între Fiul etern al lui Dumnezeu şi omul 
Iisus. Totuşi, în asemenea caz, „credinţa" e mai puţin în persoana lui Iisus Hristos, 
decât în acţiunea lui Dumnezeu prin El. Iar accentul acestei acţiuni este pus mai 

mult pe Răstignire decât pe înviere. Oricum ar fi formulată de anumite tradiţii (sau 
teologii), lucrarea lui Dumnezeu de răscumpărare - din această perspectivă - e 

exprimată ca o theologia cruciş, o „teologie a Crucii". In acelaşi timp, cei care 
reprezintă un asemenea punct de vedere tind să respingă hristologia 

ortodoxă care, cred ei, face o abordare non-biblică şi pur metafizică a unei 
probleme doctrinare care ar putea fi rezolvată mai bine folosind termeni 
existenţiali în locul celor ontologici. De fapt, de ce continuă Ortodoxia să insiste 
asupra necesităţii unei abordări ontologice, şi nu existenţiale a persoanei lui Iisus 
Hristos şi a lucrării Sale mântuitoare? 

Un răspuns concis îl putem găsi în adevărurile exprimate de două formule 
patristice cunoscute. Este vorba, în primul rând, de afirmaţia găsită în diferite 
forme la Părinţii primelor veacuri, dar pe care o atribuim de regulă Sfântului 
Atanasie: „Dumnezeu S-a făcut om pentru ca omul să poată deveni Dumnezeu". 
Această formulă exprimă convingerea ortodoxă fundamentală că vocaţia noastră 
esenţială, ultimul nostru raison d'ctre este de a deveni în har ceea ce Dumnezeu este 
în existenţa Sa divină. Cu alte cuvinte, sfârşitul ( telos ) vieţii omeneşti este 
participarea ( koinonia , methexis ) la viaţa însăşi a lui Dumnezeu, fiind, totuşi, o 
participare la „energiile" divine, şi nu la „esenţa" sau „natura" cu totul 
transcendentă şi inaccesibilă a lui Dumnezeu. 

Aceasta este vocaţia originară a lui Adam, pe care el şi fiecare Adam o 
respinge prin libera decizie de a se răzvrăti împotriva voinţei divine. Adam este 
„căzut". Natura umană este coruptă, devenind subiect al forţelor demonice ale 
păcatului şi morţii. Prin urmare, în robia păcatului şi a morţii stă natura umană şi 
nu doar relaţiile personale sau judecăţile juridice. Natura umană căzută trebuie 
readusă la slava ei originară, o slavă derivată din crearea ei după chipul 
Creatorului său. Totuşi, această natură căzută nu se poate salva singură din 
mrejele păcatului şi morţii, şi nici nu poate realiza refacerea chipului divin prin 

propriile eforturi. Intr-un cuvânt, mimai Dumnezeu poate realiza mântuirea noastră. 
De aceea avem nevoie de un Răscumpărător, care nu numai să se identifice cu 
condiţia umană, ci şi să-şi asume, să elibereze şi să slăvească/preamărească natura 

umană în El însuşi, prin victoria Sa asupra puterii stricăcioase a morţii. 

Cea de-a doua formulă patristică, exprimată mai ales de Sfântul Grigorie de 
Nazianz, afirmă că Creatorul trebuie să-Şi asume natura umană creată în 
plinătatea ei, pentru a o readuce la sensul ei originar, la desăvârşirea şi frumuseţea 
ei: „Ceea ce nu este asumat, nu e vindecat, dar ceea ce e unit cu Dumnezeu este 
mântuit" (Epistola 101, ad Cledonium). 

Perspectiva ortodoxă cuprinde şi alte teologii ale răscumpărării, care se 
opresc în primul rând asupra conceptului juridic de „îndreptare" sau a 
caracterului expiator al jertfei substitutive. Teologia bizantină acceptă conceptul 
paulin de dicaiosyne - înţeles mai mult ca „dreptate" divină decât ca „îndreptare" - 
la fel cum acceptă şi alte imagini neotestamentare care vorbesc de valoarea 
expiatoare a jertfei hristice („Mielul lui Dumnezeu", „ispăşire", „răscumpărare"). 
Poate că nu exagerăm dacă spunem că Părinţii greci erau preocupaţi mai mult de 
cine a murit pe Cruce decât de întrebarea de ce era necesară această 

formă de moarte. Această moarte jertfelnică ne aduce mântuirea, întrucât este 

/V 

vorba de moartea Fiului lui Dumnezeu. încă o dată, dominante sunt categoriile 
ontologice (şi nu cele juridice sau sacrificiale). De aceea. Ortodoxia îşi exprimă 
înţelegerea asupra morţii răscumpărătoare a lui Hristos prin doctrina cunoscută 
sub numele de „teopaschism". Cu cuvintele Sfântului Chirii al Alexandriei, aceasta 
înseamnă că „logosul a suferit în trup". Pentru a izbăvi creaturile Sale omeneşti. 
Dumnezeu a trebuit să-Şi asume - în persoana Fiului Său din veci - plinătatea 
naturii umane, iar apoi să moară şi să învie în acea natură, astfel încât prin 

preamărirea Sa prin înălţare, să poată să ne preamărească pe noi cu Sine şi să facă 
posibilă participarea noastră la viaţa divină. 

„Ceea ce nu este asumat, nu este mântuit". Această afirmaţie nu se referă 
doar la natura umană la modul abstract, de vreme ce o „natură" trebuie să fie 
„ipostaziată", întrupată într-o existenţă personală. Potrivit lui Leonţiu de Bizanţ, 
Hristos „enipostaziază" existenţa umană în propriul ipostas divin sau mod 

personal de a fi. Deşi Subiectul întrupării rămâne Fiul lui Dumnezeu, El îşi asumă 
o viaţă omenească personală, care include posibilitatea ispitei şi necesitatea morţii. 
Cel Care moare pe cruce şi coboară în regatul morţii pentru a-i ridica pe cei 

adormiţi, nu este altul decât Dumnezeu-Omul. In timp ce „patripassionismul" este 
exclus (Fiul, nu Tatăl, suferă şi moare), „theopaschismul" rămâne temelia 
ireductibilă a oricărei teologii ortodoxe a răscumpărării. 

Dacă Ortodoxia foloseşte foarte puţin termenii „îndreptare", „satisfacţie" şi 
„jertfă substitutivă" şi altele asemenea, pentru a explica modul în care Hristos 
realizează mântuirea noastră, aceasta se întâmplă din cel puţin două motive. 

în primul rând, asemenea concepte par să reflecte disputa între 
Romano-Catolicism şi Protestantism asupra modului în care vina păcatului 
originar este ştearsă: fie prin acte meritorii, fie prin darul liber al harului lui 
Dumnezeu. Aşa cum am văzut, această problemă nu s-a pus în dezvoltarea 
doctrinei ortodoxe despre păcatul originar. 

Al doilea motiv, şi cel mai important, este cel pe care l-am arătat mai 
devreme: faptul că nici una din teoriile tradiţionale apusene ale îndreptării, 
compensaţiei etc. nu presupune implicarea divină personală în moarte, care 
realizează răscumpărarea noastră. Dacă mulţi din teologii apuseni de azi tind să 
minimalizeze divinitatea lui Hristos (sau cel puţin să neglijeze formulele 
hristologice şi trinitare sinodale), se pare că teoriile apusene ale răscumpărării şi 
mântuirii pur şi simplu nu implică identificarea ontologică a lui Iisus Hristos cu 
Divinitatea. Definiţia calcedoniană trebuie apărată ca piatră din capul unghiului a 
credinţei noastre numai dacă Iisus din Nazaret a fost „Dumnezeu în trup": adică, 
numai dacă Dumnezeu a asumat umanitatea „fără schimbare", a murit pe cruce. S-a 

pogorât la iad pentru a rupe lanţurile morţii prin învierea Sa şi S-a înălţat în slavă 
„în trup" (Sfântul Ignatie), şi toate acestea pentru a realiza mântuirea 

noastră. Acesta este punctul de vedere ortodox. Şi de aceea este străină ortodoxiei 
orice altă abordare care pare să limiteze mântuirea la o problemă de îndreptare sau 
compensaţie. Pentru ortodocşi, acesta este abia începutul unui proces veşnic. 
Mântuirea însăşi nu e sfârşitul (telos) existenţei umane; ea este doar aspectul 
„negativ" care realizează eliberarea din urmările păcatului şi morţii. Adevăratul 
sens al lucrării lui Dumnezeu în Hristos poate fi descoperit în procesul continuu 
care duce de la mântuirea iniţială/obiectivă, prin lucrarea sfinţeniei, spre 
„îndumnezeirea prin har" a persoanei umane. 

„Theosis" sau Indumnezeirea 

Participarea divină la existenţa umană deschide calea participării omului la 
viaţa lui Dumnezeu. Dacă telos - ul sau punctul final al existenţei noastre nu ar fi o 
totală participare în viaţa trinitară - dacă am fi chemaţi, de pildă, la simpla 
„camaraderie „cu Dumnezeu prin justificare sau chiar la bucuria veşnică a „vederii 
fericite" - atunci ar fi fost teoretic posibil ca Dumnezeu să ne mântuiască fără să 
apeleze la o întrupare reală care presupunea ca Logosul divin etern să accepte 
moartea în umanitatea Sa asumată. Participarea ontolgică deplină a lui Dumnezeu 
la viaţa umană este necesară dacă persoanele umane vor participa în acelaşi grad 
la viaţa divină. 

Crucea lui Hristos înseamnă, în cele din urmă, eliberare: din anxietate, păcat, 
moarte şi stricăciune. Dar, aşa cum arată experienţa noastră, fiecare din acestea 
rămâne o realitate a vieţii cotidiene, pentru creştini ca şi pentru necredincioşi. 
Puterea eliberatoare a Răstignirii reazemă în izbânda sa finală asupra acelor 
experienţe atât de plastic descrise în tabelul eshatologic al ultimului capitol din 
Apocalipsă. Potrivit acestei viziuni. Dumnezeu, odihnind în mijlocul poporului 
Său, „va şterge orice lacrimă din ochii lor şi moarte nu va mai fi. . 

Cu toate acestea, moartea Fiului lui Dumnezeu în cadrul istoriei omeneşti 
are ca efect o transformare eliberatoare a vieţii umane deja în orizontul acestei 
istorii. Această „libertate existenţială" - o libertate în Duh - ne dă posibilitatea să 
răspundem harului dumnezeiesc mântuitor cu credinţă, supunere şi dragoste. De 
aceea, această libertate se constituie ca temelia indispensabilă a sfinţirii noastre şi a 
vieţii morale creştine. 

Ca şi mântuirea, sfinţirea este un proces ce are la bază sinergia sau 

/V 

cooperarea divino-umană. Şi în acest caz, iniţiativa Ii aparţine în întregime lui 
Dumnezeu. Duhul e cel care transmite adevărul, aduce daruri şi umple inimile 
noastre cu dragostea Tatălui, toate în lăuntrul trupului lui Hristos. Duhul e Cel 
Care stârneşte credinţa, dăruieşte harul şi inspiră virtuţile care iau forma „faptelor 
iubirii". Totuşi, fără receptivitatea noastră activă, lucrarea Sa ar fi inutilă. Iniţiativa 
divină trebuie să întâlnească răspunsul nostru moral pentru ca lucrarea sfinţenei 
să-şi împlinească scopul său. 

Pentru a evita orice idee de „absorbţie" în divinitate, care ar implica 
pierderea personalităţii individuale, teologia ortodoxă îşi fundamentează 
învăţătura despre îndumnezeire pe două teme complementare. Prima susţine că în 
Hristos, adevărata umanitate, incluzând identitatea personală unică a fiecărei fiinţe 
omeneşti este păstrată şi readusă la plinătatea şi frumuseţe ei originară. în al doilea 
rând, pornind de la distincţia între esenţă şi energii, tradiţia patristică 

grecească afirmă că îndumnezeirea este realizată prin har, prin puterea sfinţitoare a 
energiilor divine. Nu se poate vorbi de o „participare la natura divină" dacă prin 
„natură" înţelegem o „fiinţă" (acesta e înţelesul din II Petru 1, 4), ci esenţa divină. 
Această esenţă rămâne total transcendentă şi inaccesibilă pentru orice formă a 
realităţii create. De acee, „îndumnezeirea" nu presupune că noi devenim 
Dumnezeu, în ciuda limbajului destul de îndrăzneţ folosit de unii scriitori 

patristici. „Indumnezeire" înseamnă că prin iniţiativa ce aparţine celor trei 
Persoane divine, omul intră într-o relaţie personală de participare la energiile divine 
necreate sau la harul divin. Astfel, purtătorul chipului divin devine „în har" ceea 
ce Dumnezeu este „în esenţă". 

Are această învăţătură temei în Sfânta Scriptură? Sau ea reprezintă ceea ce 
Hamack numea „elenizarea acută" a credinţei creştine primare, o acomodare 
nesănătoasă la stilul de gândire al antichităţii păgâne? 

Platon vorbea de o transformare a vieţii umane prin anamnesis („amintire" în 
sensul unei reactualizări), care sfârşeşte într-o anume „asemănare" cu Dumnezeu, 
iar gnosticii învăţau că divinizarea umană rezultă din dobândirea cunoaşterii 
esoterice. 

Gândirea ebraică nu cunoaşte acest limbaj şi nici ideile dualiste pe care le 
ascunde. Aceasta se datoreşte în largă măsură preocupării instinctive a evreilor de 
a apăra transcendenţa divină şi de a evita orice confuzie între realitatea creată şi 
cea necreată. Este evident că scriitori patristici au folosit verbe ca theopoiein („a 
îndumnezei"), iar mai târziu substantivul theosis („îndumnezeire"), pentru a 
descrie capătul existenţei umane. A fost aceasta o simplă încercare de a adopta şi 
creştiniza llimbajul şi ideile de provenienţă pur elenistică? Sau acest limbaj reflectă 
concepte autentic biblice? Cât de fidele mărturiei apostolice sunt expresii precum 
genetai Theos („a devenit Dumnezeu", Teofil al Antiohiei, Vasile cel Mare) sau chiar 
afirmaţiile Sfântului Ignatie că suntem „purtători de Dumnezeu" ( theoporoi ), 
chemaţi să fim „Dumnezei prin participare" ( Theon metexete). 

Fără a face o exegeză a textelor, putem arăta o varietate semnificativă de 
pasaje din Noul Testament care întemeiază şi autentifică învăţătura patristică 
despre îndumnezeire. 

Textul clasic este II Petru 1, 4, care afirmă că prin făgăduinţele lui 
Dumnezeu, „scăpând de stricăciunea poftei din lume, ne facem părtaşi 
dumnezeieştii firi" (genesthe theias koinonoi physeos). Acest verset nu este lipsit de 
dificultăţi, întrucât, aşa cum am văzut, el afirmă ceea ce Ortodoxia respinge cu 
fermitate, şi anume participarea noastră la însăşi natura lui Dumnezeu. Limbajul 
teologic era, desigur, fluid la sfârşitul secolului I - începutul secolului al II-lea, când 
a fost scrisă această epistolă. Ne putem aminti că, nu mai devreme de secolul al 
IV-lea, Sfântul Chirii al Alexandriei a putut vorbi de „o (singură) natură ( physis ) a 
lui Dumnezeu întrupat". 

Sunt şi alte mărturii în sprijinul acestei idei în Noul Testament, de la 

Apostolul Pavel şi evanghelistul Ioan, la autorul Evreilor. învăţătura Sfântului 
Pavel despre adopţia filială (Gal. 3, 26; 4, 5; F. Ap. 17, 28), de pildă, alături de 
binecuvântarea sa care invocă koinonia Dulăului (II Cor. 13, 13-14), duce în mod clar 
la ideea participării la viaţa divină. Totuşi, şi mai semnificativ este limbajul ce 
exprimă ,,christmisticism"-ul său: expresii ca eu şi syn Christo („în Hristos") şi 
exclamaţia „Nu mai trăiesc eu, ci Hristos trăieşte în mine" (Gal. 2, 20). Atât Sfântul 
Pavel cât şi Sfântul Ioan oferă o reinterpretare creştină a tradiţiei merkabah din 
izvoarele apocaliptice iudaice, vorbind de o vedere transfiguratoare a lui 
Dumnezeu, când, la Parusie, îl vom vedea pe Hristos şi pe noi înşine în adevărata 
noastră slavă: „Dacă El Se va arăta, noi vom fi asemenea Lui ( homoivi auto), fiind că 

II vom vedea cum este" (I In. 3, 2). 

Mărturia cea mai clară pentru o doctrină a lui theosis în scrierile ioaneice o 
găsim în conceptul sălăşluirii reciproce exprimat de verbul menein - „a rămâne/a 
sta", dar şi „a sălăşlui". Duhul coboară asupra lui Hristos la Botez şi „sălăşluieşte" 
în El (In. 1, 32), astfel încât acelaşi Duh să sălăşluiască în cei care cred (In. 14, 17; I 
In. 3, 24; In. 4, 13). Conceptul ioaneic al „vieţii veşnice" deja accesibilă în existenţa 
umană terestră şi împlinită la eshaton, în „ziua cea din urmă" (In. 5, 21-29), atestă 
de asemenea participarea reală a umanităţii la existenţa divină. 

Un alt concept cheie în această privinţă este acela al „părtăşiei" sau 
participării, exprimat de verbul metechd şi conotaţiile sale, sau de expresia (syn) 
koinonos ginomai. Sfântul Pavel acceptă misiunea apostolică pentru a putea deveni 
părtaş binecuvântării Evangheliei (I Cor. 9, 23), care mai este numită „moştenirea 
sfinţilor, întru lumină (...) în împărăţia Fiului iubirii Sale" (Col. 1, 12-14). Autorul 
Epistolei către Evrei merge mai departe atunci când vorbeşte de părtăşia noastră la 
„o chemare cerească" (Evr. 3, 1), care presupune ca noi să devenim „părtaşi" lui 

Hristos (Evr. 3, 14) şi Sfântul Duh (Evr. 6, 4). In sfârşit. Apostolul Pavel afirmă încă 
o dată că acei care învie în Hristos „se vor îmbrăca în nemurirea nestricăcioasă a lui 
Dumnezeu (I Cor. 15, 25-27). 

Am putea cita multe alte pasaje, care toate par să reflecte două teme 
fundamnetale: învăţătura lui Hristos cu privire la participarea credinciosului la 

împărăţie, manifestată în persoana lui Iisus şi experienţa vie a Bisericii, în care 
hrist-misticismul paulin culminează în transfigurarea personală. A fi „în Hristos", 
prin harul baptismal căruia îi răspundem cu fidelitate şi iubire, înseamnă deja a 
pregusta venirea (a doua) şi participarea deplină la viaţa divină. La fel ca „viaţa 
veşnică" în perspectiva Evangheliei a IV-a, îndumnezeirea este o posibilitate 
prezentă pentru cei care rămân în Hristos şi în Duhul. 

Exegeţii eterodocşi, a căror tradiţie sau proprie perspectivă exclud noţiunea 
„îndumnezeirii", ar putea insista asupra faptului că aceste pasaje sunt susceptibile 
de interpretări mult diferite de cele oferite mai sus. E adevărat că e necesară 

o anumită extrapolare pentru a trece de la mărturia Noului Testament la 
învăţătura patristică despre theosis, precum şi pentru a trece de la imaginea biblică 
a lui Dumnezeu odihnind în „lumina cea neapropiată"(I Tim. 6, 6-16) la tradiţia 
isihastă atonită, conform căreia acea lumină poate fi văzută de ochii trupeşti. 
Această extrapolare poate fi făcută doar pe baza experienţei eclesiale, prin care 
Cuvântul viu al lui Dumnezeu este întâlnit nu numai în Scriptură, ci şi în 
celebrarea liturgică şi harul sacramental. 

în experienţa comună a Trupului lui Hristos, „îndumnezeirea este rodul 
unei căutări lăuntrice neobosite, care începe în prezent şi se împlineşte în viaţa 

sfinţilor, în împărăţia lui Dumnezeu. Forţa călăuzitoare din spatele acestui 
pelerinaj este „dorul" după Dumnezeu, dorinţa ardentă de a-L cunoaşte pe 
Dumnezeu şi de a ne odihni veşnic în comuniunea fericită cu El. O rugăciune 
ortodoxă concentrează acest „dor" asupra persoanei Fiului divin: „Tu eşti, 
Hristoase, adevărata dorinţă şi bucuria negrăită a celor ce Te iubesc pe Tine şi toată 
făptura te laudă în veci!". Dorul (eros) ce motivează pelerinajul spre îndumnezeire 
este în cele din urmă dorul după participarea la viaţa Sfintei Treimi. Acest dor, mai 
intens decât oricare altul ne ajută să acceptăm calea anevoioasă a efortului ascetic 
ce duce la purificare, prin sfinţire, la iluminarea transfiguratoare. El este, de 
asemenea, motivaţia ce stă la baza vieţii morale creştine. Comportamentul etic nu 
este niciodată un scop în sine. Singura sa justificare reală şi finală o găsim în 
anevoiosul, dar binecuvântatul pelerinaj care duce la comuniunea veşnică cu 
Dumnezeul iubirii. 

Viaţa morală este, deci, fundamentată pe nezdruncinata „nădejde a slavei" 
care este „Hristos cel dintru voi" (Col. 1, 27). Este viaţa asumată ca dar divin, trăită 
în libertatea Duhului şi destinată participării veşnice la slava lui Hristos Cel 
preamărit: „unde este Duhul Domnului, acolo este libertate. Iar noi toţi, privind 
(...) slava Domnului, ne prefacem în acelaşi chip din slavă în slavă" (II Cor. 3, 
17-18). Din această perspectivă, calea moralităţii creştine nu este altceva decât calea 
spre îndumnezeire. 

Luarea Deciziilor Morale 



Până aici am trecut în vedere câteva din elementele esenţiale ale teologiei 
dogmatice ortodoxe care stau la baza deciziilor morale. Ne vom îndrepta acum 
atenţia asupra modului concret în care trebuie luate aceste decizii. Ce este procesul 
prin care ajungem la aceste judecăţi morale? Cum ne pronunţăm asupra ceea ce e 
bun, corect, drept şi potrivit în comportamentul nostru într-o situaţia dată? 

învăţătura patristică ortodoxă abordează această problemă accentuând rolul 
conştiinţei şi al virtuţii numite diakrisis (discernământ). Conştiinţa este facultatea 
sau capacitatea înăscută de a face judecăţi morale. Teologii ortodocşi disting o 
conştiinţă „anterioară" („iniţială") şi una „posterioară" („acuzatoare"). Conştiinţa 
anterioară este atât persuasivă cât şi deconsiliativă. Ca şi conştiinţă persuasivă, ea 
ne conduce la anumite fapte ce sunt considerate de facultatea noastră de 
„discernământ" ca „bine", adică în conformitate cu voinţa lui Dumnezeu. Ca şi 
conştiinţă consiliativă, conştiinţa anterioară ne îndeamnă să respingem acele fapte, 
comportamente şi atitudini considerate de diakrisis a fi rele, greşite, nedrepte sau 
nepotrivite. Prin urmare, „conştiinţa anterioară" este o facultate ce exersează 
discernământul ce precede înfăptuirea oricărei fapte morale concrete şi serveşte la 
îndreptarea comportamentului nostru spre împlinirea acelei fapte sau abţinerea de 
la săvârşirea ei. Pe de altă parte, conştiinţa „posterioară" vine în urma faptei şi, tot 
prin exerciţiul discernământului, arată dacă fapta respectivă a fost bună sau rea, 
corectă sau greşită, conformă cu voinţa lui Dumnezeu sau opusă ei. 

Ca dar al lui Dumnezeu prin care emitem judecăţi morale, atât anterioare 
cât şi posterioare faptelor noastre, conştiinţa este în mod firesc bună. Atunci când 
vorbim de o „conştiinţă rea" („cuget rău") nu emitem o judecată de valoare asupra 
conştiinţei însăşi. Ne referim mai degrabă la ceea ce s-ar putea numi mai potrivit o 
conştiinţă „vinovată". înţelegem prin aceasta că această conştiinţă judecătoare a 
considerat o anumită faptă comisă sau un anumit tip de comportament ca fiind 
greşite sau rele, iar această judecată aduce un sentiment de durere şi tristeţe, 
perceput ca vinovăţie sau ruşine. 

Vinovăţia şi ruşinea sunt de obicei distinse în felul următor: simt vinovăţie 
când fac o greşeală; simt ruşine când eu sunt greşeala. Cu alte cuvinte, ruşinea este 
un sentiment de vinovăţie intensificat, transferat de la fapta comisă spre mine 
însumi şi simţul meu axiologic personal. Sau, putem spune că ne simţim vinovaţi 
atunci când am încălcat anumite reguli acceptate de noi ca normative; pe când 
ruşinea este vinovăţia sporită şi interiorizată până acolo încât mă condamn pe 
mine însumi, şi nu fapta mea. 

In viaţa morală creştină, vinovăţia ne ajută să discernem dacă am fost sau 

nu ascultători voinţei lui Dumnezeu exprimată în poruncile divine. De cealaltă 
parte, ruşinea poate fi atât pozitivă cât şi negativă. Dacă săvârşesc o faptă prin care 
ştiu că încalc voia lui Dumnezeu exprimată în porunci, făcând acest lucru în mod 
liber, atunci ruşinea este un răspuns potrivit: fapta mea îmi dezvăluie caracterul şi 
pune la îndoială fidelitatea mea în calitate de „copil al lui Dumnezeu". Totuşi, de 
prea multe ori, ruşinea apare dintr-un transfer nesănătos al judecăţilor mele 

valorice de la fapta comisă la mine însumi ca persoană. In acest caz, nu atât fapta 
este percepută ca fiind greşită, pe cât mă consider pe mine ca fiind rău şi cu totul 
lipsit de valoare în ochii lui Dumnezeu, ai celorlalţi şi ai mei. 

Această distincţie este foarte importantă în cadrul lucrării pastorale. Preoţii 
care ascultă mărturisirea nu înţeleg adesea că penitentul nu poate admite şi 
învinge vinovăţia pentru că ea s-a transformat în ruşine. Ne putem căi de faptele şi 
acţiunile noastre vinovate, dar e nevoie de un cu totul alt tratament pentru a scăpa 
de „falsa vinovăţie" sau ruşine, mai ales când ea provine din interiorizarea şi 
asumarea judecăţilor negative făcute de alţii asupra noastră. 

Conştiinţa este, deci, în mod firesc bună, pentru că reflectă chipul lui 
Dumnezeu după care suntem creaţi. O putem considera o funcţie a naturii noastre, 
care este bună în sine, chiar dacă, fiind „văzută", este subiect al influenţei 
păcatului. Cu toate acestea, conştiinţa este fie dezvoltată, fie nedezvoltată, în 
funcţie de gradul în care reflectă chipul divin în om. 

/V 

In sens moral, termenul „conştiinţă" a apărut în filosofia greacă în secolul I 
î.Hr. Substantivul syneidşsis este derivat dintr-un verb care avea sensul de a 
cunoaşte sau de „a te cunoaşte" cu cineva. Acest sens a fost apoi asociat cu ideea 
de a fi martor la, despre sau pentru cineva, în special pentru sine. în gândirea 
iudaică, nu există un echivalent al conceptului grecesc de conştiinţă, întrucât 
această gândire nu era una introspectivă şi nu a meditat asupra mecanismului 
intern prin care emitem judecăţi privind mai ales propriul nostru comportament. 
Totuşi, Psalmii şi Profeţii stau mărturie simţului sporit de vinovăţie şi puternicei 
conştiinţe a păcatului, caracteristice poporului iudeu. 

Cea mai veche mărturie iudaică despre conceptul de „conştiinţă" apare 
într-o lucrare de origine elenistică, înţelepciunea lui Solomon (17, 10): „Fiindcă 
răutatea inimii este plină de temere, ca una ce se ştie vinovată şi mustrată de ea 

însăşi; ea îşi vede mărită nenorocirea". In acest context, conştiinţa apare ca o voce 
morală ce semnalează nesupunerea la Legea mozaică. Răutatea îşi pronunţă 
propria condamnare prin conştiinţă. Este semnificativă acţionarea conştiinţei atât 
înaintea, cât şi în urma faptei, judecând-o şi condamnând-o o dată ce a fost comisă. 
Conştiinţa nu numai că declară răutatea ca fiind „plină de temere" şi „vinovată", ci 
ea este şi un bastion împotriva perseverării în fapte rele. 

Cele două roluri ale conştiinţei apar şi în Noul Testament. In Epistola sa 
către Romani, Sfântul Pavel, vorbind despre legea naturală primită de 

neamuri, afirmă: „Ceea ce arată fapta legii scrisă în inimile lor, prin mărturia 
conştiinţei lor şi prin judecăţile lor care îi învinovăţesc sau îi şi apără. în ziua în care 
Dumnezeu va judeca, prin Iisus Hristos, după Evanghelia mea, cele ascunse ale 
oamenilor" (Rom. 2, 15-16). Acest pasaj dificil cunoscut sugerează că conştiinţa 
este, într-adevăr, o facultate înnăscută ce le permite chiar şi păgânilor să cunoască 
legea „naturală" sau voinţa lui Dumnezeu, dar aceeaşi facultate emite judecăţi 
asupre acelor fapte care contravin legii divine. Păgânii, ca şi iudeii, sunt 
responsabili pentru faptele lor morale pentru că şi ei sunt călăuziţi de capacitatea 
înnăscută - dăruită de Dumnezeu - de a distinge binele de rău, dreptatea de 
nedreptate. Totuşi, aşa cum reiese din meditaţia îndurerată a Sfântului Pa vel de la 
Rom. 7, conştiinţa nu determină în mod obligatoriu comportamentul nostru. Chiar 
şi cei botezaţi în lăuntrul Trupului lui Hristos, a căror viaţă e plină de harul şi 
puterea Sfântului Duh, sunt antrenaţi într-un conflict permanent între bine şi rău, 
drept şi nedrept, între supunerea faţă de voinţa lui Dumnezeu şi înrobirea în 
propria voinţă. Conştiinţa rămâne totuşi vocea lăuntrică ce judecă acţiunile noastre 
şi ne călăuzeşte, pas cu pas, spre dobândirea cât mai deplină a virtuţilor, care sunt 
calităţi morale prin care reflectăm în faptele noastre zilnice, compasiunea, 
dragostea şi milostivirea lui Dumnezeu. 

O ilustraţie ulterioară oferă capitolele 8-10 din I Corinteni. Aici, conştiinţa 
are rolul de a face deosebirea între cei „slabi" şi cei „puternici" în problema 
mâncării cărnii sacrificate idolilor. Conştiinţa îi conduce pe cei puternici spre 
realizarea unui comportament edificator, care să servească la zidirea Bisericii ca şi 
comunitate. Ea face acest lucru atât prin canalizarea faptelor noastre înspre bine, 
cât şi prin condamnarea lor o dată ce au fost săvârşite. 

In sfârşit. Sfântul Pavel tratează un aspect al conştiinţei care confirmă 
concepţia sa privind destinul „celor de un neam cu mine, după trup" (Rom. 9, 1). 
El afirmă aici despre conştiinţa sa care depune mărturie despre tristeţea pe care o 
simte în legătură cu respingerea lui Hristos de către prietenii săi iudei, este reală şi 
neprefăcută. Important în acest pasaj este conştiinţa Apostolului care depune 
mărturie în Duhul Sfânt, iar adevărul acelei mărturii are temelia în persoana lui 
Hrostos. Aşa cum se exprima un exeget, conştiinţa este „însufleţită de Duhul" şi 
„luminată de Hristos". 

Discursul moral apusean din perioada medievală (Toma d'Aquino) vorbeşte 
despre conştiinţă ca despre acea facultate a intelectului prin care cineva emite 
judecăţi morale. Ea este capacitatea prin care ne recunoaştem datoria de a săvârşi 
fapte considerate morale sau în conformitate cu voinţa divină. Această capacitate 
este exersată în lumina a ceea ce Aquino numeşte syneidşsis, „primele principii ale 
acţiunii morale". Aceste principii trebuie să ne devină proprii printr-un proces de 
educaţie. Deşi conştiinţa este darul lui Dumnezeu, ea poate să greşească. Se pot 
săvârşi fapte reprobabile „cu conştiinţa împăcată", de la abuzul asupra copiilor 

prin pedepse exagerate, până la crima „purificării etnice". De aceea, conştiinţa 
trebuie educată, iar această educaţie se dobândeşte în mare măsură prin tradiţia 
ascetică a Bisericii: prin rugăciune, slujbele sacramentale şi liturgice, studiul biblic, 
ş.a. Educaţia conştiinţei noastre se bazează de asemenea pe modul în care ştim să 
învăţăm din faptele celor aflaţi deasupra noastră în credinţa, dragostea şi 

cunoaşterea lui Dumnezeu. In zilele noastre, constatăm o lipsă a maeştrilor 
spirituali (cum erau vestiţii stareţi din Rusia secolului al XlX-lea), a căror viaţă şi 
experienţă i-au condus la o înălţime a înţelepciunii care este esenţială pentru 
desăvârşirea conştiinţei. în cea mai mare parte, trebuie să ne bazăm pe tradiţia 
scrisă a Bisericii: Scriptura, Liturghia şi hagiografia sau vieţile sfinţilor. 

/V 

In această privinţă, avem multe de învăţat din scrierile Sfântului Maxim 
Mărturisitorul, care spune: „Nu dispreţui conştiinţa, pentru că ea te sfătuieşte 
întotdeauna spre ce e mai bine. Ea îţi arată voinţa lui Dumnezeu şi a îngerilor, te 
eliberează de murdăriile ascunse ale sufletului, iar când vei părăsi această viaţă, îţi 
va dărui intimitatea cu Dumnezeu". 

Sfântul Maxim descrie conştiinţa ca pe un prieten apropiat, care te sfătuieşte 
„spre ce e mai bine", ne dezvăluie voinţa lui Dumnezeu, ne apără şi ne eliberează 
de influenţa stricăcioasă a propriilor noastre raţionament şi sentimente sau 
„pasiuni". Şi mai surprinzător. Maxim descrie conştiinţa ca un avocat, care ne 

apără şi ne dezvinovăţeşte înaintea judecăţii divine. In acelaşi timp, ea pune 
temelia comuniunii noastre eterne cu Dumnezeu, atâta vreme cât ne ajută să 
devenim „desăvârşiţi", precum şi Tatăl nostru ceresc desăvârşit este. 

/V 

In altă parte. Maxim arată că educaţia conştiinţei noastre se face prin 
dobândirea virtuţilor: „Cel care a dobândit virtuţile şi s-a îmbogăţit în cunoştinţă, 
privind de aici înainte lucrurile în chip natural, pe toate le face şi le spune după 
dreapta judecată, nealunecând nicidecum de la aceasta. Căci după cum 
întrebuinţăm lucrurile cu dreaptă judecată sau fără judecată, devenim virtuoşi sau 
răi". 

Această viziune optimistă asupra rolului virtuţilor în viaţa omenească îşi are 
temeiul în experienţa personală a Sfântului Maxim. Ea este în conformitate cu 
convingerea creştină fundamentală că conştiinţa este educată, iar persoana devine 
„bună" prin săvârşirea faptelor bune. Virtutea se dobândeşte prin exerciţiul 
faptelor bune. 

Aceasta, oricum, ridică întrebarea: cum ne exersăm discernământul care 
duce la acţiuni virtuoase? în discuţia privitoare la această problemă, Fr. Stanley 
Harakas enumeră câteva elemente care intră în procesul de luare a deciziilor 
morale. El pune un accent deosebit pe resursele oferite de Biserică sub forma 
Scripturii, a canoanelor, a învăţăturii autorităţii ierarhice şi a Liturghiei. Acestea 
oferă „legi" sau „reguli" care servesc la dezvăluirea dorinţei lui Dumnezeu şi la 
crearea răspunsurilor la această dorinţă. Limbajul deontologic va apărea rigid 

multora în zilele noastre de acut egocentrism, cu relativismul său în scop propriu şi 
căutare asiduă de satisfacţie imediată. Oricum, ideea lui este bine primită. America 
este o societate lipsită de un etos ortodox. Există o tendinţă de a crea tipare de 
comportament, mai puţin din convingere religioasă cât din putere economică. 
Consumul şi competiţia, considerate vicii de către tradiţia biblică şi patristică, au 

fost ridicate la statutul de virtuţi de către cultura modernă occidentală. In 
consecinţă, populaţia creştină se găseşte adesea în derivă, incapabilă să distingă 
între valorile veritabile care reflectă voinţa lui Dumnezeu şi cele care derivă din 
obiceiurile sociale sau din comoditate („De fapt, nu avem nevoie de o nouă 
maşină?", „Nu-i mai bine pentru un copil să fie crescut de un cuplu «de acelaşi 
sex» decât să crească într-un orfelinat?"). Răspunsul la întrebările de acest fel pot fi 
formulate cum trebuie doar dacă reflecţia morală care duce la ele se află „în mintea 
Bisericii", tradiţia vie care oferă „modele" clare şi autoritative de comportament 
creştin. 

Totuşi, aşa cum arată Fr. Harakas, „regulile" se pot contrazice, iar principiile 
tradiţionale pot fi nepotrivite în acţiunea de luare a unor decizii particulare, mai 
ales în situaţiile critice cu care se confruntă sfera bioeticii. Avem nevoie de alte 
criterii. De aceea, alături de consecinţele faptelor noastre, vom pune şi intenţiile, 
motivele şi mijloacele noastre. Conştient de pericolului unei etici „contextuale", el 
face un portret al situaţiei în care trebuie luate decizii particulare. Ne vom opri mai 
târziu asupra importanţei unui asemenea portret, atunci când vom încerca să 
convertim principiile morale abstracte în răspunsuri concrete la momentele critice 
din experienţa umană. Aceasta nu înseamnă că, în locul principiilor, vom ajunge la 
relativism, ci înseamnă că recunoaştem aplicarea principiilor morale trebuie făcută 
ţinând seama de întregul complex contextual (sau de situaţia cu care ne confruntăm). 
De pildă, vom fi de acord cu menţinerea vieţii unui adolescent, victimă a unui 
accident, dar vom fi împotriva aceluiaşi tratament pentru un nou-născut. 

Deşi deciziile noastre morale trebuie luate în funcţie de contextul sau 
situaţia noastră, aceasta nu înseamnă aderarea la o „etică contextuală", 
popularizată câteva decenii în urmă de Joseph Fletcher, care încă influenţează 

reflcţia morală de azi. In „etica contextuală", criteriile pentru judecăţile morale sunt 

oferite de situaţia însăşi. Morala absolută nu există. In forma sa extremă, aceasta 
este o etică a relativismului, pentru că ia decizii pe baza unor criterii subiective 
precum „calitatea" vieţii în discuţie. Vom reveni la relaţia dintre „calitatea" şi 
„sfinţenia" vieţii, problemă atinsă în treacăt în introducere. Deocamdată ajunge să 
spunem că morala absolută oferită de Sfânta Tradiţie pot şi trebuie tradusă şi 
aplicată potrivit la fiecare situaţie dată. Pe lângă elementele Tradiţiei menţionate 
mai sus, sunt şi alte resurse care se oferă în viaţa creştină şi care ajută la luarea 
deciziilor dificile, atât pentru noi, cât şi pentru cei aflaţi în grija noastră. 

Facem judecăţi etice şi acţionăm ca atare în aproape fiecare clipă a vieţii. 

întrebarea „Să golesc frigiderul?" sau „Să raportez la poliţie sunetele de pistol pe 
care le-am auzit în spatele uşii de vis-r-vis?" sunt amândouă întrebări morale, deşi 
de o stringenţă diferită. Ele se referă nu doar la comportamentul meu, ci şi la 
consecinţele acestui comportament pentru sănătatea mea spirituală şi pentru a altora, 
în cele mai multe cazuri, o reflecţie de moment - practic un reflex instinctual - mă 
determină să acţionez în conformitate cu ceea ce simt eu că e cel mai bine sau 
potrivit. Atunci când se naşte un conflict între ceea ce vreau şi ceea ce ştiu că e 
conform voinţei lui Dumnezeu, conştiinţa mea „anterioară" intră în joc. Opţiunea 
mea va fi determinată de modul în care sistemul meu axiologic a fost modelat de 
învăţătura Bisericii (şi de soluţiile comportamentale pe care le dau pe baza acestor 
valori). Astfel, acesta este, de obicei, un proces clar definit. Ori mă supun 
conştiinţei mele, ori nu o fac şi cad, intenţionat, în păcat sau nesupunere faţă de 
poruncile divine. 

Oricum, multe din problemele bioetice cu care ne confruntăm fie nu 
comportă o soluţie concretă care să acopere toate cazurile, fie nu au fost cântărite 
suficient de către teologi şi alţi oficiali din cadrul Bisericii, pentru a da un răspuns 
definitiv. Chiar cele mai sincere încercări de a analiza o problemă în funcţie de 
legile Bisericii, motivele şi mijloacele noastre şi eventualele consecinţe, adesea ne 
lasă un sentiment de frustrare. Dar trebuie luată o decizie, poate una de viaţă şi de 
moarte; ori ne lipsesc resursele necesare pentru a decide într-un mod corect sau 
conform cu ceea ce credem că este voinţa divină. De fapt, adesea voinţa lui 
Dumnezeu nu este deloc clară, iar noi suntem tentaţi să ne ridicăm mâinile spre 
cer, disperaţi. 

Teologii moralişti ortodocşi (printre ei şi Fr. Harakas) ar spune că procesul 
care declanşează această frustrare nu poate duce decât la un punct mort. Fie că 
deciziile noastre implică probleme cotidiene mărunte, fie o judecată de viaţă şi de 
moarte ce trebuie luată pe moment, aceste decizii sunt fidele voinţei divine atâta 
timp cât ele sunt nişte decizii eclesiale, luate în virtutea unei conştiinţe care se 
conformează spiritului Bisericii. 

Aceasta mai înseamnă că deciziile dificile pe care suntem chemaţi să le 
luăm, sunt de fapt luate în comunitatea Bisericii, comunitatea celor vii şi adormiţi, a 
„sfinţilor" din toate timpurile, cu care formăm împrună Trupul lui Hristos. Pe de o 
parte, apelăm la sfatul lor, printr-un dialog personal sau prin scrierile lor (Câţi 
dintre noi nu au dobândit o slavatoare intuiţie din scrierile unor oameni ca 
Nicholas Motorilov, ori părintele Alexander Eltchaninov, ori Sfântul Siluan 
Athonitul), pe de altă parte, noi cerem rugăciunea sfinţilor, mijlocirea lor pentru noi, 
pentru a fi călăuziţi în reflecţiile noastre etice, ne rugăm să fim conduşi de harul şi 
puterea Sfântului Duh spre fapte ce corespund voinţei divine. 

Trebuie să spunem că nu luăm niciodată singuri deciziile morale. Judecăţile 
noastre morale şi faptele ce decurg din acestea, sunt făcute întotdeauna în 

lăuntrul Trupului viu al Bisericii. Prin botez noi devenim „întrupaţi" unul în 
celălalt, „mădulare unii altora" (Rom. 12, 5). De aceea, deciziile pe care le iau 
afectează sau influenţează întregul Trup. Aşa cum propria-mi păcătoşenie 
afectează întreaga comunitate eclesială, precum şi familia şi cercul meu de prieteni, 
la fel se întâmplă cu deciziile mele morale, care influenţează, în bine sau rău, 
întreaga „comunitate a sfinţilor". Aspectul pozitiv, promisiunea minunată a 
acestui adevăr, este că mă pot baza pe ajutorul Trupului întreg în momentele mele 
critice, prin dragostea membrilor săi, prin grija, implicarea personală (acolo unde e 
nevoie), dar, mai ales, prin rugăciunea acestora. 

Concret, aceasta înseamnă ca noi toţi, clerici şi laici, trebuie să construim 
nişte sisteme de sprijin alcătuite din experţi şi prieteni apropiaţi, care să ne ofere 
sprijin şi sfaturi atunci când avem de luat decizii dificile. Şi mai înseamnă că noi, ca 
Biserică, trebuie să recunoaştem şi să acceptăm responsabilitatea noastră faţă de 

ceilalţi, pentru a le oferi ajutorul, călăuzirea şi intervenţia de care au nevoie. In 
pragul morţii sau atunci când unul din noi e aruncat în depresie şi deznădejde de 
boala grea de care suferă, ori atunci când un cuplu se află în pragul divorţului, de 
multe ori suntem tentaţi să ignorăm problema, de obicei din jenă sau teamă. „Nu 
vrem să ne implicăm". Este vorba de aceeaşi atitudine de conservare, tradus în 
cadru parohial, care ne face să dăm înapoi pe străzile din Manhattan când vedem 
pe cineva stând pe pragul uşii sau într-un şanţ. Pur şi simplu nu vrem să ne 
amestecăm... Nu trebuie deci să ne mirăm că teologii moralişti ortodocşi s-au 
simţit obligaţi să dezvolte o etică bazată pe imperativul iubirii care se dăruieşte şi 
se sacrifică pe sine pentru ceilalţi. 

In ultima analiză, există un singur motiv pentru care creştinii acceptă calea 
îngustă a vieţii morale. Dacă alegem dragostea jertfelnică în locul hedonismului, pe 
Dumnezeu în locul Satanei, aceasta se întâmplă pentru că suntem convinşi - pe 

baza propriei experienţe şi a mărturiei altora - că Dumnezeu însuşi este iubire, că 
El este Creatorul şi Stăpânul ultim al vieţii noastre pe care El singur o dăruieşte cu 
sens şi valoare. Ca atare. El se implică în fiecare criză cu care ne confruntăm şi în 
fiecare hotărâre pe care o luăm. Asemenea crize şi alegeri fac parte din viaţa 
zilnică. Ele nu pot fi evitate, de vreme ce sustragerea de la luarea unei decizii şi de 
la acţionarea în consecinţă, este un act moral în sine. Atunci când se întâmplă să nu 
discernem voinţa lui Dumnezeu într-o situaţie concretă, trebuie să ne amintim că 

Ispititorul lucrează cel mai bine prin confuzia, frustrarea şi disperarea noastră. In 
momentele în care suntem obligaţi să luăm o decizie importantă, dar nu putem 
identifica voinţa divină, trebuie să cercetăm problema cu multă atenţie şi să ne 
reamintim intuiţia marilor asceţi ai Bisericii, potrivit căreia asemenea momente 
critice reprezintă câmpuri de bătălie, arene ale Spiritului, în care decizia cea mai 
importantă pe care o putem lua este să ne predăm în mâinile pline de milă ale lui 
Dumnezeu atât pe noi, cât şi pe ceilalţi impicaţi. 

Ajungem astfel la o concluzie paradoxală, dar inevitabilă: dacă putem şti cu 
siguranţă că o anumită decizie morală este conformă cu voinţa lui Dumnezeu şi 
reprezintă „alegerea corectă", în cele din urmă nu mai are nici o importanţă. Cea ce 
contează este faptul că în meditaţiile noastre morale agonizante (privind, de pildă, 
grija cuvenită oferită unui părinte muribund sau un răspuns adecvat unui 
comportament destructiv al unui narcoman), noi vom respinge ispita orgolioasă de 
a ne socoti stăpâni pe situaţie şi, în schimb, „ne predăm pe noi înşine şi pe alţii şi 
toată viaţa noastră lui Hristos Dumnezeu". Aceasta nu înseamnă că renunţăm la 
libertatea noastră sau fugim de responsabilitate, ci înseamnă că dăm lui Dumnezeu 
ce este al Său, şi anume, întreaga noastră viaţă, cu motivele şi dorinţele noastre, cu 
alegerile şi faptele noastre. Toate acestea le facem cu convingerea neclintită că în 
orice situaţie în care acţionăm în virtutea unei iubirii dezinteresate. Dumnezeu 
poate converti greşelile şi judecăţile noastre eronate în ceea ce este necesar pentru 
realizare scopului Său. Credinţa Bisericii este că voinţa divină conduce totul. Prin 
urmare, esenţa vieţii morale creştine constă în predarea propriei noastre voinţe 
voinţei lui Dumnezeu, cu ruga fierbinte ca voinţa Sa să se împlinească. 

Această predare totală este necesară chiar dacă nu suntem siguri că 
acţionăm potrivit „spiritului lui Hristos" sau că ne potrivim faptele noastre cu 
acesta. E nevoie de credinţă profundă şi o smerenie desăvârşită pentru a ne 
recunoaşte propriile limite atunci când luăm decizii morale pentru a ne adresa 
forului potrivit. E nevoie, de asemenea, de smerenie şi încredere pentru a ne 
îndrepta spre ceilalţi şi a le cere ajutorul în astfel de momente, prin dragostea şi 
mijlocirea lor. Dar exact aceasta ni se cere ca membri ai Trupului şi mădulare unii 
altora. Prin urmare, întâia şi ultima decizie pe care trebuie să o luăm este aceea de 
a supune deliberările noastre morale celui care este Capul acestui Trup, cu singura 
preocupare ca fiecare faptă pe care o vom săvârşi într-o anumită situaţie, să fie spre 
slava Sa şi spre mântuirea celor pe care ni i-a predat în grija noastră. 

în capitolele următoare, ne vom îndrepta atenţia către unele probleme etice 
concrete, dintre care multe au apărut graţie recentelor descoperiri în sfera 
biomedicale. Pentru a asigura temelia pentru meditaţia asupra moralităţii noilor 
proceduri reproductive, alături de problema avortului, vom începe cu câteva 
consideraţii asupra naturii şi semnificaţiei sexualităţii umane. Dorim să oferim o 
perspectivă fidelă Scripturii şi tradiţiei patristice, accentuând mai ales un aspect nu 
numai neglijat, dar şi respins de atitudinile predominante: faptul că activitatea 
sexuală îşi găseşte împlinirea şi unicul context adecvat în legătura consacrată a 
căsătoriei. 

Vom ajunge apoi la o evaluare privind recenta dezbatere asupra 
„începutului vieţii umane". Concluziile noastre privind această problemă vor 
determina în mare măsură atitudinea pe care o vom adopta vis-a-vis de proceduri 
precum avortul, fertilizarea în vitro şi ingineria genetică care implică gârneţii 

umani. Dar problema începutului vieţii este strâns legată de cea a sensului ultim al 

/V 

existenţei personale, al suferinţei şi morţii. In consecinţă, răspunsul la întrebarea 
„când începe viaţa umană?" va determina atitudinea noastră faţă de problemele 
legate de sfârşitul vieţii, precum înlăturarea durerii, directivele avansate şi în 
general, grija şi tratarea pacienţilor muribunzi. 

2. Sexualitate, Căsătorie şi Responsabilitate 



„Soţul şi soţia sunt un singur trup la fel cum 
Hristos şi Tatăl una sunt''. 

„Dacă ne întemeiem familiile, căutând lucrurile 
care plac lui Dumnezeu, vom fi potriviţi pentru a 
supraveghea Biserica, deoarece, într-adevăr, 
familia este o mică Biserică. De aceea, este posibil 
să-i depăşim pe ceilalţi în virtute, devenind nişte 
buni soţi şi soţii". 

„Oridecâteori dai un sfat soţiei tale, întotdeauna 
să începi prin a-i spune ce mult o iubeşti". 

- Sf. Ioan Hrisostom 

Modul în care ne pronunţăm asupra moralităţii avortului, a 
reproducerii asistate şi a manipulării în vitro a gârneţilor umani, depinde de locul 
pe care-1 atribuim sexualităţii în experienţa omenească. Care este scopul prim al 
sexualităţii: procrearea, sau ceva mult mai esenţial, mai profund? Dorinţa unui 
cuplu de a avea un copil este de la Dumnezeu, sau este doar expresia unui instinct 
evolutiv care ne ajută să ne păstrăm moştenirea genetică dând naştere la urmaşi 
din propriul nostru ADN? Răspunsul la aceste întrebări ne va arăta dacă avortul la 
cerere este o opţiune pentru noi şi până unde putem merge în privinţa 
tehnologiilor reproductive ce facilitează concepţia. 

Revoluţia Sexuală 

9 



Concepţia noastră asupra locului şi scopului sexualităţii s-a schimbat atât de 
mult în ultimele decenii, încât ne-ar fi de folos o evocare, pentru început a 
„atmosferei sexuale" pe care o întâlnim în societatea americană în pragul acestui 
mileniu. Dacă experienţa sexuală printre adolescenţi nu mai este ceva nou, 
numărul tinerilor care sunt „activi sexual" a crescut dramatic în ultimele trei 
decenii. Homosexualitatea, cândva un subiect tabu ce provoca reacţii de la proastă 
dispoziţie la revoltă, este acum un subiect obişnuit de discuţie în media şi în 
programele de învăţământ privind educaţia sexuală. In parte datorită crizei SIDA, 
dar şi din cauza dorinţei de afirmare a „mândriei" de a fi homosexual şi a 
„drepturilor" acestora, s-a început un serios studiu ştiinţific asupra originii 
homosexualităţii, pentru a determina relaţia dintre „natură" şi „educaţie" în cadrul 
acestui fenomen. Este orientarea sexuală condiţionată, deci modificabilă? Sau îşi 
are originea în genele noastre şi atunci nu se poate schimba nimic. Oricum, 
homosexualitatea „a ieşit la lumină", iar unii preoţi şi teologi se numără printre cei 
care o apără ca fiind de la Dumnezeu şi voită de Dumnezeu şi de aceea trebuie 
protejată prin drepturi şi privilegii speciale aprobate prin lege. 

Pentru foarte mulţi oameni, printre ei chiar creştini, această transformare în 
ethosul ţării noastre este de apreciat. Ei consideră libertatea sexuală ca fiind un 
item vital pe agenda noastră culturală, asemenea mişcării pentru drepturile civile 
din anii '60. Aşa cum Bisericile acelor ani s-au pus în fruntea marşurilor interrasiale 
şi a altor demonstraţii, unele Biserici de azi joacă un rol hotărâtor în cadrul mişcării 
spre emanciparea sexuală prin răspândirea de afişe şi alte declaraţii care consideră 
activităţile sexuale extraconjugale (îndeosebi cele pre-conjugale), alături de relaţiile 
homosexuale, drept normale şi chiar de dorit. Multe iniţiative de acest gen, luate 
de diverşi lideri din cadrul Bisericilor protestante (mai ales), exprimă totuşi o 
opinie minoritară. Acest lucru este evident din ostilitatea generală ce a însoţit 
declaraţiile recente ale luteranilor şi prezbiterienilor asupra sexualităţii umane, 
ambele fiind retrase în urma unor critici mai puţin vehemente. 

Care este poziţia ortodoxă în această problemă? Evident, nu fără o urmă de 
îndoială/circumspecţie, vom încerca în continuare o expunere a punctului de 
vedere ortodox. 

/V 

încă de la începutul anilor '70, Statele Unite s-au declarat o societate 
„eliberată sexual". Sunt de acum trecute constângerile victoriene care, pentru după 
părerea multora, au adus represiune sexuală şi sexism patriarhal. Lucrurile s-au 
schimbat în mod hotărâtor, adesea în bine: femeile beneficiază de un tratament mai 
bun la locurile de muncă, abuzurile sexuale sunt recunoscute şi condamnate, iar 
soţii se simt mai puţin obligaţi să rămână în cadrul unei căsătorii 

compromise. Totuşi, de-a lungul anilor, atât experienţa pastorală cât şi mass-media 
au arătat că revoluţia sexuală a adus în societatea americană mai mult confuzie 
decât libertate, mai mult libertinaj decât eliberare. Odată ce televiziunea şi-a intrat 
în rol, iar producătorii au îceput să realizeze puterea sexualităţii în vânzarea 
produselor, a început reeducarea socială în masă privind valorile sexuale, aceasta 
ducând la o importantă restructurare a rolurilor sexuale tradiţionale. O consecinţă 
majoră a fost dărâmarea vechilor tabuuri legate de pornografie, sex extraconjugal, 
şi copii „ilegitimi". De la jocurile inocente ce caracterizau relaţiile (publice) dintre 
bărbat şi femeie din prima jumătate a secolului, s-a trecut la comportamentul 
dezinvolt şi la epidemia sarcinilor la adolescente. 

Punând lucrurile în balanţă, se pare că această „revoluţie" nu a adus nimic 
deosebit în progresul societăţii. S-a creat în schimb o atmosferă de fixaţie şi 
exploatare sexuală ce impune o imoralitate indispensabilă - o ieftină şi seducătoare 
trivialitate - în toate domeniile. Filmele „R" sau chiar unele „PG-B" prezintă acum 
actul sexual atât de explicit încât ele ar fi fost evaluate drept pelicule „X" în urmă 
cu câţiva ani. Limbajul explicit sexual şi scatologic a devenit obligatoriu, chiar şi in 
prime time. Prezervativele sunt mai la îndemână pentru adolescenţii de azi decât 
ţigările, iar educatorii, psihologii şi pastorii sfătuiesc pe tinerii noştri, băieţi şi fete, 
să nu plece de acasă fără a avea unul asupra lor. Mare parte din această 
îndoctrinare perversă (numită în şcolile noastre eufemistic: „educaţie sexuală") 
este justificată cu referire la SIDA - fără a conştientiza faptul că această boală nu ar 
exista dacă societatea noastră nu ar scuza ceea ce în generaţiile anterioare era 
socotit drept comportament imoral. 

Cu alte cuvinte, pragul nostru de toleranţă a explicităţii şi exploatării sexuale 
s-a micşorat în mod dramatic. Ironic este faptul că, deşi încurajăm saturarea 
sexuală a mediei şi a culturii în general, totuşi recunoaştem şi condamnăm 
abuzurile abominabile suferite de atâtea femei şi copii, de la hărţuirea sexuală la 
locul de muncă şi viol, la pedofilie. Pe de o parte, condamnăm forme 
comportamentale ce violează drepturile omului, pe de altă parte, încurajăm o 
atmosferă de abuz şi exploatare pentru că ea serveşte linia economică de bază. Dar 
o societate care trăieşte o astfel de ambivalenţă, frizând schizofrenia, nu poate 
dăinui. Peste un milion şi un sfert de avorturi în fiecare an, frecvenţa 
înspăimântătoare de abuzuri la copii, o rată a divorţului de aproape 50% împreună 
cu practica general acceptată a concubinajului, „căsătoriile" homosexuale şi 
dezmembrarea excesivă dar nu mai puţin reală a familiei modeme ca unitate 
socială de bază - acestea sunt consecinţele unei revoluţii sexuale deviate, al căror 
impact asupra calităţii vieţii americane este cel puţin la fel de puternic şi 
defavorabil precum răspândirea continuă a SIDA. 

Preţul spiritual şi psihologic al acestei situaţii este incalculabil. Tinerii 
adolescenţi experimentează sexul de multe ori nu dintr-o dorinţă personală şi 

fără o judecată prealabilă, ci doar pentru a fi la modă, pentru a fi priviţi de prieteni 
cu alţi ochi. Dacă ne gândim la filmele care descriu cupluri diverse care ajungând 
în dormitor de la prima întâlnire, dacă ne uităm la aluziile făcute la organele 
genitale şi la sexul oral, dacă homosexualitatea activă se ascunde sub eticheta 
aprobată de „gay" şi e acceptată ca un „stil alternativ de viaţă viabil", atunci nu e 
de mirare că a apărut o prăpastie de netrecut între morala biblică şi etica 
individualistă - libertină a vremurilor de azi. Ca o consecinţă, tinerii creştini par la 
fel de vulnerabili ca oricine la confuzie, disperare şi suicid. Educatorii lor - părinţi, 
preoţi, profesori - întâmpină de multe ori problemele sexuale fie cu indiferenţă, fie 
cu mânie. Nici una din aceste atitudini nu ajută, întrucât nici una nu vindecă, nu 
oferă o soluţie. Ambele reacţii tind să-i împingă pe tinerii noştri chiar mai departe 
pe drumul spre un comportament destructiv, pentru ei înşişi - promiscuitate, iar 
pentru ceilalţi - avorturi. 

Datorită mediului în care au crescut, aceşti tineri sunt pe cale să renunţe la 
morala biblică, mai ales în ce priveşte sexualitatea, considerând-o demodată şi 
constrângătoare. Madison Avenue ne-a învăţat că acesta este generaţia „să ne 
simţim bine"; juriştii ne-au convins de primatul drepturilor asupra 
responsabilitţilor; iar terapia pop ne-a condus într-o călătorie implacabilă spre sine 
având ca destinaţie „automatizarea", adică împlinirea dorinţelor noastre 
fundamentale. Dumnezeul nostru este Mamona, scopul nostru „viaţă bună", iar 
modul de a o obţine este competiţia agresivă. Suntem mai degrabă într-un picnic, 
decât într-un pelerinaj, tânjind după satisfacţia imediată, în loc de consolarea 

eternă. Intr-o asemenea atmosferă, imperativele biblice ale fidelităţii, sacrificiului 
de sine şi luptei împotriva păcatului nu pot apărea altfel decât demodate, 
irelevante şi inoportune - mai ales pe tărâmul sexualităţii, de vreme ce „sexul" este 
una din puţinele plăceri de care oamenii se pot bucura în lumea turbulentă şi 
aparent lipsită de sens a zilelor noastre. 

Dacă cei mai mulţi creştini ortodocşi nu s-ar exprima atât de 
vehement/categoric, acesta este totuşi modul în care ei experimentează ethosul 
cultural, al lor şi al copiilor lor. Este vorba de o analiză dublată de un sentiment de 
frustrare şi neputinţă. „Majoritatea morală", dacă ea a existat vreodată, pare să fi 
devenit o minoritate redusă la tăcere, ale cărei valori tradiţionale au fost călcate în 
picioare de formula: „Dacă îţi face plăcere, fă-o" (etica satisfacţiei personale şi 
imediate). Deşi fără prea multe şanse de a fi luată în seamă. Biserica Ortodoxă 
continuă să afirme învăţătura tradiţională asupra sexualităţii, învăţătură ce reflectă 
valorile conservatoare ale majorităţii credincioşilor „tradiţionalişti", indiferent de 
apartenenţa confesională. Totuşi, Ortodoxia îşi fundamentează învăţătura despre 
sexualitate pe viziunea ei teologică specifică, şi nu pe moralismul puritan. Acest 
lucru esenţial trebuie bine înţeles, dacă vrem să pătrundem unicitatea punctului de 
vedere ortodox. 

în experienţa noastră, sexualitatea nu este o opţiune. Ea este un „imbold" 
esenţial, care exprimă o nevoie elementară a fiecărui om: nevoia de afecţiune, 
înţelegere, compasiune, tandreţe şi dragoste. Sexualitatea înseamnă mult mai mult 
decât simpla activitate genitală. Ea priveşte întreaga persoană umană: minte, trup 
şi suflet. Dăruită de Dumnezeu ca notă definitorie a umanităţii noastre (vom 
reveni asupra acestui subiect), distincţia sexelor şi expresia ei sexuală ne oferă 
posibilitatea de a experimenta cele mai adânci şi intime relaţii pe care le putem 
cunoaşte. 

Dacă sexualitatea este ieftină şi denaturată, la fel se va întâmpla cu relaţiile 
pe care le implică. Atunci când satisfacerea de sine devine mai importantă decât 
sacrificiul de sine făcut din dragoste şi respect pentru altul, chiar noţiunea de 
„relaţie" - care implică reciprocitate - este adânc compromisă. Ca o consecinţă a 
revoluţiei sexuale, trăim urmările acestui compromis la o scară fără precedent în 
istorie. De aceea, este mai important ca niciodată să auzim şi să proclamăm „vocea 
Bisericii": înţelepciunea revelată privind adevărata noastră fiinţă şi relaţiile noastre 
cu ceilalţi. 



51 




Legământul Conjugal 



Care este de fapt învăţătura ortodoxă privind sexualitatea umană şi 
responsabilităţile ei inerente? Pentru a răspunde acestei întrebări, ne vom 
concentra asupra învăţăturii biblice şi patristice, întrucât cele două constituie 
elementele complementare ce formează Sfânta Tradiţie 1 . 

Studiile recente privind sexualitatea se referă fie la căsătoria creştină şi 
caracterul ei sacramental, fie la problema sensibilă a sexelor şi implicaţiile ei pentru 
clerul Bisericii (sacerdoţiul creştin). Deşi nevoia unui studiu ortodox amplu asupra 
sexualităţii este imperioasă, scopul nostru aici este cu totul altul şi mult mai 
modest. Vom încerca, în primul rând, să demonstrăm rolul esenţial al sexualităţii 
în viaţa umană şi în relaţiile între oameni, şi vom formula apoi câteva concluzii 
privind unele practici sexuale concrete, atât în cadrul, cât şi în afara căsătoriei. 

Discuţiile privind sexualitatea se concentrează, de regulă, asupra relaţiei 
dintre funcţiile ei procreative şi „unitive". Care este scopul prim al sexualităţii: 
naşterea de copii, sau întărirea legăturii conjugale printr-o împărtăşire reciprocă, 
incluzând plăcerea experienţei sexuale? Problema nu este una nouă. Voi încerca să 

0 abordez din punctul de vedere al responsabilităţii ce derivă din legământul 
conjugal, acesta fiind singurul mod în care putem înţelege rolul procreerii şi al 
plăcerii sexuale în cadrul unei relaţii. 

Legământul pe care Dumnezeu îl încheie cu Israel implică o responsabilitate 
şi un angajament reciproc. El le dă primilor oameni misiunea: „Creşteţi şi vă 
înmulţiţi şi umpleţi faţa pământului şi îl supuneţi", oferindu-le astfel dominaţia 

asupra creaţiei lui Dumnezeu însuşi. Aşa cum citim şi în Psalmul 8, acest mandat 
implică atât binecuvântare, cât şi responsabilitate, elementele componente ale 
„Legământului". De-a lungul istoriei lui Israel, Dumnezeu a încheiat numeroase 
legământuri: cu Noe, Avraam, Moise şi David, fiecare implicând angajamentul Său 
necondiţionat de a împlini o promisiune sau o obligaţie cu valoare eternă. Lui Noe, 
şi prin el întregii creaţii. Dumnezeu îi promite ca nu va mai pierde pământul 
niciodată (Gen. 9, 1-17). îi promite apoi lui Avraam că îi va dărui lui şi urmaşilor 
săi pământul Canaan (Gen. 15), pecetluind promisiunea cu porunca circumciziunii 
prin care Israel îşi afirmă propriul angajament în relaţia legământului. Moise este 
receptorul legământului făcut de Dumnezeu cu poporul Său pe Sinai, care trebuie 
păstrat printr-un comportament etic adecvat şi prin ceremonii cultice. Prin profetul 
Natan, Domnul afirmă în privinţa lui David: II Sam. 7, 13-14. 

1 

Ortodoxia a considerat întotdeauna Scriptura ca fiind Cuvântul normativ şi canonic al lui Dumnezeu. Ea respectă de asemenea învăţăturile Părinţilor 
Bisericii, în special tradiţia grecească, considerând că aceştia oferă cea mai fidelă - deci cea mai autoritativă/normativă - interpretare a Scripturii, deşi este 
conştientă de faptul că scriitorii patristici pot uneori greşi. Numai Sfânta Scriptură este "canonică”, adică fără greşală în doctrina şi morala sa. Aceasta 
înseamnă că Scriptura păstrează întreg Adevărul revelat, pe care-1 transmite atunci când este corect interpretat. 

Dumnezeu promite astfel că din seminţia lui David se va naşte 

/V 

Impăratul-Mântuitor al poporului ales. Circumstanţele tragice ce-1 înconjoară pe 
profetul Osea privind mariajul său cu desfrânata Gomar, trasează imaginea 
fidelităţii divine faţă de fiecare legământ şi pe aceea a trădării lui Israel. In fine. 
Biserica, adevăratul Israel al lui Dumnezeu (Gal. 6, 16), care uneşte pe iudei şi 
păgâni în unicul Trup al lui Hristos, este moştenirea unui nou legământ, nu în 
literă, ci în spirit (II Cor. 3, 6). Acesta este noul legământ sau „noul testament" în 

sângele lui Hristos, care se varsă pentru viaţa lumii. In fiecare din aceste cazuri, 
cele două părţi implicate se angajează la o fidelitate necondiţionată fată de 
împlinirea unei promisiuni de durată eternă . 

Am văzut deci cum Legământul încheiat de Dumnezeu cu Israel şi cu 
Biserica implică fiecare parte într-o responsabilitate şi un angajament reciproc. 
Dacă Israel „se desfrânează" şi comite adulter prin întoarcerea la idoli sau la „alţi 
dumnezei", legământul poate fi restabilit prin pocăinţa poporului şi iertarea 
divină. La fel se întâmplă cu membrii Trupului lui Hristos care, uitând de Capul 
acestuia, se abandonează păcatului. Alegerea implică un angajament etern divin şi 
uman, în care Dumnezeu rămâne mereu credincios. Dacă noi putem încălca acest 
angajament prin păcat, astfel încât legătura legământului poate fi ruptă, totuşi. 
Dumnezeu nu vrea ca această stare să rămână pentru veşnicie. 

In cadrul Bisericii, expresia cea mai clară şi deplină a acestui angajament o 
constituie taina căsătoriei. (Este, desigur, implicit în alte taine; în special la Botez şi 
Hirotonie). Scopul căsătoriei este de a asigura, între două persoane, o legătură 
bazată pe responsabilitate şi fidelitate, care reprezintă şi reactualizează legătura 
veşnică stabilită de Dumnezeu cu poporul Său ales. Din acestă perspectivă 
Apostolul afirmă că mariajul este o „mare taină" care este strâns legată de Hristos 
şi Biserică (Efes. 5, 21-23, epistola ce se citeşte la cununia ortodoxă). Această 
legătură a legământului prin care Dumnezeu lucrează la mântuirea noastră este în 
esenţă o legătură nupţială. Si invers, relaţia nupţială îşi atinge scopul şi se 
împlineşte numai atâta timp cât este bazată pe angajamentul etern al legământului. 

Expresia sexuală îşi are locul potrivit numai în cadrul legământului 
conjugal. Ortodoxia afirmă că singurul loc în care „sexualitatea genitală" poate fi 
adecvată la un sfârşit bun, potrivit, este contextul unei uniri conjugale 
binecuvântate, monogame şi heterosexuale . Fiecare adjectiv este important. 
„ Monogamă " pentru că Dumnezeu este un Dumnezeu gelos, angajamentul Său 
faţă de poporul Său este total şi fără compromisuri; de aceea, mariajul implică 
angajamentul exclusiv şi total a două persoane, una faţă de cealaltă, ca reflecţie a 
unicităţii şi fidelităţii angajamentului lui Hristos faţă de Biserică. , , Heter osexuală " , 
întrucât „Dumnezeu i-a făcut bărbat şi femeie", cu scopul de a procrea: 
continuarea creaţiei prin unirea a două vieţi într-o îmbrăţişare plină de dragoste, 
care, în cuvintele ceremoniei căsătoriei, va produce fructul trupurilor lor, copii 

frumoşi. „ Binecuvântată ", deoarece Dumnezeu a binecuvântat de la început 
bărbatul şi femeia cu capacitatea şi chemarea de „a naşte şi a se înmulţi" ( Gen. 1, 
28) şi numai El, prin binecuvântarea Sa, poate crea viaţa în uter. Şi în fine, 
„ Conjugală ", pentru că unirea la care Dumnezeu îi cheamă pe bărbat şi pe femeie, 
reprezintă o „nouă creaţie", făcând din doi „un singur trup", născând copii, 
împlinindu-se în dragoste şi lucrând împreună la mântuirea lor. 

Dinamica transfiguratoare şi creativă inerentă unei asemenea uniri 
conjugale este descrisă elocvent de Sfântul Andrei Criteanul în canonul său de 
penitenţă: „Căsătoria trebuie cinstită de toţi, iar bărbatul şi femeia trebuie să fie 
fideli unul altuia, pentru că Hristos i-a binecuvântat prin prezenţa Sa la nunta din 
Cana. Acolo El a mâncat şi a schimbat apa în vin, făcând aceasta, prima dintre 
minunile Sale, pentru ca tu, sufletul meu, să te poţi de asemenea schimba" (Imnul 

9). 

Pentru ca sufletul să se schimbe din apă în vin, pentru ca persoana umană să 
devină ceea ce a fost destinată să fie - după chipul şi asemănarea divină -, trebuie 
păstrată în relaţia cu Hristos aceeaşi fidelitate pe care Hristos o face necesară 
într-un bărbat şi o femeie prin binecuvântarea Sa. încă o dată, unirea nupţială este 
imaginea unirii între Hristos şi suflet, între Hristos şi Biserică. De aceea, unirea 
nupţială, cu implicaţia ei sexuală, îşi găseşte împlinirea în comunitatea eclesială. 
Binecuvântată în Biserică, ea stă în slujba Bisericii, continuând lucrarea de creaţie a 
lui Dumnezeu prin procreere, reflectând iubirea eternă a lui Dumnezeu pentru 
Biserică şi prin aceasta pentru lume, şi fiind un martor al iubirii între soţi, care 
poate să-i ducă la viaţa veşnică 2 . 

Totuşi, iubirea aceasta, exprimată în experienţa conjugală, este în forma ei 
cea mai pură, transcendentă dincolo de sine. Scopul ei ultim vizează transcenderea 
experienţei carnale şi concentrarea în întregime asupra lui Dumnezeu. Dragostea 
erotică îşi are propriul telos, sfârşitul şi împlinirea, în autenticul eros. Este o iubire 
nu mai puţin pasională, nu mai puţin care se neagă pe sine şi care trece de sine, 
decât iubirea conjugală umană în forma ei cea mai pură. Este o iubire ce răspunde 
iubirii lui Dumnezeu (cf. I In. 4, 10), mişcarea cea mai adâncă a sufletului, pe care 
nu o putem produce sau susţine . Ea este iniţiată şi susţinută de iubirea pasională a 
lui Dumnezeu, acţionând în sufletul omenesc sau în întreaga persoană umană. 
„Dumnezeu este iubire", afirmă Apostolul. Părinţii Bisericii au înţeles aceasta cu 
referire la ontologie: la fiinţa sau natura lui Dumnezeu. Din adâncimile acestei 
iubiri nesfârşite. Dumnezeu se întinde să îmbrăţişeze creaţia Sa umană căzută, 
pentru a o ridica şi elibera din puterile păcatului, morţii şi stricăciunii. El umple 
sufletul cu iubirea Sa izbăvitoare, dăruindu-i posibilitatea de a iubi ca răspuns. 
2 

Câteva reflecţii romano - catolice recente sunt întru totul compatibile cu punctul de vedere ortodox. Spre exemplu: ” Bărbatul şi femeia constituie două 
moduri de realizare, la nivelul creaturii umane, a unei participări la viaţa divină, (cf. II Pt. 1, 14): Ei sunt creaţi ”după chipul şi asemănarea lui Dumnezeu” 
şi îşi împlinesc această vocaţie nu ca persoane singulare, ci şi ca şi cupluri, care sunt comunităţi ale iubirii. Orientaţi spre unire şi fecunditate, bărbatul şi 
femeia căsătoriţi, participă la iubirea creatoare a lui Dumnezeu, trăind în comuniunea cu El prin celălalt. . .”. 

Iubirea Sa „erotică", dorinţa Sa profundă de a fi veşnic unit cu creaturile Sale 
umane, determină în suflet un răspuns „erotic", un dor intens de Dumnezeu pe 
care lacrimule îl exprimă mai bine decât cuvintele. Incluzând întreaga semantică a 
cuvântului agape (iubire dezinteresată, jertfelnică), eros este iubirea unitivă ce duce 
sufletul în comuniunea eternă cu Dumnezeu. Ea începe cu pasiunea dorinţei sau 
dorul fervent şi sfârşeşte în bucuria binecuvântată a nepătimirii 

/V 

(dispassion-apatheîa). In această stare, sufletul se trezeşte în întregime înconjurat şi 
consumat de obiectul dorului său cel mai adânc. 

Sfântul Maxim Mărturisitorul spune în acest sens: „Sufletul atinge 
perfecţiunea când puterile pasiunii sale sunt îndreptate în întregime spre 
Dumnezeu". 

Despre raritatea acestei iubiri a vorbit mai ales literatura ascetică, destinată 
în primul rând vieţii monahale. Dar această iubire poate fi cunoscută la fel de bine 
în cadrul cuplurilor căsătorite. Observaţia Sfântului Pavel că bărbatul însurat „se 
îngrijeşte de cele ale lumii, cum să placă femeii" (I Cor. 7, 33) este desigur 
adevărată. Aceste preocupări n-ar trebui însă să excludă căutarea eros-ului 
autentic, aşa cum n-ar trebui să excludă rugăciunea sau actele de caritate. 
Dumnezeu oferă fiecăruia - celibatar sau căsătorit - posibilitatea exercitării a ceea 
ce numim aspectul apetitiv al sufletului (to epithymitikon), astfel încât să 
transforme pasiunea în nepătimire, eroticul în eros. 

Se afirmă adesea că monahul îşi canalizează iubirea sa pătimaşă direct spre 
Dumnezeu, în timp ce o persoană căsătorită îşi exprimă iubirea pentru Dumnezeu 
prin iubirea pentru partener. Această afirmaţie ne poate duce la concluzii greşite. 
Iubirea pătimaşă a persoanei căsătorite, nu mai puţin decât iubirea nepătimaşă a 
monahului (pentru sine, pentru ceilalţi, pentru întreaga creaţie), este fidelă 
scopului ei ultim, şi nu idolatră, atunci când este îndreptată prin creaturi spre 

/V /V 

Creator. In măsura în care capătul şi împlinirea ei este Dumnezeu însuşi, iubirea 
conjugală, împreună cu aspectul ei sexual, are capacitatea de a se autodepăşi, de a 
tansforma pofta trupească în eros autentic. Dacă reuşeşte acest lucru -păstrând în 
acelaşi timp intimitatea şi bucuria relaţiilor sexuale conjugale - unirea conjugală 
devine chipul lui Hristos şi a Bisericii. Prin urmare, iubirea conjugală are un 
profund caracter eclesial care face din casa creştinului ceea ce Sfântul Ioan 
Hrisostom numea „o mică biserică". 

Sfântul Maxim descrie această transformare într-un pasaj celebru: „Dacă 
mintea cuiva caută pururea spre Dumnezeu, pofta lui de asemenea creşte 
covârşitor după dragostea dumnezeiască, iar iuţimea i se întoarce întreagă spre 
iubirea dumnezeiască. Căci prin însoţirea îndelungată cu strălucirea 
dumnezeiască, omul a ajuns întreg chip de lumină. Acela, strângând la sine partea 
pătimitoare a sa, s-a întors spre iubirea dumnezeiască neâncetată, neuitându-se cu 
totul de la cele pământeşti spre cele dumnezeieşti" (Filocalia, voi. II, Capete 

despre dragoste, suta a doua, nr. 48). Ştim că Sfântul Maxim, urmând pe Sfântul 
Grigorie de Nyssa, respinge ideia că dorinţa sexuală aparţine naturii umane 2 . El 
sugerează că toate expresiile sexualităţii umane vor fi respinse sau cel puţin 
depăşite dacă sufletul va atinge perfecţiunea. Deşi afirmă că dorinţa senzuală 
trebuie „potolită", el se referă mai degrabă la dezbrăcarea ei de tot ce e trupesc şi 
transformarea ei într-un „dor noetic pentru binecuvântările cereşti". Aşa cum 
desprindem din pasajul de mai sus, dorinţa trebuie „complet transformată în 
iubire divină". Aceasta este o temă frecventă în scrierile ascetice. Când Sfântul 
Maxim se gândeşte la căsătorie, el se referă în primul rând la „mariajul sufletului 
cu Logosul", care este singura sursă a plăcerii adevărate şi veşnice. 

El spune chiar că „nu ni se cere să trăim feciorelnic ori să ne abţinem de la 
căsătorie". Asemenea sărăciei evanghelice şi chemării la singurătate, castitatea 
(vocaţia monahală în special) este un dar al lui Dumnezeu. Totuşi, împreună cu cea 
mai mare parte a tradiţiei ascetice. Sfântul Maxim consideră plăcerea sexuală ca 
fiind cauza păcatului, dacă nu chiar păcătoasă în sine. Prin urmare, sexualitatea 
trebuie canalizată spre procreare şi nu spre satisfacerea dorinţelor personale. 
Sfântul Grigorie cel Mare (t 604) este reprezentativ pentru această opinie: „Cei 
căsătoriţi trebuie să-şi amintească mereu că scopul unirii lor este procrearea, iar 
dacă vor întreţine relaţii intime în mod necumpătat, plăcerea se substituie 
procreerii. Să înţeleagă că chiar dacă nu trec dincolo de limita căsătoriei, totuşi în 
cadrul ei îi exagerează drepturile". 

Alţi Părinţi ortodocşi, confirmând ceremonia căsătoriei, accentuează 
caracterul pozitiv şi sacramental al iubirii conjugale. Un prieten şi corespondent al 
Sfântului Maxim, egumenul libianTalasie, spune: „Un dor intens pentru 
Dumnezeu îi leagă pe cei care îl trăiesc atât faţă de Dumnezeu, cât şi faţă de 
ceilalţi". Talasie se referă aici la iubirea creştină în general, mai degrabă decât la 
iubirea conjugală. Ideea este că fiecare expresie a iubirii autentice îşi are temelia în 

/V 

dorul intens după unirea cu Dumnezeu: erosul uman ca răspuns la cel divin. In 
„Omilia XX la Efeseni", Sfântul Ioan Hrisostom afirmă: „Nici o relaţie între oameni 
nu este mai strânsă ca iubirea existentă între soţ şi soţie, dacă ei sunt uniţi aşa cum 
ar trebui să fie". Şi continuă: „Această iubire (eros) este adânc înrădăcinată în fiinţa 
noastră. Neobservată, ea atrage trupurile bărbaţilor şi femeilor unele spre altele, 
întrucât la început femeia a fost făcută din bărbat, iar din bărbat şi femeie alţi 
bărbaţi şi alte femei". 

Aici, ca şi în alte scrieri ale Sfântului Ioan, este afirmat caracterul pozitiv şi 
importanţa deosebită a aspectului trupesc, fizic al iubirii conjugale. Sexualitatea 
ţine de procreere şi, de aceea, este binecuvântată de Dumnezeu, dar, încă o dată. 



Plăcerea, dorinţa şi teama, precum şi cele ce izvorăsc din ele, nu făceau parte la început din natura umană. Sunt de acord în această privinţă cu Sfântul 
Grigorie de Nyssa, care spune că acele lucruri sunt rezultatul căderii din desăvârşirea originară, infiltrându-se în natura noastră în acele locuri dotate cu mai 
puţină inteligenţă). 

numai atunci când dorinţa care motivează este îndreptată spre altul: spre partener 
sau spre Dumnezeu. Aşa cum a arătat şi Sfântul Talasie, iubirea care uneşte pe 
bărbat şi femeie într-un „singur trup" îşi are temelia în „dorul după Dumnezeu", 
ea este răspunsul omului la iubirea divină eternă care caută să aducă la 
comuniunea cu Sine pe toţi purtătorii chipului divin. 

/V 

In poemul său „Laudă fecioriei". Sfântul Grigorie de Nazianz vorbeşte 
despre cuplurile căsătorite astfel: „Uniţi într-un singur trup, una în duh, ei trăiesc 
prin iubirea lor reciprocă, întrucât căsătoria nu îndepărtează de Dumnezeu, ci 

/V 

apropie mai mult de El, pentru că Dumnezeu însuşi este Cel Care ne atrage spre 
aceasta". Iubirea conjugală are, prin urmare, o valoare sacramentală, tinzând spre 
perfecţiunea pentru care a fost creată, nu prin simpla satisfacţie sexuală, ci prin 
îndreptarea spre Dumnezeu, obiectul celei mai adânci tânjiri ale sufletului. Totuşi, 
plăcerea şi dorinţa sexuală nu trebuie eliminate total, ci redirecţionate dinspre sine 
înspre un altul. Acest lucru nu este prea uşor, îndeosebi în societatea în care iubirea 
conjugală a fost redusă la partidele de sex, iar angajamentul conjugal a fost înlocuit 
de divorţuri, din vina ambelor părţi, şi contracte prenupţiale. Este nevoie ca 
mariajul să fie asumat ca o vocaţie autentică, o „chemare" de a reproduce în viaţa 
conjugală acelaşi legământ al fidelităţii şi jertfa de sine pe care Domnul Dumnezeu 
l-a încheiat cu poporul Său Israel, iar Fiul l-a pecetluit prin Biserică. 

Iubirea lui Hristos pentru mădularele Trupului Său are un caracter 
sacramental şi eshatologic în acelaşi timp. Prin jertfa Sa personală, Hristos caută să 
„înfăţişeze Biserica Sieşi, Biserică slăvită, fără pată sau zbârcitură" (Efeseni 5, 27), 
adică în puritate şi integritate, curăţită de tot ce i-ar putea despărţi pe iubiţii Săi de 
dragostea eternă a Tatălui. Această intenţie divină se constituie ca model al iubirii 
conjugale. Puntru ca bărbatul şi femeia să devină „un singur trup" în sensul pe 
care Dumnezeu îl doreşte, ei trebuie să dea dovadă unul faţă de celălalt de aceeaşi 
fidelitate şi jertfă de sine pe care Hristos le-a arătat şi continuă să le arate faţă de 
poporul Său. E nevoie pentru aceasta de o luptă ascetică permanentă, deci nu de 
eliminarea dorinţei sexuale, ci de purificarea şi direcţionarea ei către celălalt. Astfel 
-fiind fideli în micile probleme ale vieţii conjugale - cuplul face din unirea lor o 
„taină" a iubirii crucificate şi mântuitoare, a cărei ultim capăt este participarea la 

/V 

viaţa împărăţiei lui Dumnezeu. 

Din această perspectivă, scopul final al relaţiei conjugale nu este nici 
procreerea şi nici împlinirea personală, ci lucrarea reciprocă a soţilor la mântuirea 
lor . Acest aspect al legământului conjugal este de obicei neglijat, chiar în unele 
elemente ale tradiţiei patristice. Sfântul Ioan Hrisostom insistă că „mariajul este un 
remediu împotriva concubinajului-păcatului trupesc", iar Sfântul Ioan Damaschin, 
reluând o temă cunoscută a Sfântului Grigorie de Nyssa, va argumenta că 
„căsătoria are ca scop prezervarea rasei umane prin procreere". Totuşi, trebuie să 
nu uităm că aceşti mari învăţători se refereau la probleme particulare, care 

le-au modificat concepţia într-un mod semnificativ. De pildă. Sfântul Ioan 
Hrisostom, în lucrarea sa despre căsătorie, este confruntat cu problema adulterului 
săvârşit de bărbaţi căsătoriţi, iar intenţia Sfântului Ioan Damaschin este de a lăuda 
virtuţile superioare ale fecioriei. Observaţiile lor referitoare la puterea şi subtilitatea 
ispitei sexuale sunt corecte, iar intenţia lor de a apăra castitatea - în interiorul şi în 
afara căsătoriei - este lăudabilă. Totuşi, este nu mai puţin adevărat că accentele lor 
tind să lase în umbră mărturia biblică ce plasează adevăratul scop al căsătoriei în 
cadrul providenţei divine. Acest scop vizează transformarea sexualităţii căzute 
într-un act de adorare - laudă, mulţumire şi mijlocire - prin care unirea dintre 
bărbat şi femeie, prefigurează şi pregăteşte comuniunea lor eternă cu Dumnezeu. 

Adresându-se problemei corintenilor care întrebau dacă o femeie care s-a 
încreştinat poate divorţa de bărbatul ei păgân. Sfântul Pavel le răspunde că va 
accepta divorţul dacă acesta a fost intentat de cel necredincios (I Cor. 7, 13-15). El 
îşi încheie totuşi meditaţia cu două întrebări retorice: „Căci, ce ştii tu, femeie, dacă 
îţi vei mântui bărbatul? Sau ce ştii tu, bărbate, dacă îţi vei mântui femeia?" 

Apostolul îndeamnă cuplurile să rămână în legătura sfântă a căsătoriei, 
întrucât această legătură are un profund caracter de legământ, în care partenerul 
credincios trebuie să-i fie mărturie celui necredincios, astfel încât amândoi să fie 
mântuiţi. 

Sex şi Sexualitate 



Dacă tradiţia biblică şi patristică par să pună sexualitatea şi plăcerea sexuală 
într-o lumină nefavorabilă, trebuie precizat că puterea ei copleşitoare ne duce la 
păcat, deci sexualitatea nu este în sine rea sau păcătoasă. Legea ebraică, de pildă, 
prescrie pedepse aspre pentru diferite tipuri de activitate sexuală, considerate 
aberante sau nenaturale: adulter, incest, homosexualitate şi bestialitate (cf. Lev. 18). 
Fiecare dintre acestea ameninţă atât familia, cât şi societatea, deoarece sunt 
motivate de pofta trupească egocentrică. Pe de altă parte, procreerea este privită ca 
o binecuvântare a lui Dumnezeu, până acolo încât El introduce căsătoria de levirat 
pentru a asigura continuitatea numelui şi neamului celui decedat (Dt. 25, 5-6; Gen. 
38, 8; Mt. 22, 23). Psalmistul exclamă: „Iată, întru fărădelegi m-am zămislit şi în păcate 
m-a născut maica mea"(Ps. 50, 5). Aşa cum ne arată pluralul „păcate" ( hamartiais ) din 
Septuaginta, nu este vorba de „păcatul originar" - vina lui Adam transmisă prin 
actul sexual (Sfântul Augustin). Este vorba mai degrabă de faptul că fiecare 
persoană se naşte într-o lume căzută, marcată de tragedia păcatului şi a înstrăinării 
de Dumnezeu. (Deci continuarea logică este: „Fărădelegea mea eu o cunosc şi păcatul 
meu înaintea mea este pururea"). Conceperea şi păcatul sunt legate strâns, dar nu 
cauzal. Actul procreării nu este judecat în sine. 

/V 

In acelaşi ton, textele liturgice bisericeşti avertizează în mod repetat asupra 
realităţii ispitelor şi a stricăciunii posibile asociate comportamentului sexual, şi 

/V 

totuşi nu condamnă sexualitatea în sine. Vom lua două exemple aleatorii. In 
rugăciunea din timpul Cântării Heruvicului, preotul se roagă: „Nimeni din cei 
legaţi cu pofte şi cu desfătări trupeşti nu este vrednic să vină, să se apropie, sau să 
slujească Ţie, împărate al slavei; căci a sluji Ţie este lucru mare şi înfricoşător chiar 
pentru puterile cele cereşti. Dar totuşi ..." . Este vorba de ataşamentul faţă de 
problemele lumeşti, ce poate duce la idolatrie, închinarea la alţi dumnezei, dar 
poate fi vorba şi de o aluzie la ispitele sexuale. In rugăciunea către Domnul nostru 
Iisus Hristos (alcătuită de Antioh monahul), ne rugăm: „Şi ne dă nouă. Stăpâne, 
celor ce mergem spre somn, odihnă trupului şi sufletului; şi ne păzeşte pe noi de 
întunecatul somn al păcatului şi de toată întunecata şi cea de noapte patimă a 
dulceţii. Conteneşte întărâtările patimilor, stinge săgeţile vicleanului cele aprinse, 
cele pornite asupra noastră cu vicleşug. Zbur dările trupului nostru le potoleşte şi 
tot gândul nostru cel pământesc şi trupesc adoarme-1 ...". Aluzia la dorinţa 
sexuală este evidentă. Acest pasaj se referă la lupta pe care o necesită păstrarea 
castităţii, fie în cadrul căsătoriei, fie în viaţa monahală. Dar, la fel ca în citatul 
anterior, este vorba şi aici de realitatea puterii ispitelor sexuale care duc la păcat; 
nu incriminează în schimb sexualitatea în sine. 



59 




Se naşte întrebarea dacă sexualitatea şi sexul sunt elemente actului creator 
originar al lui Dumnezeu, şi reflectă deci chipul divin, sau ele sunt urmări ale 
căderii şi trebuie puse relaţie cu sfera pasiunilor şi a nevoilor trupeşti care până la 
urmă trec. 

Există o discuţie fascinantă printre teologii ortodocşi privind tocmai această 
problemă. Datorită importanţei ei pentru atitudinea noastră faţă de corpul 
omenesc, inclusiv procrearea şi îngrijirea medicală, ne vom opri puţin mai detaliat 
asupra acestei probleme. 

Cel mai răspândit răspuns la această problemă este acela că diferenţierea 
sexuală este un aspect al creaţiei bune a lui Dumnezeu. Textul de la Gen. 1, 26-27 
este interpretat în sensul că „bărbat" şi „femeie" apar în natura umană ca expresii 
ale voinţei divine. Afirmaţia Sfântului Pavel de la Gal. 3, 28 că în Hristos „nu este 
bărbat sau femeie" (accentul este pus mai degrabă pe distincţia sexuală decât pe 
persoane) se referă la faptul că încorporarea în Trupul lui Hristos prin botez 
permite cuplului, în Biserică, să depăşească diferenţele date - cu consecinţele lor 
sociologice şi psihologice - între iudei şi greci, robi şi liberi, bărbaţi şi femei. 

O interpretare similară este dată învăţăturii lui Iisus privind viaţa după 
înviere: când vor învia din morţi, bărbaţii şi femeile vor fi „ca îngerii (hos angeloi ) 
din ceruri" (Mt. 12, 25; Mt. 22, 30; Lc. 20, 36) -"nu vor mai putea muri, pentru că 
vor fe asemenea îngerilor (isangeloi) şi fii ai lui Dumnezeu". Aceasta înseamnă că 
după înviere, bărbaţii şi femeile nu se vor mai căsătorii, întrucât funcţiunea 
genitală va fi inutilă în împărăţie, de vreme ce nu va exista nevoia procreării, iar 
iubirea va fi îndreptată spre ultimul ei scop - Dumnezeu. 

Potrivit acestui punct de vedere, diferenţierea sexuală şi sexualitatea sunt 
elemente ale creaţiei bune a lui Dumnezeu şi sunt intrinseci naturii umane. în 
starea de după înviere, nu diferenţierea sexuală este abolită, ci diferitele 
consecinţe ale acestei diferenţieri, printre care activitatea sexuală şi relaţiile de 

/V 

dominare şi supunere. In terminologia modernă, spunem că în Hristos şi în 

/V 

împărăţie nu mai există un dezechilibru al puterii şi o dominaţie 
corespunzătoare a iudeilor asupra grecilor (ca în primele comunităţi creştine), a 
celor liberi asupra sclavilor, sau a bărbaţilor asupra femeilor. Pasajul din Gal. 3, 
28 se referă deci la sociologie, nu la ontologie. Acest text proclamă egalitatea 
între sexe şi nu distrugerea genului. 

Alţi teologi ortodocşi oferă o interpretare diferită acestor texte. Urmându-1 
pe Sfântul Maxim, care îşi bazează reflecţia pe textul „Despre crearea omului" al 
Sfântului Grigorie de Nyssa, acesta neagă faptul că sexualitatea şi diferenţierea 
sexuală sunt componente esenţiale ale naturii umane, şi susţin că acestea apar ca o 
consecinţă a căderii. Valerie Karras, de pildă, îşi argumentează foarte interesant 
acest punct de vedere. Interpretând învăţătura patristică, ea afirmă că trupul 
omenesc în starea căzută nu reflectă trupul divin. Sfinţii Părinţi, spune ea 

„fac distincţie între efectele fizice, emoţionale şi psihologice ale trupurilor noastre 
căzute, în special ale genului, şi natura ultimă nediferenţiată sexual a sufletului 
uman". Ea continuă: „Dincolo de actul fizic sexual, genul în sine este privit de 
Părinţi ca un element adăugat umanităţii noastre datorită preştiinţei lui Dumnezeu 
cu privire la cădere", pentru a concluziona: „Dar dacă chipul lui Dumnezeu în 
umanitate nu se extinde asupra sexualităţii, şi nici nu va fi diferenţiată sexual după 
înviere, atunci nu există nici o dimensiune spirituală şi nici o semnificaţie 
ontologică a genului . 

Pe lângă faptul că introduce un dualism intolerabil trup-suflet în 
antropologia ortodoxă, această argumentaţie face de asemenea confuzie între gen 
şi sexualitate, între „trup" şi „carne". Un suport parţial pentru acest punct de 
vedere poate fi găsit în teza Sfântului Maxim potrivit căreia toate diviziunile din 
sânul creaţiei vor fi în final depăşite, inclusiv distincţia între bărbat şi femeie. 
Totuşi, pentru Sfântul Maxim, această distincţie nu este rea în sine, şi nici nu e o 
consecinţă a căderii. La fel ca celelalte patru distincţii (paradis - lumea locuită, rai - 
pământ, inteligibil - sensibil, necreat - creat), diferenţierea sexuală este un dat al 
ordinii create. Ea este susceptibilă păcatului şi aceea susceptibilitate se exprimă 
prin sexualitate decăzută. Procrearea sexuală a devenit necesară ca o consecinţă a 
păcatului care este moartea. Comentând „Ambigua" Sfântului Maxim, Lars 
Thumberg spune: „Din moment ce Sfântul Maxim presupune că Dumnezeu a 
pregătit o altă formă de înmulţire pentru omul ne-păcătos, această perspectivă 
negativă asupra sexualităţii nu implică faptul că forţa reproductivă a omului este 
cu desăvârşire rea. Ea poate fi folosită într-un mod pozitiv, spiritual. Elementele 
masculin şi feminin nu sunt menite să dispară, ci doar să fie subsumate 
principiului naturii umane. 

Diviziunea între bărbat şi femeie, care este depăşită prin mijlocirea dublă a 

/V 

lui Hristos şi a omului, se referă la sexualitate, nu la gen. In acelaşi mod, când 
Sfântul Maxim vorbeşte despre aspecte care „nu au fost de la început create ca 
elemente ale naturii umane", el numeşte plăcerea şi durerea, dorinţa şi frica, şi cele 

/V 

ce derivă din acestea. încă o dată, el se referă la pasiuni, sexuale sau de alt tip, şi nu 
la gen. 

/V 

încercând să demonstreze că toţi Sfinţii Părinţi (şi nu doar Sfântul Grigorie 
de Nyssa şi Sfântul Maxim) învaţă că genul este „un element adăugat umanităţii 
numai datorită preştiinţei lui Dumnezeu cu privire la căderea omului", Dr. Karras 
face referire la punctul de vedere al Sfântului Ioan Damaschin în tratatul său 
despre feciorie şi viaţă conjugală: „Ioan Damaschinul rezumă întreaga tradiţie 
patristică afirmând că Dumnezeu, prin preştiinţa Sa, a creat umanitatea împărţită 
în genuri în scop procreativ". Sfântul Ioan susţine că fecioria era o calitate 
originară, înnăscută, a naturii umane în starea ei dinainte de cădere. Abia după ce 
moartea a fost introdusă ca o consecinţă a păcatului, procrearea sexuală a 

devenit necesară, în scopul de a conserva rasa umană. Este, de asemanea, adevărat 
că Sfântul Ioan preţuieşte mai mult fecioria decât viaţa conjugală. Dar, încă o dată, 
aici este vorba de sexualitate. Nu se face nici o referire la diferenţierea sexuală care, 
aşa cum afirmă atât el cât şi majoritatea mărturiilor patristice, apare o dată cu 
crearea primului bărbat şi a primei femei în condiţia lor dinaintea căderii. 

/V 

Intr-adevăr, în acelaşi capitol, Damaschinul afirmă că căsătoria este „bună" (chiar 
dacă fecioria e mai „bună"), citând binecuvântarea căsătoriei făcută de Iisus în 
Cana (In. 2), precum şi porunca de la Evr. 13, 4: „Cinstită să fie nunta întru toate şi 
patul nespurcat". Chiar şi aici, accentul cade pe curăţie şi castitate în relaţiile 
conjugale. Prin urmare. Sfântul Ioan poate concluziona că „căsătoria este bună" 
atâta timp cât relaţiile fireşti fac ca „nebunia dorinţei" să nu se concretizeze în acte 
nefireşti sau împotriva firii (anomos). 

Nimic din acestea nu aduce vreo mărturie în sprijinul ideii că genul a apărut 
abia după Cădere sau că nu este un element constitutiv al naturii umane. Pe de altă 
parte, în concepţia patristică, sexualitatea este în mod cert post - lapsariană, 
accentuând acest lucru pentru a evita ideea că concupiscenţa şi alte pasiuni sunt 
expresii ale naturii create, care este în mod esenţial „bună". Totuşi, nu se poate 
afirma că sexualitatea este rea în sine sau că activitatea sexuală este păcătoasă. 
Combătând povestirile jidoveşti şi noţiunile veterotestamentare de puritate şi 
impuritate (curăţie şi necurătie) . Sfântul Ioan Hrisostom afirmă: „toate lucrurile 
sunt curate. Dumnezeu nu a făcut nimic necurat, pentru că numai păcatul este 
necurat. Acela ajunge în suflet şi îl pângăreşte... Puteţi vedea câte feluri de 
necurăţii există (din punct de vedere omenesc). Totuşi, Dumnezeu a făcut naşterea 
de prunci şi sămânţa împerecherii". Pentru Sfântul Ioan Hrisostom, nu funcţia 
biologică este păcătoasă, ci greşita ei întrebuinţare. De aceea, în aceeaşi omilie, el 
afirmă că adulterinul este necurat „nu din pricina relaţiilor intime (pentru că din 
acest punct de vedere, fiecare bărbat care trăieşte cu soţia sa ar fi necurat), ci 
datorită răutăţii actului, şi din cauza prejudiciului adus aproapelui". Prin urmare, 
nu relaţia în sine face adulterul un păcat, ci intenţiile ascunse şi împrejurările ce 
însoţesc actul. 

/V 

In orice caz, nici o exegeză rezonabilă a pasajelor citate mai sus (Gal. 3, 28; 
Mc. 12, 25) nu poate concluziona că genul va fi eliminat după înviere, aşa cum 
textul de la Fac. 1, 26-27, nu poate fi interpretat în sensul că genul nu era un aspect 
esenţial sau „natural" al omului înainte de Cădere (ce înseamnă, de fapt, că „i-a 
făcut bărbat şi femeie"?). La fel stau lucrurile şi în cazul afirmaţiei că distincţia 
sexuală a existat înainte de cădere doar pentru că Dumnezeu ştia dinainte că omul 
va păcătui şi va aduce moartea, deci procreerea sexuală va fi necesară pentru a 
asigura continuitatea speciei umane. Această idee nu numai că nu apare în textele 
scripturistice, dar ea este contrazisă de referatul creaţiei, care include diferenţierea 
în activitatea creatoare „bună" a lui Dumnezeu, de binecuvântarea 

căsătoriei în Cana şi de învăţătura Sfântului Pavel despre trup ca „mădular al lui 
Hristos" (I Cor. 6, 15), care chiar în starea căzută este capabil de sanctificare (I Tes. 
5, 23). Mult mai clară este afirmaţia lui Iisus care confirmă bunătatea genului şi 
locul său în iconomia divină: „Dar de la începutul făpturii, bărbat şi femeie i-a 
făcut Dumnezeu", astfel încât în cadrul căsătoriei, „nu mai sunt doi, ci un trup" 
(Mc. 10, 6-8) 3 . 

Prin urmare, genul nu este o reflexie târzie şi nici o concesie făcută răutăţii 
omeneşti. în cuvintele lui Thomas Hopho: „Diferenţierea sexuală a făpturilor 
umane este un element esenţial în capacitatea lor de a reflecta şi de a participa la 
viaţa divină, al cărei conţinut este dragostea. Numai ca bărbat şi femeie, într-o 
comuniune strânsă, fiinţele umane se împlinesc ca şi creaturi făcute după chipul şi 
asemănarea lui Dumnezeu" 4 . 

Concluzia între termenii „came" şi „trup" pare să fie responsabilă în mare 
măsură de opinia gnostică potrivit căreia trupul - şi, o dată cu el, genul - „nu are o 
dimensiune spirituală şi nici vreo semnificaţie ontologică" 5 . 

Această opinie se bazează pe (porneşte de la) ideea că trupul căzut, fizic, nu 
reflectă chipul lui Dumnezeu şi prin urmare, genul nu este un aspect esenţial al 
umanităţii noastre. Am arătat că această opinie presupune un dualism trup-suflet 
care este stăin Scripturii şi Tradiţiei ortodoxe. Ceea ce Dr. Karras numaşte „trupul 
în starea post-lapsiană (de după cădere)", este în realitate acea orientare a trupului 
pe care Sfântul Pavel o numeşte „carnea" (sarx) sau „vechiul Adam". „Carnea" se 
referă în primul rând la aspectul superficial al fiinţei noastre, locul pasiunilor în 
permanenţă supus ispitelor şi păcatului. Termenul pe care Sfântul Pavel îl opune 
„cărnii" este nu „trupul", ci „spiritul". Deşi limbajul biblic şi patristic este fluid, 
termenul „trup" (soma) arată în general întreaga fiinţă: inimă, minte, carne şi spirit 
(sau suflet). La înviere, trupul va fi cu siguranţă schimbat: transformat dintr-un 
„trup fizic" într-un „trup spiritual" (I Cor. 15, 44), dar va rămâne un trup unic, un 
singur ipostas, în continuitate cu existenţa sa terestră personală. (Să luăm, de pildă, 
arătarea lui Iisus înviat către Maria Magdalena şi ucenicilor Săi: In. 20, Lc. 29, etc. 
Deşi în primul moment nu e recunoscut, o dată ce se descoperă prin cuvânt sau 



într-o anumită măsură, problema este una metodologică. Mai exact, ea derivă dintr-o tendinţă spre texte-probă: selectarea unor pasaje din Scriptură - sau 
din Sfinţii Părinţi - şi comentarea lor în afara contextului. Această ispită nu pândeşte pe toţi, ea se ascunde în încercările noastre de a extrage din mărturiile 
biblice şi patristice învăţături sistematice care de fapt nu se află acolo. Datorită importanţei argumentării Dr. Karras şi a semnificaţiei acesteia pentru 

antropologia ortodoxă, ar fi de folos să aruncăm o privire mai atentă la trimiterile patristice pe care le aduce în sprijinul tezei sale. 

4 

Dr. Karras citează acest pasaj şi îl critică, dar îşi concentrează comentariul asupra întrebării dacă genul reflectă Persoanele Treimice. Aceasta este o 
problemă dificilă - pe care Thomas Hopho a tratat-o cu mare atenţie- dar nu priveşte teza sa principală că genul este un "element esenţial” al existenţei 
umane, necesar pentru stabilirea comuniunii în dragoste între soţi şi apoi între aceştia şi Dumnezeu. 

Un bine cunoscut logion din Evanghelia gnostică a lui Toma (Log. 22) pare să susţină ideea că diferenţa de gen va dispărea în împărăţia lui Dumnezeu. 
Ca replică la întrebarea ucenicilor: ”Noi, fiind copii, vom intra în împărăţie?”, Iisus răspunde: ” ”. Feminiştii au folosit această apocrifă în sprijinul ideii că 
diferenţierea sexuală (şi în special dominaţia masculină) va dispărea în împărăţie. Ironia este că teologia gnostică a lui ”single one”(monachos), în ciuda 
impresiei ce rezultă din acest logion, afirmă de fapt că femininul va fi absorbit de masculin. Noul ”chip” nu înseamnă androginia şi nici lipsa sexului, ci 
"dominaţia masculină”. Acesta este unul din motivele pentru care Biserica nu a acceptat această scriere gnostică drept Evanghelia a cincea. 

prin „frângerea pâinii". El este perceput ca ceea ce este El în identitatea Sa 
personală unică: Domnul înviat este acelaşi cu Iisus din Nazaret.) 

E adevărat că literatura ascetică vorbeşte adesea despre trup în termeni 
negativi. Este vorba de fapt de lupta pe care monahii trebuie să o ducă pentru 
păstrarea castităţii şi a purităţii gândului. Totuşi, atunci când Părinţii folosesc 
cuvântul „trup „în acest context, ei se referă de regulă la noţiunea paulină de 
„came", locul războiului spiritual. „Carnea" şi „trupul" nu sunt componente 
separa teale persoanei umane care se afă în opoziţie faţă de „suflet", aşa cum 
„carnea" şi „spiritul" sunt părţi sau aspecte diferite ale fiinţei noastre ce se află 
permanent în război. Aceasta este părerea comună, susţinută şi de faptul că nici 
Scriptura şi nici scrierile patristice nu folosesc termenii în mod sistematic. „Sarx" 
(came) şi „soma" (trup) reprezintă totalitatea persoanei, dar sunt privite din 
perspective diferite. De asemenea, atunci când termenii „came" şi „spirit" sunt 
folosiţi împreună în contextul dualismului etic al Sfântului Pavel, fiecare se referă 
la persoana întreagă: „carne" pentru omul căzut şi „spirit" pentru omul mântuit. 
Expresiile pauline: mintea spiritului şi mintea cărnii, se referă deci la o orientare 
specifică a întregii fiinţe : spre viaţă şi pace sau spre moarte (Rom. 8, 5-6). 

Prin urmare, „carnea" vizează orientarea persoanei spre păcat şi moarte, de 
vreme ce „mintea cărnii" se concentrează asupra lucrurilor acestei lumi, şi nu 
asupra lui Dumnezeu. Pe de altă parte, „trupul" poate fi folosit în multe moduri. El 
poate reprezenta aspectul fizic sau psihologic al fiinţei noastre, fiind aproape 
sinonim în acest sens cu termenul „came". Dar el poate semnifica şi întreaga 
persoană, care prin har se poate transfigura după chipul lui Hristos. Primul sens îl 
găsim în meditaţia Sfântului Pavel despre „trupul morţii", unde şinele (eul) este 
„carnal, vândut păcatului" (Rom. 7, 14-25). Cel de-al doilea sens, îl găsim în apelul 
său de a „prezenta trupurile noastre ca un sacrificiu viu, sfânt şi plăcut lui 
Dumnezeu" (Rom. 12, 1) şi în mustrarea făcută corintenilor (I Cor. 6, 18-20). 
Combinarea celor două sensuri apare în I Cor. 15, 38-39, unde sarx este sinonim cu 
soma . în sfârşit, sensul normativ apare din nou în mod clar în pasajul ce urmează 
(15, 44): la înviere, trupul fizic pământesc (soma psychikon) va fi transformat 
într-un trup spiritual ceresc (soma pneumatikon). Apostolul se referă aici nu doar 
la came, ci la întreaga persoană, la fiinţa întreagă a omului. 

Aceste reflecţii ne duc la concluzia că umanitatea (adică „trupul" în stare 
prelapsariană) includea şi genul, iar diferenţierea sexuală, ca aspect esenţial al 
existenţei trupeşti, va fi păstrată şi la înviere 6 . 

Diferenţierea sexuală este inerentă naturii umane, ea fiind dăruită de 
Creator „de la început". Prin urmare, nu putem accepta teza potrivit căreia genul 
nu are „nici o dimensiune spirituală, nici o semnificaţie ontologică". 

Ca funcţiune esenţială a naturii umane, genul permite procrearea, care „de 
la început, şi nu în urma căderii, este binecuvântată de Dumnezeu ca mijloc prin 
care persoanele care-i poartă chipul să poată participa la activitatea Sa creatoare 
(Gen. 1, 28; 2, 23-24). Dacă evităm să confruntăm genul cu sexualitatea (căzută), 
atunci este evident că genul are într-adevăr şi „semnificaţie ontologică", precum şi 
o profundă „dimensiune spirituală". Prin el, bărbatul şi femeia pot împlini 
porunca divină de a se înmulţi şi a umple pământul, dar se pot împlini şi unul pe 
celălalt prin iubire. 

Lăsând la o parte întrebarea dacă Sfânta Treime se poate oferi ca prototip, 
genul ca funcţie a existenţei trupeşti este dăruit de Dumnezeu şi binecuvântat de El 
la creaţie. Deci, semnificaţia lui se extinde dincolo de plăcerea fizică şi chiar dincolo 
de procreare. Pentru că, în cele din urmă, genul, care se exprimă în iubirea sexuală, 
este o imagine sau icoană a legăturii nupţiale ce-L uneşte pe Hristos cu toţi cei care 
aderă la El prin credinţă. Totuşi, acest lucru poate avea loc doar în contextul 
căsătoriei creştine, pe care am numit-o „unire conjugală monogamă, heterosexuală 
şi binecuvântată". Acesta este singurul context care permite genului şi expresiei 
sale sexuale să primească o autentică valoare sacramentală . Unirea bărbatului cu 
femeia pentru a crea „un singur trup" este un mister profund (mysterion, 
sacramentum) - ne spune Apostolul - şi este legată de unirea mistică, 
sacramentală între Hristos şi Trupul Său, Biserica. Chr. Saunaras vorbeşte de acest 
aspect sacramental astfel: 

/V 

„In taina căsătoriei. Biserica intervine pentru a da iubirii sexuale 
dimensiunea ei completă, pentru a elibera puterea de iubire a omului de 
necesitatea naturală, şi pentru a reflecta în unirea bărbatului şi a femeii, imaginea 
Bisericii şi darul vieţii adevărate". 



Dr. Karras afirmă că acest lucru introduce inevitabil "un nivel ontologic intermediar între esenţă sau natură ... şi manifestarea ei concretă în persoană sau 
ipostas, iar aceasta duce la "negarea libertăţii absolute a persoanei în relaţia ei cu Dumnezeu şi cu celelalte persoane umane”. Dacă genul sau diferenţierea 
sexuală este înţeleasă ca o "funcţiune” sau un "element esenţial” al naturii umane, atunci nu se mai poate ajunge la o asemenea concluzie. In mod sigur, 
natura trebuie depăşită: persoana, exercitându-şi libertatea, trebuie să treacă dincolo de limitele necesităţii naturale pentru a atinge asemănarea cu 
Dumnezeu sau îndumnezeirea. Totuşi, natura şi persoana nu sunt două principii opuse. în limbajul lui Leonţiu de Bizanţ, natura este "enipostaziată”. Ea 
este "conţinută de” sau proprie, "specifică” persoanei. în cuvintele lui Vladimir Lossky "natura este conţinutul persoanei, iar persoana-existenţa naturii”. 
Dacă natura este "depăşită” în creşterea dinamică spre asemănarea divină, ea nu este distrusă sau eliminată, ci este transformată în ceea ce trebuia să fie de 
la început. Ceea ce dispare este fragmentarea naturii în entităţi individuale. Theâsis-ul implică transformarea individului într-o persoană care exprimă 
complet şi perfect natura umană, creată pentru a reflecta asemănarea cu natura divină. Deşi Lossky poate afirma (împotriva lui Grigorie de Nyssa şi a 
Sfântului Maxim) că ” Eva luată din firea lui Adam, os din osul lui, came din carnea lui, noua persoană umană a completat firea lui Adam, a fost o singură 
fire, o singură came cu el. Prin urmare, el concluzionează: "Persoana devine chipul perfect al lui Dumnezeu prin dobândirea asemănării, care înseamnă 
desăvârşirea naturii comune tuturor oamenilor". Din moment ce această natură comună aparţine în aceeaşi măsură lui Adam şi Evei înainte de păcat, se 
poate concluziona că genul este un element esenţial al naturii umane, care va rămâne şi în viaţa de după înviere. 

în aceeaşi tonalitate. Ortodoxia priveşte căsătoria ca pe o vocaţie creştină, o 
unire în şi cu Hristos 7 . Ţinta finală a cestei vocaţii este identică cu a monahismului: 
theosis sau participarea eternă la viaţa lui Dumnezeu. Ca şi monahismul, căsătoria 
creştină presupune/implică o continuă asceză: o luptă spirituală, bazată pe 

/V 

permanenta pocăinţă. In cuvintele lui Iannaras, „La adevărata feciorie şi adevărata 
căsătorie se ajunge pe acelaşi drum: negarea de sine a crucii, şi dăruirea ascetică de 
sine". Această Cale a Crucii e simbolizată în ceremonia ortodoxă a căsătoriei de 
coroanele nupţiale, care sunt coroane ale victoriei şi martiriului în acelaşi timp. „O, 
Sfinţilor Mucenici" cântă Biserica în timpul procesiunii nupţiale „care bine v-aţi 
nevoit şi v-aţi încununat, rugaţi- vă Domnului să se mântuiască sufletele noastre". 

Căsătoria creştină angajează cuplul într-un război spiritual neîncetat, la 
fiecare nivel al vieţii lor. Prin pocăinţă continuă şi prin căutarea iertării, mândria se 
transformă în afecţiune, iar dorinţa egoistă în devoţiune jertfelnică. Pe de altă 
parte, această luptă îi uneşte pe cei doi într-un oficiu „preoţesc", întrucât ei se oferă 
pe ei înşişi şi unul pe celălalt lui Dumnezeu ca o „jertfă a laudei". Telos-ul sau ţinta 
finală a unirii conjugale este deci mântuirea celuilalt 8 . Dată fiind 
tri via liza rea/ban a 1 i zarea căsătoriei din zilele noastre, chiar în cadrul cuplurilor 
creştine, aceasta este cu siguranţă o „învăţătură grea" pe care mulţi ar ridiculiza-o. 
Dar ea trebuie rostită în bisericile noastre, dacă vrem să se concretizeze în 
experienţa noastră. La fel trebuie afirmate consecinţele acestei învăţături pentru 
toate aspectele comportamentului sexual, inclusiv relaţiile pre-conjugale, 
extraconjugale şi homosexuale, precum şi masturbarea şi 

pornografia. în următorul capitol mă voi referi pe scurt la implicaţiile morale ale 
fiecăruia din acestea 9 . 

Ea încearcă să demonstreze că, ontologic, -la nivelul sufletului - bărbatul şi 
femeia sunt creaţi la fel. Acest lucru este dincolo de orice dubiu, atât în Scriptură 
cât şi la Sfinţii Părinţi. Dar se face apoi un salt de la egalitatea esenţială, ontologică 
dintre bărbat şi femeie, la dubla concluzie că trupul nu reflectă chipul lui 
Dumnezeu şi că, prin urmare, diferenţierea sexuală va dispărea în existenţa 



Deci “căsătoriile” făcute în afara binecuvântării sacramentale a Bisericii sunt simple aranjamente sociale, consfinţite din motive juridice (protecţia 
copiilor, transferul de proprietate, etc.), dar fără vreo valoare spirituală. Faptul că cei mai mulţi creştini văd în căsătorie puţin mai mult decât o convenţie 
practică, explică rata mare a divorţurilor. Acesta este un subiect pastoral de importanţă majoră ce trebuie abordat în fiecare comunitate parohială. 

Vigen Guroian exprimă foarte clar acest lucm: “Căsătoria este o formă de martiriu ... o imagine şi o experienţă anticipatoare a Noii Creaţii în care eros- 
ul, purificat prin castitate şi eliberat de senzualitate, este transformat într-o dorinţă ne-egoistă şi o preocupare activă pentru binele celuilalt (de compasiune). 
De asemenea, sacrificiul de sine devine o comuniune liberă, neconstrânsă de păcat sau necesitatea naturală. Căsătoria devine o intrare în împărăţie prin 

crucificare (askesis)”. 

9 -'.. 

In privinţa punctului de vedere expus de Karras, potrivit cămia diferenţierea sexuală nu va mai exista după înviere, trebuie să examinăm contextul în care 
apar textele ce vin în sprijinul acestei idei. Doamna Karras citează pasaje întregi din Sfântul Vasile şi Sfântul Grigore de Nazianz pentru a susţine idea că: 
“Părinţii afirmă că trupul fizic nu reflectă chipul lui Dumnezeu”. "Sfântul Vasile -spune ea- este ferm în distincţia pe care o face între persoana exterioară 
şi cea lăuntrică. Omul adevărat este cel lăuntric; cel exterior, pur şi simplu ţine de omul lăuntric”. Ea adaugă apoi un citat din Sfântul Grigorie: “Natura 
femeii, depăşind pe cea a bărbatului în lupta comună pentru salvare şi demonstrând că distincţia dintre masculin şi feminin este una a trupului, nu a 
sufletului”. 

înviată. Raţionamentul acesta presupune un dualism între „omul exterior" (trupul) 
şi „omul lăuntric" (sufletul), riscând o îndepărtare de concepţia biblică şi patristică. 

Atunci când distinge între omul „exterior" şi cel „lăuntric" (literal, omul 
„manifest", anthropos phainomenon, şi omul „din lăuntru" sau „interior", 
anthropos eso) , Sfântul Vasile se referă la distincţia Sfântului Pa vel de la II Cor. 4, 
16: „Chiar dacă omul nostru cel din afară (eso anthropos) se trece, cel dinăuntru (esâ 
hemon) se înnoieşte din zi în zi". Nu este vorba aici de trup, în contrast cu sufletul. 
Apostolul, preluând într-un context creştin o temă familiară din filosofia platonică, 
neoplatonică şi stoică, pune în contrast viaţa interioară a persoanei -umplută şi 
condusă de Duhul - şi dimensiunea „cărnii", care este supusă păcatului şi ispitei 
(din context observăm că se are în vedere deteriorarea fizică ca urmare a 
persecuţiei). 

Cu alte cuvinte, „omul lăuntric" reprezintă „noua creaţie" în Hristos, 
persoana umană umplută de Duh şi întărită prin credinţă. De cealaltă parte, „omul 
exterior" este „vechiul Adam": aspectul vizibil, vulnerabil al existenţei umane, 
supusă păcatului şi „trecerii". Tensiunea nu este dualistă (trup-suflet), ci 
eshatologică . Este vorba de transformarea continuă a persoanei, ce va culmina la 
înviere. Sfântul Pavel arată că Mântuitorul, prin această transformare spirituală, 
„va schimba trupul(soma) smereniei noastre ca să fie asemenea trupului slavei 
Sale" (Filip. 3, 21). Această metamorfoză eshatologică se referă la „trup", adică 
întreaga persoană, în identitatea ei „ipostatică" originară. 

Sfântul Vasile îl urmează pe Sfântul Pavel atunci când distinge „doi 

/V 

oameni" (duo gnorizo anthropous) : unul manifest şi un altul ascuns, nevăzut. In 
unele privinţe, spune el, noi suntem „dubli" sau „duali" (diploi) , dar de fapt 
suntem în mod esenţial o fiinţă „lăuntrică" ( endon esmen ). Dualitatea se referă la 
ceea ce este esenţial: viaţa „interioară" a „noii creaţii în Hristos", în contrast cu ceea 
ce trece: trupul (fizic), pasiunile. Ceea ce rămâne este „sufletul" (psyche), adaugă 
el, adică raţiunea umană ca aspect al chipului lui Dumnezeu. 

Confuzia apare datorită faptului că Sfântul Vasile, alături de mulţi alţi 
Părinţi greci, foloseşte în acelaşi timp limbajul biblic şi cel filosofic. Luat în afara 
contextului, acest pasaj poate fi interpretat în sensul în care doreşte Dr. Karras, 
sugerând un dualism fundamental în gândirea Sfântului Vasile între trup şi suflet. 
Cuvântul „trup" se poate, într-adevăr, referi la aspectul coruptibil al existenţei 

/V 

umane (deşi mai potrivit ar fi termenul „came"). In aceeaşi omilie, de pildă. 
Sfântul Vasile -urmând pe Platon, Filon şi Origen - limitează sensul cuvântului 
soma (trup) la aspectul tranzitoriu, schimbător al omului, care nu reflectă chipul 
lui Dumnezeu: „nu suntem după chipul lui Dumnezeu prin trup. Pentru că trupul 

/V 

este supus stricăciunii". In acest sens, „trupul" este apropiat ca sens „cărnii", 
într-un alt loc. Sfântul Vasile foloseşte noţiunea de soma în sensul ei larg, 
normativ, referindu-se la persoană în totalitatea ei. 

Dr. Karras îl citează, de asemenea, pe Sfântul Grigorie Teologul (care laudă 
virtutea surorii sale Gorgonia) afirmând că „distincţia între bărbat şi femeie este 
una trupească, nu sufletească". Scopul ei este de a dovedi convingerea Sfântului 
Grigorie că virtuţile morale ale femeii sunt egale sau chiar mai mari decât cele ale 
bărbatului. Sufletul este sediul virtuţilor, pe care bărbatul şi femeia le împărtăşesc 
în aceeaşi măsură, femeia fiind în unele privinţe superioară. Totuşi aceasta nu 
înseamnă că genul este strict fizic şi va dispărea în viaţa de după înviere. 
Preocuparea ei lăudabilă de a accentua „egalitatea ontologică" dintre bărbat şi 
femeie o conduce la concluzia nefondată că deoarece o femeie poate întrece un 
bărbat în problemele spirituale şi deoarece verbul andrizd („a fi bărbătesc") este 
folosit pentru a descrie femeile sfinte, urmează că diferenţierea sexuală nu va mai 
exista după înviere. 

De fapt, tot ce poate fi spus aici e ceea ce chiar ea afirmă: faptul că andrizd, în 
limbajul patristic, „este folosit pentru a trece dincolo de diferenţierea sexuală 
tradiţională". Putem accepta acest lucru dacă diferenţierea sexuală tradiţională o 
înţelegem nu în sens ontologic, ci în sensul unei discriminări, care o consideră pe 
femeie inferioară bărbatului (moral, spiritual şi chiar fizic). Dacă prin aceasta 
înţelegem că genul în sine nu va fi o caracteristică a trupului înviat ( soma 
pneumatikon din I Cor 15, 44), concluzia pur şi simplu nu rezultă din premise. 

Acelaşi lucru îl putem spune despre un alt citat, luat dintr-un panegiric 
rostit de Sfântul Grigorie la moartea fratelui său. Sfântul Cezar. Punând alături 
Gal. 3, 28 şi Col. 3, 11, Sfântul Grigorie afirmă că suntem una în Hristos, „că putem 
să nu mai fim bărbat şi femeie, barbar, scit, sclav sau liber, ci putem purta în noi 
forma lui Dumnezeu" ( ton theion characktera: „amprenta divină"). Trebuie să ne 
amintim că este vorba de o predică funerară, în care Sfântul Grigorie vorbeşte 

/V 

despre misterul morţii şi despre speranţa învierii. In această viaţă, spune el, 
suntem legaţi atât de came (sarkos), cât şi de spirit (pneumatos). Trebuie să mă 
îngrop cu Hristos, să înviez cu Hristos, să fiu un împreună 
moştenitor(co-moştenitor) cu Hristos, să devin un fiu al lui Dumnezeu, chiar 
Dumnezeu însuşi ( huion genesthai theon, theon auton). 

Totul trebuie privit din perspectivă eshatologică, inclusiv trimiterea de la 
Gal. 3, 28. Sfântul Grigorie distinge între pământesc şi ceresc, muritor şi nemuritor. 

/V 

In acest context funerar, el deplânge caracterul schimbător al existenţei terestre. El 
mulţumeşte totuşi că moartea lui Cezar i-a reamintit esenţa credinţei sale, din 
moment ce l-a făcut „mult mai nerăbdător să părăsească lumea acesta". Accentul 
său cade pe unitatea în Hristos, unde toate diferenţele lumeşti vot fi depăşite, 
inclusiv cele care separă sexele, grupurile etnice şi clasele sociale. Prin urmare, 
accentul este pus pe eliminarea diviziunii, si nu pe particularitatea ontologică a 
persoanelor în cauză . Aceasta înseamnă că este greşit să se folosească acest pasaj 
(ca şi cel al Sfântului Vasile) pentru a afirma că „trupul" nu reflectă chipul lui 

Dumnezeu sau că genul nu va fi o caracteristică a existenţei personale în împărăţia 
lui Dumnezeu. 

Mai putem adăuga un lucru, nesemnificativ în aparenţă: Sfântul Grigorie îl 
numeşte pe Cezar cu pronumele „el"! Pentru Sfântul Grigorie, fratele răposat nu 
este mai puţin „bărbat" decât atunci când era în viaţă; şi nimic nu sugerează că 
„masculinitatea" va dispărea la înviere. Cei care progresează în theosis, în 
asemănarea cu Dumnezeu, până când „devin Dumnezei" poartă aceeaşi identitate 
personală pe care au avut-o de la naştere. Ei nu devin androgini (şi nici „neutri"). 
Această idee nu este contrazisă de Sfântul Grigorie care afirmă că în Dumnezeu 
vom „purta în noi numai amprenta divină" şi vom fi modelaţi de Dumnezeu astfel 
încât vom fi recunoscuţi numai prin aceasta. Pentru că persoana e cea care ajunge 
la asemănarea cu Dumnezeu, iar genul este un semn distinctiv esenţial al 
identităţii personale. 

Responsabilitate şi Comportament Sexual 



„ Păcatul este o încercare de a umple un gol". 

- Simone Weil 



Egalitatea Sexelor 

Din cele mai vechi timpuri a existat în mintea multor oameni un 
dezechilibru nedrept privind necesitatea fidelităţii sexuale şi a responsabilităţii. 
Greutatea a atârnat mai mult pe umerii femeii, decât pe cei ai bărbatului. Aceasta 
se datoreşte în parte unei moşteniri neproporţionale pe care am putea-o numi în 
limbajul modem „patriarhalism sexist". Acolo unde soţia e considerată 
proprietatea soţului ei, ea trebuie să rămână fecioară până la căsătorie, iar apoi 
„credincioasă" bărbatului ei. Cu puţine excepţii, bărbatul nu suferă de astfel de 
îngrădiri. Cel puţin în teorie, dacă nu în practică, lucrurile se schimbă o dată cu 
„schimbarea radicală" adusă de Iisus Hristos. Afirmaţia Sfântului Pa vel - „în 
Hristos nu este nici bărbat, nici femeie" - are în vedere abolirea inegalităţii sociale 
şi culturale între sexe. Ea se referă, de asemenea, la faptul că, în Hristos, bărbaţii şi 
femeile poartă în aceeaşi măsură responsabilitatea pentru susţinerea unui ethos 
moral necesar pentru păstrarea integrităţii vieţii familiale. Bărbatul mai trebuie să 
împlinească, la fel ca soţia, poruncile din Efes. 5. Dacă soţia „se supune" bărbatului 
ca lui Hristos, această supunere o reflectă pe cea a Bisericii în relaţia ei cu Hristos. 
La fel, dacă bărbatul este capul familiei, acest lucru oglindeşte relaţia lui Hristos cu 
Trupul Său, Biserica. Bărbatul are datoria de a-şi iubi soţia aşa cum „Hristos a iubit 
Biserica şi S-a dat pe Sine pentru ea" dintr-o dragoste jertfelnică şi dezinteresată. 
Cheia acestei relaţii reciproce ne-o oferă versetul care introduce întregul pasaj: Efes. 
5, 21: „Supuneţi- vă unul altuia" din respect pentru Hristos, ca act de adorare a lui 
Hristos. Cu alte cuvinte, supunerea este reciprocă. Ea implică ambele părţi, dar 
într-un mod diferit: soţia prin acceptarea bărbatului ca şi cap al familiei, iar 
bărbatul prin iubirea oferită soţiei sale. 

Datoriile şi obligaţiile relaţiei conjugale sunt reciproce şi egale. Soţul şi soţia 
exercită funcţiuni diferite în sânul familiei, la fel cum preotul şi laicul o fac în 
„familia" comunităţii parohiale. Totuşi, aceste funcţiuni sunt complementare, fiind 
eficace doar atâta timp cât se bazează pe egalitatea deplină şi necondiţionată a 
fiecărei părţi implicate. 

Autentica ierarhie, în cadrul Sfintei Treimi sau în Biserică, presupune o stare 
de egalitate. Ordinea în sânul Treimii depinde de originea şi funcţiunea 

fiecărui ipostas: Tatăl este sursa, cauza şi izvorul nenăscut al Fiului şi Duhului, 
precum şi al întregii creaţii; Fiul este născut din veci de Tatăl şi are în iconomia 
divină rolul de (Descoperitor), Izbăvitor şi Mântuitor; Duhul purcede din veci din 
Tatăl şi e trimis, în cadrul aceleiaşi iconomii, de Tatăl prin Fiul să creeze, să inspire, 
să sfinţească şi să susţină Biserica. Totuşi, această lucrare complementară este 
posibilă doar pentru că cele Trei Persoane împărtăşesc aceeaşi fiinţă şi voinţă 
divină. 

în cadrul Bisericii, relaţiile ierarhice sunt de asemenea stabilite: de origine - 
botezul şi hirotonia oferite prin puterea divină, şi de funcţiune - serviciul specific 
asumat de ierarhia formată din episcop, preot, diacon şi laic. Episcopul este 
păstorul conducător şi apărătorul unităţii, fiind chemat să rostească cu adevărat 
„cuvântul adevărului"; preotul e „părintele" comunităţii şi oficiantul Sfintelor 
Taine; iar laicul e trimis spre a da mărturie . . . lumii întregi. Dacă putem vorbi de 
hirotonie ca Taină ce oferă „harul divin", putem de asemenea susţine că acest har 
„vindecă ce e bolnav şi oferă ceea ce lipseşte". El nu conferă însă vreun statut sau 
valoare ontologică specială. Ierarhia presupune şi chiar reclamă egalitatea deplină 
a membrilor săi, egalitate ce derivă din statutul de persoane create după chipul lui 
Dumnezeu şi chemate în aceeaşi măsură la asemănarea divină. 

Acelaşi lucru se întâmplă în cadrul familiei. Dacă se poate vorbi de o ordine 
ierarhică între soţ, soţie şi copii, acest lucru se face cu referire la originea lor, 
exprimată funcţional în termeni de roluri specifice de tată, mamă şi copil. Aşa cum 
se arată în Efes. 5, 21/ 6, 4 şi Col. 3, 18-22, aceste roluri privesc datoriile şi 
responsabilităţile celor care se împărtăşesc în mod egal de noua viaţă în Hristos. 
Nu se poate vorbi de vreo superioritate spirituală sau ontologică a unui rol anume. 

Şi totuşi aceste roluri sunt specifice fiecăruia în parte. Chiar dacă soţul de azi 
este sau nu cel care întreţine familia şi chiar dacă soţia se ocupă sau nu de 
problemele casnice, ei îşi pot împlini posibilităţile şi responsabilităţile doar atâta 
timp cât îşi asumă rolul patern şi, respectiv, matern în cadrul familiei. Desigur, 
există astăzi mai multă confuzie ca niciodată cu privire la conţinutul acestor roluri. 
Motivul nu este însă vreo ambiguitate în funcţiunile stabilite în mod divin în sine, 
ci mai degrabă este vorba de o devalorizare a specificităţii de gen care s-a petrecut 
în societatea occidentală în ultimele decenii. Biserica priveşte critic „unisexismul" 
pentru că acesta promovează devalorizarea de care vorbeam sfârşind într-un 
amestec al rolurilor celor două sexe. Dacă mănăstirile noastre insistă ca femeile să 
poarte fustă în loc de pantaloni şi dacă unele parohii îndeamnă încă femeile să-şi 
acopere capul, aceasta se petrece în primul rând pentru a înţelege şi respecta 
specificitatea de gen şi pentru a evita orice confuzie. La fel, în sânul familiilor. 
Biserica îndeamnă cuplurile să-şi împlinească rolurile specifice, recunoscute în 
toate culturile ca patern şi matern, oricât de dificil ar fi să definim exact aceşti 
termeni. 

S-a afirmat pe bună dreptate că problema teologică majoră a zilelor noastre 

/V 

o constituie problema sexualităţii şi a genului. In această privinţă, există o 
dezbatere curentă ce vizează sensul paternităţii şi al maternităţii. Pentru trasarea 
specificului celor două roluri, s-au folosit termeni ca „activ/pasiv", 
„jertfelnic/receptiv", „protector/educator" şi „după chipul lui Hristos/după chipul 
Duhului". Nici unul însă nu este potrivit, întrucât se poate uşor demonstra că 
fiecare expresie se referă atât la bărbat (soţ) cât şi la femeie (soţie). Dezbaterea, ce 
include căutarea unui limbaj teologic adecvat, este totuşi necesară şi folositoare. 
Aşa cum afirma J. Potter Stewart referindu-se la pornografie, putem spune despre 
specificitatea de gen că nu o putem defini cu exactitate, dar o putem recunoaşte. 
Acest lucru confirmă o intuiţie veche precum naraţiunea Genezei: genul este un 
element esenţial şi durabil al umanităţii noastre, o funcţiune a naturii noastre 
umane „personalizate". 

Am insistat atât de mult asupra acestui subiect, întrucât este foarte 
important în discuţia privind comportamentul sexual. Dacă genul şi expresia sa 
sexuală nu are nici importanţă ontologică şi nici una spirituală, atunci 
comportamentul sexual se reduce la viaţa pământească, fără nici un fel de 
consecinţe viitoare. 

/V 

In acest caz, moralitatea sexuală ar fi o simplă problemă psihologică sau 
sociologică, şi nu una teologică. Pe de altă parte, dacă sexele sunt ontologic egale şi 
complementare, împărtăşind o natură comună, dar oglindind, în moduri adecvate 
genului lor specific, frumuseţea şi perfecţiunea naturii divine, atunci conduita 
sexuală influenţează direct creşterea persoanei în asemănarea cu Dumnezeu. 
Tradiţia ortodoxă susţine acest punct de vedere. După ce am accentuat 
semnificaţia eternă a genului, ne-am referit şi la egalitatea ontologică a sexelor, 
pentru a combate „sexismul" şi exploatarea sexuală, dar şi pentru a situa 
comportamentul sexual în cadrul legământului eshatologic şi sacramental ce 
conferă soţului şi soţiei o responsabilitate egală în atingerea prin har a 
îndumnezeirii existenţei lor personale. Nimic din ceea ce putem spune despre 
sexul extra-conjugal sau homosexualitate - sau, de exemplu, despre avort şi 
fertil iz are in vitro - nu are vreo importanţă teologică dacă nu afirmăm de la 
început că, în ochii lui Dumnezeu, bărbatul şi femeia sunt (prin fire) ontologic egali 
şi că fiecare gen posedă propria valoare eternă. 

Virtutea Castităţii 

9 



Care este atunci semnificaţia teologică a comportamentului sexual în 

/V 

lăuntrul şi în afara unirii conjugale? Intr-un cuvânt, sexualitatea este criteriul care 
determină şi descoperă angajamentul nostru în cadrul legământului făcut de 
Dumnezeu cu poporul Său. In mare măsură, angajamentul nostru şi fidelitatea faţă 
de acest legământ se măsoară prin sexualitate. De notat faptul că vorbele lui Iisus 
cu privire la angajamentul de neîncălcat al căsătoriei sunt urmate de cel privind 
celibatul voluntar: „sunt fameni care s-au făcut fameni pe ei înşişi, pentru 

/V 

împărăţia cerurilor" (Mt. 19, 8-12). In Biserică există două vocaţii esenţiale: 
celibatul non-clerical şi laic, dar consacrat şi unirea conjugală binecuvântată. Deşi 
mulţi Sfinţi Părinţi preferă castitatea. Ortodoxia a afirmat în general că cele două 
vocaţii sunt egale în privinţa valorii spirituale şi a posibilităţilor de a conduce pe 
om la mântuire. Biserica îi cheamă pe cei necăsătoriţi la celibat din acelaşi motiv 
pentru care îi cheamă pe unii la viaţa monahală: ca prin harul Duhului să 
transforme pofta în iubire, eroticul în eros. Totuşi, Biserica învaţă că căsătoria are 
aceeaşi finalitate: iubirea purificată şi sanctificată este oferită liber partenerului şi 
copiilor. 

Sexualitatea are deci o semnificaţie spirituală şi teologică profundă, ca şi 
calvarul în care lupta ascetică conduce către transcendenţa naturii umane 
decăzute. 

Dacă tradiţia apostolică condamnă „păcatele cărnii", este pentru că drumul 

spre împărăţie trece prin castitate, fie în cadrul căsătoriei, fie al vieţii celibatare. 
Prin autentica feciorie, omul se depăşeşte şi nu se neagă pe sine. Ca disciplină a 
spiritului, ea promovează plinătatea, integritatea şi stabilitatea persoanei 
concentrând energia sexuală din direcţia sinelui şi a nevoilor sale spre Dumnezeu. 

Deşi este pe deplin compatibilă cu sexualitatea conjugală, castitatea în 
cadrul căsătoriei va impune limite exprimării sexuale (împotriva expresiei 
hedoniste că „totul trece"), dirijând în acelaşi timp iubirea cuplului astfel încât să-i 
cuprindă pe amândoi partenerii în devoţiune, atenţie şi bucurie reciprocă. Pe de 
altă parte, castitatea ca feciorie este o vocaţie specială care în primul rând reflectă 
puritatea personală, abandonul de sine şi fidelitatea faţă de Dumnezeul Pururea 
Fecioarei Maria. Este o vocaţie eclesială în care se reflectă fidelitatea necompr omisă 
cerută de la fiecare creştin de relaţia stabilită de legământul pecetluit de Dumnezeu 
cu poporul Său. Totuşi fidelitatea ambelor vocaţii este aceeaşi: primirea în viaţa 
cuplului căsătorit sau a călugărului solitar a iubirii pe care Dumnezeu o numeşte 
iubire nupţială. 

De aceea, literatura ascetică abundă în imagini aparent contradictorii 

ale soţilor, al căror legământ conjugal şi comuniune cu Dumnezeu sunt adâncite 
prin castitate, şi ale călugărului care se raportează la Dumnezeu prin ceea ce este 
virtual o unire nupţială. Prima imagine care descrie ambele vocaţii - conjugală şi 
monastică - este cea a căsătoriei: căsătoria înţeleasă ca angajament etern al fidelităţii 
iubitoare între Hristos şi Biserică. La fel, telos-ul sau împlinirea ambelor vocaţii 
constă în participarea lor eternă la ospăţul conjugal al celui care este atât Mielul 
jertfit, cât şi Mirele. (Apoc. 19, 9; 21, 2; 22, 17). 

Sexualitatea preconjugală 



Acest tip de reflecţie ne oferă bazele trasării unor concluzii concrete cu 
privire la activitatea sexuală preconjugală şi extraconjugală, precum şi la 

homosexualitatea activă. întâia binecuvântare a sexualităţii o găsim în procreare, 
care până nu demult a fost universal recunoscută ca avându-şi locul potrivit în 
cadrul uniunii familiale create de soţ şi soţie. Presiuni actuale privind crearea unor 
familii surogat conduse de iubiţi homosexuali sau părinţi singuri violează 
înţelegerea fundamentală a Bisericii asupra a ceea ce Dumnezeu numeşte 
„familie": un bărbat şi o femeie care devin „un singur trup" pentru adâncirea 
iubirii lor reciproce prin creşterea „fructului trupului lor". 

Prin urmare, valoarea unitivă a căsătoriei este în mod esenţial legată de 
potenţialul ei procreativ. Dacă un soţ şi soţia sa nu pot avea copii dintr-un motiv 
anume, unirea lor conjugală nu este diminuată. Dar, aşa cum arată suferinţa unui 
cuplu steril, căsătoria şi sexualitatea îşi găsesc împlinirea şi îşi ating scopul 
aducând la lumină o nouă viaţă. 

De aceea. Ortodoxia - ca şi Romano Catolicismul - insistă asupra faptului 
că, la fiecare act al relaţiei sexuale, cuplul trebuie să accepte posibilitatea conceperii. 

In cazurile în care sunt luate măsuri pentru evitarea zămislirii, dar aceasta are 
totuşi loc, cuplul va trebui să primească această viaţă nouă cu recunoştinţă şi 
bucurie. Ei o vor primi ca un dar al lui Dumnezeu, o vor preţui, proteja şi hrăni pe 
toată perioada gestaţiei. Dar, mai ales, vor fi conştienţi că orice decizie de a avorta 
acea viaţă nu poate fi privită de Biserică decât ca cel mai mare păcat, echivalent cu 
crima. Spre deosebire de echivalenţii lor catolici, episcopii şi preoţii ortodocşi de 
azi, sunt de acord de obicei că cuplurile căsătorite ar trebui să practice o formă de 
planning familial, incluzând unele metode de contracepţie. Totuşi, nu toţi sunt de 
aceeaşi părere. Acest dezacord ne arată că în Ortodoxie procrearea e înţeleasă ca 
principalul scop şi justificarea esenţială pentru activitatea sexuală. Prin urmare, 
aspectul unitiv al iubirii sexuale este doar un corolar binecuvântat al procreerii, 
care este un dar pentru care trebuie să ne bucurăm şi să aducem mulţumire, cu atât 
mai mult cu cât principalul scop al căsătoriei creştine este participarea directă la 
lucrarea creatoare a lui Dumnezeu, prin creşterea de prunci. 

Relaţiile sexuale preconjugale şi extraconjugale (adulterele) violează 
angajamentul legământului pe care căsătoria e menită să-l stabilească. Dincolo de 
actele criminale violente - ca violul sau incestul - sexul preconjugal ia cele două 
forme cunoscute: una a relaţiei întâmplătoare între cunoştinţe, şi cealaltă a relaţiei 
mai adânci între două persoane care vor să se căsătorească. în primul caz, singurul 
scop este plăcerea - pentru distracţie şi satisfacţie - cu accentul pe sine şi pe 

nevoile şi dorinţele personale. Pentru că lipseşte angajamentul personal şi prin 
urmare, responsabilitatea personală, actul respectiv echivalează cu exploatarea 
celuilalt, chiar şi atunci când dorinţa este reciprocă. De aceea nu poate fi considerat 

decât - în limbaj catolic - un „rău moral". In concepţia Bisericii, cu alte cuvinte, 
actul sexual în afara angajamentului conjugal este păcat. 

Mai dificil de abordat este cazul relaţiilor sexuale. Aceasta nu pentru că 
atitudinea Bisericii ar fi ambivalenţă, ci întrucât există în societatea contemporană 
o frecvenţă ridicată a cuplurilor necăsătorite care trăiesc împreună, chiar dacă ei 

consideră că acest aranjament este de probă sau nu. In urma acestui fenomen, un 
cuplu logodit doreşte să-şi exprime dragostea şi angajamentul în mod sexual. De 
ce ar fi ei obligaţi să aştepte, mai ales dacă situaţia financiară sau alte motive nu le 
permit să se căsătorească imediat? De ce să împărtăşească practic totul ca un cuplu 
logodit, dar să nu se bucure de plăcerile sexului, mai ales în aceste vremuri în care 
contracepţia este atât de facilă şi eficace? 

întrebarea aduce răspunsul cu sine. Acolo unde deschiderea de către 
procreere este în mod sistematic respinsă, sexualitatea nu-şi poate împlini scopul 
divin. La fel se întâmplă în cadrul unui mariaj în care cuplul refuză să aibă copii. 
Nu discutăm situaţiile în care cuplul întârzie acest lucru pentru o anumită 
perioadă de timp sau chiar acelea în care, după naşterea a mulţi copii, părinţii se 
decid pentru metodele contraceptive cu scopul de a menţine familia la un număr 
rezonabil. Este vorba de situaţia în care procrearea e respinsă în principiu, în 
cadrul, sau în afara unirii conjugale. Prin însăşi natura sa, această atitudine este 
păcătoasă. Intenţionalitatea sa o face un rău moral, şi nu numai unul „ontic". 

Cu privire la viitorii soţi, există o problemă teologică esenţială ce trebuie 
abordată. în I Cor. 7, Sfântul Pavel sfătuieşte cuplurile care nu-şi pot asuma lupta 
abstinenţei să se căsătorească „de vreme ce e mai bine să te căsătoreşti, decât să 
arzi (de poftă)". Tonul ezitant al acestei concesii poate fi înţeles în lumina 
convingerii Apostolului că parusia, a doua venire a lui Hristos, este aproape. Deci 
este mai bine ca cineva să rămână în starea actuală, căsătorit sau singur, sclav sau 
liber. Astăzi, în mod tragic, am pierdut această speranţă eshatologică. Prin urmare, 
perioada dinaintea căsătoriei poate fi apăsătoare atunci când e secondată de 
decizia cuplului de a se abţine de la relaţiile sexuale. 

Totuşi întreaga existenţă creştină, inclusiv sexualitatea trebuie privită în 
această perspectivă eshatologică. De aceea. Sfântul Pavel leagă admonestările sale 
privind puritatea sexuală - respingerea concubinajului, adulterului, 
homosexualităţii şi a tot ce implică porneia - de apelul asumării noii vieţi în Hristos 
şi în Duhul. „Să umblăm cuviincios, ca ziua: nu în ospeţe şi în beţii, nu în 
desfrânări şi în fapte de ruşine, nu în ceartă şi în pizmă; Ci îmbrăcaţi- vă în Domnul 

Iisus Hristos şi grija de trup să nu o faceţi spre pofte" (Rom. 13, 13-14). „Zic dar: In 
Duhul să umblaţi şi să nu împliniţi pofta trupului. Căci trupul pofteşte împotriva 

duhului, iar duhul împotriva trupului; căci acestea se împotrivesc unul altuia, ca să 
nu faceţi cele ce aţi voi. Iar de vă purtaţi în Duhul nu sînteţi sub Lege. Iar faptele 
trupului sînt cunoscute, şi ele sînt: adulter, desfrînare, necurăţie, destrăbălare, . . 
(Gal. 5, 16-19). 

/V 

In această perspectivă eshatologică, căsătoria are o importanţă teologică 
fiind martor al noii creaţii a lui Hristos, susţinută de Sfântul Duh. Există un singur 
răspuns la întrebare. De ce să aştepţi până la căsătorie pentru a te bucura de 
relaţiile sexuale? Răspunsul: pentru că sexualitatea este modul în care se realizează 
legătura sacramentală a „unui singur trup". Ea este singurul semn al acestei 
legături şi singurul mod prin care este pecetluită, aşa cum oficierea Euharistiei este 
semnul şi întâia expresie a preoţiei. Ca Taină a Bisericii, căsătoria trebuie oficiată în 
public. Ea trebuie celebrată ca martor al harului coborât atât peste cuplu, cât şi 
peste comunitatea credinţei. Taina Căsătoriei, ca şi cea a Preoţiei, iniţiază 
persoanele într-o viaţă a angajamentului plin de dragoste şi a slujirii sacrificatoare, 
şi face acest lucru în şi pentru viaţa Bisericii ca întreg. 

Limbajul contractual, propriu slujbei căsătoriei în Apus, a obscurat 
caracterul esenţial sacramental al căsătoriei. De asemenea, a fost uitat caracterul de 
legământ al vocaţiei conjugale. Ca taină şi legământ, căsătoria trebuie oficiată prin 
ritualul liturgic al Bisericii, de vreme ce slujba în sine este cea prin care este 
exprimat public angajamentul reciproc al cuplului, iar unirea lor e pecetluită de 
binecuvântarea lui Dumnezeu. 

Această binecuvântare crează singură o unire conjugală, ce oferă unicul 
context în care sexualitatea genitală poate fi exercitată în acord cu voia lui 
Dumnezeu. Persoanele necăsătorite angajate în relaţii sexuale se aseamănă copiilor 
noştri care se joacă „de-a preotul". Copiii pot citi din cărţile de cult, pot face fiecare 
gest şi pot consuma pâine şi vin. Totuşi, ei nu sunt preoţi, iar jocul lor nu e o taină, 
de vreme ce nu sunt hirotoniţi, iar dimensiunea eclesială lipseşte. Pentru ca oficiul 
preoţesc să fie nu numai „valid", ci şi real. Biserica trebuie să primească şi să 
consfinţească pe cel chemat la hirotonie, şi să asigure contextul sacramental în care 
Dumnezeu a ales să-şi reverse harul Său. Acelaşi lucru se întâmplă în cazul celor 
chemaţi la viaţa unirii conjugale. Fără acel context şi acea binecuvântare 
sacramentală, nu există nici preoţie, nici căsătorie. Nu este decât, în cel mai bun 
caz, actorie, iar în cel mai rău, blasfemie. 

Paralela trasată adesea între relaţiile sexuale şi celebrarea euharistică nu este 
nici prea romantică şi nici frivolă. Ambele acţiuni presupun consacrarea 
sacramentală şi culminează în consumarea care aduce comuniunea cu cel iubit. 
Mai mult, ambele acţiuni se bazează pe jertfa care pecetluieşte relaţia: jertfa lui 
Hristos reactualizată în Euharistie şi jertfa cuplului, simbolizată de cununile 
nupţiale, prin oferirea unuia celuilalt şi lui Dumnezeu. Aşa cum nimeni nu poate 
participa la Sfânta împărtăşanie fără să fi fost botezat, iar preotul nu poate oficia 

o Liturghie reală fără să fi fost hirotonit, cuplul nu poate beneficia de harul pe care 
Dumnezeu îl trimite prin unirea sexuală fără ca relaţia lor să fie binecuvântată de 
El, aşa cum Biserica a învăţat şi a practicat dintotdeauna. Dragostea lor poate fi 
adâncă, iar angajamentul reciproc autentic, dar fără harul dobândit prin Taina 
Căsătoriei, nu se poate vorbi de o comuniune reală între cei doi. Relaţiile lor 
sexuale nu fac decât să hrănească „dorinţele şi plăcerile cărnii", iar ei sunt 
incapabili să ajungă la comuniunea eternă şi la bucuria inefabilă a eros-ului divin 
care îi uneşte cu Dumnezeu, precum şi pe unul cu celălalt. 

Dacă preotul trebuie hirotonit pentru a primi „harul divin" care să-i 
împlinească oficiul, bărbatul şi femeia care doresc să trăiască ca „un singur trup" 
trebuie să fie căsătoriţi pentru a-şi împlini chemarea lor personală. Altfel, ei trăiesc 
în minciună, iar sarcina este un accident regretabil, pe când angajamentul divin ce 
realizează mântuirea reciprocă nu există. Prin urmare, numai în contextul unei 
uniri conjugale binecuvântate, sexualitatea însăşi poate fi privită ca mijloc esenţial 
al împlinirii voinţei lui Dumnezeu în privinţa vieţii şi mântuirii cuplului. 

Cum vor reuşi însă tinerii să abordeze tensiunile fireşti ce sunt asociate cu 
sexualitatea adolescentină? Aceasta este o problemă dificilă, de vreme ce căsătoria 
este adesea amânată în zilele noastre până ce cuplul a ajuns în jurul vârstei de 
treizeci de ani. Pe de altă parte, posibilitatea procreerii precum şi energia sexuală 
există încă de la pubertate. Se ridică astfel problema expresiilor sexuale adecvate în 
timpul „prieteniei" sau pe toată perioada logodnei. 

Anumite culturi încearcă să evite problema prin interzicerea „întâlnirilor" şi 

prin impunerea „căsătoriilor aranjate". In funcţie de etosul cultural respectiv, 
această atitudine poate sau nu să se sfârşească bine. Unii creştini ortodocşi din 
S.U.A., îngrijoraţi de presiunile sexuale şi promiscuitate, au încercat de asemenea 
să-i oprească pe copiii lor „să se implice în jocul întâlnirilor". Uneori, acest lucru a 
avut un rezultat pozitiv. Totuşi, pericolul constă în izolarea tinerilor de perechile 
lor şi de cultură ca întreg. O abordare mult mai eficace ar fi să-i învăţăm pe copiii 
noştri încă din copilărie adevăratul sens al sexualităţii, sădind în ei un simţ al 

respectului şi responsabilităţii în toate relaţiile lor personale. In orice caz, 
încercările adulţilor de a controla comportamentul sexual al adolescenţilor - în loc 
să-i conducă şi să-i ghideze - sunt sortite eşecului, exceptând rarele cazuri în care 
copiii chiar îşi doresc un asemenea control. Motivaţia pentru un comportament 
responsabil trebuie să vină din lăuntrul tânărului. Ea nu poate fi în mod artificial 
impusă de alţii, fie ei părinţii, fără să creeze resentimente şi înstrăinare. 

Una din cele mai dificile decizii pe care trebuie să o ia un cuplu necăsătorit 
este „până unde să meargă". Când tinerii încep să se gândească la această 
problemă, ei au de obicei în minte un număr de comportamente concrete de la 
ţinutul de mâini, la sărut şi pipăit, şi până la relaţiile intime. Preocuparea lor ar 
putea fi determinarea dinainte a nivelului implicării sexuale pe care şi-o 

vor permite. Totuşi, în lumina a ceea am spus despre natura şi scopul sexualităţii, 

această abordare este cu totul inadecvată. In primul rând, este foarte greu de 
stabilit dinainte limite precise. De exemplu, cuplul poate decide să nu se angajeze 
în relaţii intime, iar jocurile sexuale care duc la acestea să fie evitate. Emoţiile sunt 
însă atât de nestatornice, iar pasiunea tinde să domine raţiunea, încât limita 
propusă este călcată. Aceasta până ce unul îl convinge pe celălalt să se oprească, 

sau celălalt capitulează în faţa dorinţelor interioare şi a presiunilor exterioare. In 
asemenea circumstanţe au loc atât de frecventele abuzuri cunoscute sub numele de 
„date râpe" (viol la întâlnire). 

Poate suna ciudat astăzi, dar singura călăuză morală în conformitate cu 
învăţătura Bisericii privind sexualitatea preconjugală este abstinenta. Fecioria are o 
valoare emoţională şi spirituală întotdeauna recunoscută şi preţuită printre 
creştini, iudei şi alţii cu un angajament religios solid. Se pare că mulţi tineri de azi 
redescoperă această valoare. Lupta lor trebuie recunoscută şi sprijinită de către 
parohie, dar şi de familiile lor. (Din păcate, cu puţine excepţii, şcolile publice nu 
pot oferi nici un fel de ajutor sau asistenţă privind acest aspect. Este mai uşor să 
distribui prezervative decât să te confrunţi cu problemele morale şi psihologice 
care se ridică vis-a-vis de fascinaţia adolescentină pentru sex. Oricum, profesorii 
preocupaţi se confruntă cu teribilul adevăr că peste jumătate din băieţii şi fetele din 
ţara noastră au relaţii intime de la vârsta de aproximativ 18 ani). 

Singura speranţă pentru a-i ajuta pe copiii noştri să-şi păstreze virginitatea 
sau chiar să se protejeze în mod eficace de SIDA, este aceea de a-i încuraja să se 
abţină de la relaţiile sexuale până la căsătorie. Această încurajare trebuie dublată 
de programe educaţionale sponsorizate de comunitatea parohială, programe în 
cadrul cărora responsabilitatea este în primul rând a preotului. Asemenea 
programe ar trebui să-i implice şi pe părinţi pe cât posibil, învăţându-i semnificaţia 
adâncă a sexualităţii şi sfătuindu-i să facă acelaşi lucru cu copiii lor, încă din primii 
ani de şcoală. 

De asemenea, este important ca tinerii să fie sensibilizaţi asupra necesităţii 
de a redirecţiona energia sexuală dinspre sine spre ceilalţi şi, mai ales, către 
Dumnezeu. Convertirea eroticului în eros nu este un simplu exerciţiu monastic, ci 
implică folosirea adecvată a sexualităţii de către fiecare creştin, bărbat sau femeie, 
căsătorit sau singur. Prin urmare, o regulă importantă pentru cei necăsătoriţi ar fi 
abţinerea de la activitatea care ar putea produce un nivel de stimulare sexuală ce ar 
conduce la orgasm. Pe măsură ce cele două persoane se cunosc, se bucură şi se 
preţuiesc unul pe celălalt, este natural ca ei să treacă de la gesturile timide de 
afecţiune la săruturi şi mângâieri. Totuşi ei ar trebui să-şi amintească de fiecare 
dată că „naturalul" este căzut şi - cu precădere pe tărâmul sexualităţii - este în 
mod constant deschis spre demonic. Raţionalizarea, sau pasiunile „raţionalizate" 
pot trece uşor de la un grad de intimitate la altul, până când cele mai 

bune intenţii s-au pierdut, iar cuplul a cedat poftei. Aşa cum mulţi tineri recunosc 
la spovedanie: când se întâmplă acest lucru, ei se simt murdari şi ieftini, nu din 
pricina sexului în sine, ci pentru că s-a spulberat un ideal şi, mult prea des, cineva 
este iremediabil rănit. E de prisos să spunem că, în asemenea momente, 
sensibilitatea pastorală este indispensabilă. Ea trebuie însoţită de fermitate, dar 
trebuie să dăruiască iertare şi compasiune. 

Este imposibil să impui limite - deci răspunsuri concrete la întrebarea „până 
unde. . - pentru că este dificil să le observi când ele par să fie legale şi arbitrare. 
Abordarea cea mai eficace este încurajarea tinerilor, începând cu preadolescenţa, să 
mediteze şi să vorbească despre sensul vieţii lor ca şi copii ai lui Dumnezeu, ca 
purtători ai chipului Său, şi ca persoane a căror singură valoare vine din fidelitatea 
faţă de Dumnezeu şi mărturia dată despre El înaintea oamenilor. Din această 
perspectivă trebuie abordată sexualitatea, în mod ferm şi deschis, cu respect deplin 
pentru puterile ei, cât şi pentru frumuseţea şi puterea ei creatoare. 

Adulterul 



Aceste concluzii privind relaţiile sexuale preconjugale ţin a fortiori pentru 
relaţiile extra-conjugale, care constituie adulterul. Termenul adulter se referă în 
general la relaţiile sexuale între o persoană căsătorită şi un partener de sex opus 
care nu-i este soţ sau soţie. Conceptul trebuie totuşi lărgit, pentru a include orice 
tip de sexualitate genitală împărţită de 2 persoane care nu sunt unite prin 
căsătorie, inclusiv relaţiile homosexuale. De pildă, un bărbat căsătorit care 
practică homosexualitatea nu e mai puţin un adulter decât bărbatul care face 
dragoste cu altă femeie decât soţia sa. 

Scriptura este clară în privinţa problemei adulterului, de la porunca a 7-a 
până la învăţătura lui Iisus. Una din marile „antiteze" ale Predicii de pe Munte 
arată că păcatul trupesc implică în aceeaşi măsură mintea şi inima (Mt. 5, 27-28). 

Aceasta este în esenţă chemarea de a ne feri de la idolatrie. Prin însăşi 
natura sa, pofta este obsesivă. Ea se concentrează într-un mod nesănătos 
(disfuncţional, am spune azi) asupra unei persoane reduse în acest fel la un 
simplu obiect, şi care devine astfel un „idol". Dar, ca şi orice idol şi acesta este 
ireal; el este produsul imaginar al fanteziei. 

Pofta care aduce cu sine adulterul, rupe legătura creată între soţi prin Taina 
Căsătoriei. De aceea, Iisus adaugă la cuvintele despre adulter sfatul ferm de a ne 
tăia mai bine mădularul bolnav decât să meargă trupul întreg în iad (Mt. 5, 29-30). 
Legătura conjugală poate fi durabilă numai dacă e construită pe încredere şi 

/V 

fidelitate. întrucât adulterul subminează în mod cert aceste valori, Iisus (potrivit 
tradiţiei lui Matei) permite faimoasa „excepţie" de la interzicerea divorţului (Mt. 
5, 31; Mt. 19, 9). 

Fie că porunca se referă în acest context explicit la adulter, fie că înseamnă 
mai mult decât atât, ideea este clară. în afara unirii conjugale, activitatea sexuală 
distruge legătura intimă a încrederii şi fidelităţii, care este condiţia sine qua non a 
căsătoriei. Ea violează relaţia dintre soţi şi îndepărtează pe Dumnezeu, întrucât 
Acesta este ultima sursă şi finalitatea acelei relaţii. De aceea. Dumnezeul 
Vechiului Legământ condamnă idolatria ca o formă de adulter, aşa cum Iisus 
condamnă adulterul ca opunându-se scopului divin de a face din bărbat şi femeie 
„un singur trup" (cf. Mc. 10, 4-9). 

Canoanele Bisericii prescriu adesea excomunicări pentru cazuri de adulter, 
atât ca pedeapsă, cât şi ca mijloc de conştientizare a penitentului asupra gravităţii 
faptei sale. Sinodul de la Ancira, de pildă, prescrie o pedeapsă de 7 ani (de 
penitenţă) pentru soţul sau soţia care au comis adulterul. Chiar con-locuirea cu o 
soţie adulteră este suficientă pentru a opri un laic de la Taina Preoţiei sau 

pentru a depune un cleric. Sfântul Vasile îi pune pe adulteri la un loc cu criminalii 
şi sodomiţii (homosexualii), propunând aceeaşi pedeapsă pentru toţi. Canonul 
său 58 (a treia epistolă canonică) stipulează: Adulterul „în patru ani va fi 
tânguindu-se, iar în cinci ascultând, în patru prosternându-se, în doi împreună stând" 

înainte de a i se permite primirea Sfintei împărtăşanii. 

Ispita sexului extra-conjugal este mai puternică acolo unde este singurătate 

şi frustrare, fiind legată mai ales de criza vârstei de mijloc. Inafară de bărbaţii 
divorţaţi sau separaţi de soţiile lor, clientul tipic al unei prostituate este bărbatul 
alb de vârstă mijlocie care are o „căsnicie fericită" şi o stare materială acceptabilă. 
El plăteşte pentru sex fie pentru a compensa faptul că soţia nu-i mai satisface 
dorinţele, fie din pricina stresului provocat de cariera sa. Nici clericii nu sunt 
imuni la astfel de sentimente şi dezamăgiri. Dacă ei cad cu bună ştiinţă în păcatul 
trupesc, îndeosebi cu o femeie căsătorită, ei spulberă încrederea sufletelor de care 
sunt responsabili şi prin aceasta îşi trădează vocaţia. De aceea. Canonul 25 
Apostolic spune: „ Episcopul , prezbiterul ori diaconul, prinzându-se în desfrânare sau în 
jurământ strâmb sau în furtişag, să se caterisească". 

Iar Canonul 1 al Sinodului din Neocezareea (începutul sec. IV) afirmă clar: 
„Prezbiterul dacă se va însura, să se scoată din trepta sa, iar de va fi desfrânat, sau va 
comite adulter, să se excludă cu desăvârşire şi să se supună penitenţei". 

Este un lucru îngrozitor ca membrii clerului să distrugă relaţiile conjugale 
prin săvârşirea adulterului, iar canoanele reflectă acest lucru. 

Cum rămâne însă cu dimensiunea pastorală a acestei probleme? Dacă o 
femeie vine la duhovnicul său pretinzând că soţul ei a comis adulter, trebuie ea 
încurajată să intenteze divorţ? Dacă unul din soţi săvârşeşte adulterul, este în 
acest fel distrusă legătura creată între ei prin Taina Căsătoriei? 

Pe scara valorilor morale, adulterul este în mod evident mult mai grav 
decât activitatea sexuală pre-conjugală, întrucât violează un legământ conjugal 
real: legătura dragostei şi a încrederii dintre două persoane. Totuşi, nici sexul 

pre-conjugal şi nici cel extra-conjugal nu sunt păcate de neiertat. In cazul 
adulterului, există o singură posibilitate de reconciliere: pocăinţa din partea celui 
care a greşit şi iertarea oferită de partener. Nu există probabil nici o altă situaţie 
care să provoace resursele emoţionale şi spirituale ale unui cuplu ca şi în cazul în 
care unul din ei comite adulter. Partenerul ofensat se va simţi trădat, respins, 
umilit. Acestea sunt sentimente puternice care trebuie înfruntate, exprimate şi 
depăşite -adesea cu sprijinul unei terţe persoane - pentru ca vindecarea să aibă 
loc. 

Dar, ca şi în cazul celorlalte păcate, adulterul nu afectează doar persoanele 
implicate direct, ci întreaga comunitate eclesială. Noi suntem „mădulare unul 
altuia", uniţi într-un singur Trup, al cărui cap este Hristos. Avem faţă de fiecare 
mădular responsabilitatea de a aduce împăcarea şi pacea atunci când este 

posibil. Pentru păstrarea confidenţialităţii, preotul trebuie uneori să reprezinte 
comunitatea, încercând să împace şi să vindece cuplul rănit. Dar toţi cei care 
cunosc situaţia - partenerul, prietenii, preotul - pot şi trebuie să participe la acest 
proces prin rugăciunea continuă a fiecăruia pentru cei doi. 

Un lucru esenţial în astfel de cazuri este păstrarea confidenţialităţii de către 
preot, dar şi de către ceilalţi implicaţi, mai ales atunci când este vorba de 
confesiunea unui penitent. Totuşi, există unele cazuri care ar putea cere ruperea 
acestei tăinuiri, in primul rând cazurile de pedofilie, incest sau viol. Dacă preotul 
este obligat să spună tot ce ştie autorităţilor sau să se confrunte cu făptaşul, el 
trebuie să ia toate măsurile de precauţie pentru a păstra confidenţialitatea 
confesională. Afară de situaţiile în care păcatul mărturisit pune în pericol alte vieţi 
- pedofilia, violul în serie sau crima premeditată - confidenţialitatea trebuie să 
rămână absolută. Preotul se poate trezi că trebuie să rezolove singur situaţia. El 
poate fi ajutat de alte persoane din cadrul sau din afara parohiei care cunosc 
cuplul şi în care se poate avea deplină încredere. în orice caz, scopul urmărit 
trebuie să fie pocăinţa sinceră a celui care a păcătuit şi iertarea partenerului. Dacă 
cea de-a treia persoană este deschisă unui astfel de proces, preotul îi va oferi de 
asemenea îngrijirea pastorală cuvenită. 

Chiar dacă preocuparea principală a preotului este persoana adulterului 
(mai ales dacă îi este prieten sau dacă e un alt preot) el trebuie să fie sensibil mai 
ales la nevoile şi sentimentele părţii ofensate. Adesea apare ispita de a salva pe cel 
care a greşit, neglijând partenerul. Amândoi însă trebuie să se bucure de aceeaşi 
atenţie din partea preotului. Problema este şi mai complexă, cerând o şi mai 
atentă sensibilitate pastorală atunci când cea de-a treia persoană face parte din 
aceeaşi comunitate parohială. Prioritatea trebuie să se dea păstrării şi întăririi 
familiei, mai ales când sunt şi copii la mijloc. Aceasta înseamnă în primul rând că 
preotul îl va încuraja pe cel care a săvârşit adulterul să-i împărtăşească secretul 
partenerului său de viaţă -să deschidă rana pentru a o putea trata - şi va face tot 
ce este necesar pentru ca acesta să se vindece prin pocăinţă şi asistenţă adecvată. 

In opera asistenţei pastorale, preotul trebuie să expună în predicile sale 
învăţătura Bisericii privind sexualitatea în general şi păcatele legate de ea, în 
particular. Este important să se evite accentuarea valorilor spirituale şi teologice 
ale sexualităţii. Accentul se va pune pe importanţa ascezei în viaţa credinţei. 
Obiectivul nu este doar prevenirea păcatelor sexuale, ci angajarea în războiul 
spiritual care duce la viaţa transfigurată. 

Lupta împotriva gândurilor păcătoase, ca şi cea împotriva manifestărilor 
sexuale exterioare, este una profund spirituală. Iisus şi Scripturile în general 
condamnă aceste păcate atât de vehement, pentru că ele distrug relaţiile 

interumane, reducând persoana la o caricatură a adevăratei umanităţi. încă o 
dată, sexualitatea trebuie privită din perspectiva eshatologică. Pentru că în 

cele din urmă, moralitatea sexuală este justificată atâta timp cât trasează drumul 
care duce la împărăţia lui Dumnezeu. 

Pornografia 



Din această perspectivă, putem să ne dăm seama care este punctul de 
vedere ortodox privind pornografia. Fenomenul constituie o afacere uriaşă în 
S.U.A., iar eforturile de a-1 controla au avut puţin succes. Una din probleme este 
dificultatea de a o defini cu exactitate. Imagistica sexuală prezintă valori diferite în 
diferitele civilizaţii. Francezii, de pildă, sunt de acord cu nuditatea parţială sau 
chiar totală la T.V. şi pe plajă, dar cei mai mulţi ar fi ofensaţi de senzualitatea 
ieftină ce constituie hrana obişnuită a tinerilor americani. Totuşi, sunt anumite 
intuiţii generale în privinţa subiectului („îl recunoaştem când îl vedem") care ne 
permit să facem câteva distincţii şi să sugerăm unele soluţii. 

Facem o primă distincţie între pornografia totală („hard-core") şi cea uşoară 
(„soft core"). Prima, incluzând imagini sadomasochiste şi pedofile, duce la 
exploatare şi abuz de cel mai rău soi. Datorită urmărilor distructive, părinţii, 
educatorii şi publicul întreg ar trebui să facă orice efort pentru a lupta împotriva 
acestora. Pornografia „hard-core" este o năpastă pe care nici o societate civilizată 
nu ar trebui să o tolereze. Răspândirea sa şi enorma influenţă economică în 
această ţară tind să confirme, din păcate, morbida observaţie a lui Georges 
Clemenceau, că S.U.A. este singura naţiune din istorie care trece de la barbarism 
la decadenţă fără a traversa o perioadă de civilizaţie. 

Pentru o trecere în revistă fugară a impactului pornografiei „hard-core" 
asupra etosului american, e de ajuns să ne aruncăm o privire asupra subiectului 
din 10 febr. 1997 al revistei U.S. News&World Report. Lângă imaginea unui 
cunoscut star porno, citim pe copertă că „America este de departe principalul 
producător de filme porno în lume, cu o incredibilă rată de 150 de titluri noi pe 
săptămână". Urmează o statistică: „Un club striptease profitabil câştigă 5 milioane 
de dolari pe an; starurile porno de primă mărime câştigă 20.000$/săptămână 
dansând. Aproximativ 8 miliarde de dolari au fost cheltuiţi anul trecut în afacerile 
porno"; numărul închirierilor de casete video „hard-core" a crescut de la 75 
milioane în 1985 la 665 milioane în 1996, la un preţ de peste 8 miliarde de dolari 
etc.; reportajul începe cu prezentarea producătorului de filme porno aflat în top, a 
cărui companie se numeşte sugestiv „Evil Angel Videos". Se arată apoi că industria 
respectivă a redus femeia la un obiect dezumanizat al dorinţelor/obsesiilor altora. 
Este o cronică remarcabilă despre depravarea pe care mulţi cititori, probabil, o 
întâmpină cu un zâmbet şi o ridicare din umeri. Iar exploatarea continuă 
implacabil. 

Pornografia „soft-core" este atât de agresivă încât cu greu o mai putem 
recunoaşte. De la blajinele cataloage Victoria's Secret, la revistele şi filmele mai 



85 




explicite, pornografia „soft-core" umple casele noastre, locurile de muncă dar şi 
şcolile noastre. Şi aici avem o problemă de definit: relaţiile sexuale explicite într-o 
sumă „R" sunt „hard" sau „soft"? Şi, până la urmă, oare mai contează? Problema 
este care sunt efectele saturării mediei şi a obsesiei publicului de sex? Ce se 
întâmplă cu minţile şi sentimentele celor care privesc telenovele zilnic, sau 
talk-show-uri cu subiecte sexuale? Ce impresie îşi fac copiii noştri când văd sex şi 
violenţă în desenele animate de sâmbăta dimineaţa? 

Potrivit majorităţii cercetărilor, încă nu există o dovadă clară a faptului că 
pornografia duce la creşterea criminalităţii sexuale. Totuşi, prevaleţa acesteia în 
casele celor care săvârşesc viol, abuz infantil sau alte fapte violente legate de sex, 
sprijină teoria că pornografia stimulează comportamentele deviante. Este fără 
dubiu faptul că îi răneşte şi îi degradează pe cei pe care îi înfăţişează, fie ei bărbaţi, 
femei sau copii. De asemenea, goleşte cel mai intim comportament uman de orice 
sens al iubirii, fidelităţii ori responsabilităţii şi, în acelaşi timp, obiectivează şi 
relativizează sexul prin accentul pus pe imagine - o fantezie - care prin definiţie 
nu are substanţă, realitate. (Manualele sexuale care sfătuiesc cuplul să-şi imagineze 
că partenerul este o persoană mai arătoasă, nu fac altceva decât să incite la adulter). 
Astfel, ea degradează şi depersonalizează sexualitatea într-un mod abuziv. Dată 
fiind această influenţă, e greu să înţelegem cum oameni sănătoşi din punct de 
vedere moral cer ca pornografia, mai ales cea „hard-core", să fie protejată de 
primul Amendament. 

Filosoful german ateu Ludwig Feuerbach afirma: „Man ist was man i|3t!" - 
„Suntem ceea ce mâncăm!". Pr. Alexander Schmemann preia această frază într-un 
mod genial, demonstrând că principalul nostru scop în viaţă este să consumăm 
Sfânta Euharistie şi în aces fel „să devenim euharistiei". Rostul iconografiei în 
Biserică este de a hrăni mintea şi inima cu mâncare cerească, mâncarea purităţii, 
binecuvântării şi sfinţeniei. Pornografia este o iconografie demonică. Ea 
înzestrează mintea cu imagini corupte care provoacă stricăciune în adâncimile 
sufletului. Pornografia creează dependenţă. Cei care se folosesc de ea - fie pentru 
a-şi elibera tensiunea ori neliniştea, fie pe post de stimul sexual - vor simţi 

inevitabil nevoia să mărească doza pentru a obţine acelaşi efect. In cele din urmă, 
pornografia este abuzivă. Ca industrie, ea exploatează şi manipulează pe cei care o 
folosesc pentru stimularea sexuală. Oricât de mult ar contribui la GNP, puţine se 
pot spune pentru a o justifica. Dacă, într-adevăr, „suntem ceea ce mâncăm", 
pornografia este evident o otravă pentru sistem. Ca şi antiteza perversă a 
iconografiei autentice, ea reclamă tratamentul pe care Iisus îl recomandă pentru 
orice păcat legat de privire (Mt. 5, 29). O soluţie mai puţin radicală, dar poate la fel 
de eficace, este renunţarea la materialele pornografice. 

Un canon al Sinodului Trulan („Quinisext", 692) spune în legătură cu acest 
subiect: „Ochii tăi să privească cele drepte şi cu toata paza tinereţii inima ta porunceşte 

înţelepciunea (Prov. 4; 232-25) căci simţirile trupului lesne strecoară în suflet cele ale lor. 
Poruncim aşadar ca de acum înainte, în nici un chip să nu se mai zugrăvească, fie pe 
tablouri, fie altcumva înfăţişate, chipuri care amăgesc vederea şi care strică mintea şi 
împing spre aţâţările plăcerilor ruşinoase " (Canonul 100). 

Tradiţia ortodoxă şi intuiţiile creştinilor condamnă pornografia tocmai 
pentru că „simţirile trupului lesne strecoară în suflet cele ale lor". Pornografia îi 
corupe atât pe cei care o produc, cât şi pe cei care o folosesc. De aceea, ea este o 
problemă socială şi morală de mari proporţii. Şi pentru că dezumanizează prin 
deformarea chipului lui Dumnezeu din om, ea este şi o problemă profund 
spirituală. 

Masturbarea 



Strâns legată de problema pornografiei este practica masturbării. în ultimii 
ani, părerile s-au împărţit referitor la această problemă, trecând de la o extremă la 
alta. De la teama fără temei că masturbarea provoacă boli mentale şi deformări 
fizice, s-a ajuns ca mulţi medici, şi chiar clerici, să o prezinte ca pe o activitate fără 
urmări negative ce trebuie încurajată ca mijloc de a rezolva tensiunile sexuale în 
cadrul căsătoriei sau în afara ei. 

In copilărie, anumite forme de „explorare a sinelui", numite adesea cu 
termenul „masturbare", sunt perfect normale. Pe măsură ce copilul creşte şi se 
apropie de pubertate, schimbările sexuale creează nevoi ce fac parte din creşterea 
biologică normală. Unele astfel de explorări şi stimulări sunt inevitabile la această 
vârstă şi chiar inofensive. Primejdia apare în momentul în care acest 
comportament este dublat de sentimente puternice de vină sau ruşine, care sunt 
de regulă consecinţa dezaprobării exprimate de părinţi sau alte persoane 
importante din viaţa copilului. Este esenţial, prin urmare, ca atitudinea faţă de 
copiii noştri să fie bazată atât pe Tradiţia Bisericii, cât şi pe realitatea biologică. 
Părinţii care au dificultăţi cu propria sexualitate sau practică masturbarea - şi o 
fac având sentimentul de jenă - e probabil să transfere aceste dificultăţi şi 
sentimente copiilor lor. Sexualitatea, ca şi cea mai mare parte a comportamentului 
uman, este puternic influenţată de pasiuni şi atitudini proprii „sistemului 
familial". Dacă aceste atitudini sunt sănătoase şi realiste, iar pasiunile sunt 
înlocuite de o călăuzire înţelegătoare există toate şansele ca un copil să-şi păstreze 
sănătatea sexuală şi să se apropie de maturitatea sexuală. 

Dacă nevoia care duce la masturbare este în esenţă una biologică şi este 
întărită de influenţe externe, de ce majoritatea moraliştilor ortodocşi „împreună 
cu episcopii şi cu preoţii noştri afirmă că această practică este greşită" sau cel 
puţin nesănătoasă? Răspunsul este complex, dar el include aceiaşi factori pe care 
i-am menţionat în legătură cu relaţiile preconjugale şi pornografia. 

In primul rând, masturbarea este de obicei însoţită de imagini care sunt în 
esenţă pornografice. Fie că aceste imagini sunt interne (imaginaţia) sau externe, 
ele implică exploatarea şi devalorizarea altor persoane. Până la urmă, 
masturbarea este caricatura unei relaţii conjugale adecvate. Ea se concentrează 
exclusiv asupra propriei persoane şi a satisfacţiei personale. Elementele de bază 
ale dragostei şi angajamentului, caracteristice relaţiilor conjugale autentice lipsesc 
cu desăvârşire. Din acest motiv, bazându-se pe teologia Legii naturale, 
Romano-Catolicii consideră că masturbarea este contrară scopului „natural" 
pentru care Dumnezeu a creat sexualitatea la început. îi lipseşte 

finalitatea - procreerea - , dăruirea de sine reciprocă şi încalcă porunca de a duce 
o viaţă virgină. Pentru a-şi împlini scopul, sexualitatea trebuie să formeze 
comuniunea între două persoane, unirea durabilă a unui „singur trup". 

în plus faţă de aceste obiecţii teologice trebuie să adăugăm faptul că 
masturbarea creează foarte uşor dependenţă. Vor trebui găsite tot mai mari doze 
de stimulante, indiferent de natura lor, pentru a produce acelaşi nivel de excitaţie. 
O dată devenit un viciu, comportamentul este greu de înfrânt. 

Dacă un penitent îşi mărturiseşte în mod repetat păcatul masturbării, 
preotul ar trebui să înţeleagă că se află în faţa unui caz de dependenţă. Simplul 
sfat de a-şi schimba atitudinea nu va da roade în majoritatea cazurilor. Soluţiile ar 
trebui să fie includerea persoanei în cadrul unor programe de terapie în acest 
sens, precum şi rugăciunea şi perioade scurte de abstinenţă totală, pentru ca 
dependenţa să fie înfrântă. 

Este important, totuşi, ca persoana în cauză să fie tratată ca suferind de o 
boală, iar nu ca un păcătos. Cei care se luptă cu dependenţa sexuală admit de 
regulă că este o cruce dureroasă, ruşinoasă şi adesea imposibil de purtat. 
Indiferent de manifestarea lui exterioară, un dependent sexual nu va avea mai 
multă plăcere decât un star porno care reia de mai multe ori aceeaşi scenă erotică. 
De fapt, masturbarea devenită viciu este însoţită adesea de sentimente de ruşine, 
mânie sau dezgust faţă de sine. La nivelul la care aceste sentimente sunt mai 
degrabă cauza decât consecinţa comportamentului auto-erotic, este necesară o 
formă de terapie adecvată. 

Grija pastorală pentru o persoană care se confruntă cu o astfel de problemă 
trebuie să se manifeste prin iertare şi suport moral, şi nu judecare şi condamnare. 
Preotul va trebui de asemenea să însoţească persoana respectivă, cu dragoste, 
înţelegere şi rugăciune, pe parcursul întregului drum al vindecării. 



Scurgerile Nocturne 

Trebuie să facem câteva scurte referiri la secreţiile nocturne şi la modul 
greşit în care acestea au fost înţelese. De multe ori vin la spovedanie tineri care 
poartă un sentiment de vină pentru aceste secreţii. Dacă ele au loc sâmbăta sau în 

/V 

ajunul unei sărbători, problema este dacă ei pot primi Sfânta împărtăşanie. 

Adesea bărbatul este preocupat de faptul că a săvârşit „păcatul lui Onan" 
(Gen. 39, 9) şi se simte responsabil pentru a-şi fi „risipit sămânţa". Deşi în limbajul 
zilelor noastre, „onania" se referă la masturbarea masculină, sensul său originar 
era legat mai degrabă de coitus interruptus. (Păcatul lui Onan nu constă în faptul că 
el se masturbează, ci în aceea că refuză să împlinească responsabilitatea 
leviratului, a cărui datorie era să o însămânţeze pe văduva fratelui său în 

scopul de a asigura continuitatea neamului acestuia. Cu alte cuvinte, păcatul nu 
constă atât în „împrăştierea sămânţei pe jos", cât în refuzul de a se supune legii 
leviratului). Dacă sperma este risipită prin masturbare, aceasta este rezultatul unei 
acţiuni păcătoase. Totuşi, nu se poate spune acelaşi lucru despre secreţiile 
nocturne. 

Trebuie să înţelegem că aceste secreţii sunt un aspect normal şi sănătos al 
funcţionării trupului. Ca şi multe altele, ele pot fi cauza păcatului dacă sunt 
însoţite de sentimente şi imagini corespunzătoare şi, mai ales, dacă duc la 
masturbare. Chiar sentimentele senzuale ce însoţesc şi provoacă adesea secreţiile, 
sunt produsul biologiei noastre şi cu greu pot fi calificate drept un rău moral. 

Epistola Sfântului Atanasie către călugărul Ammus merită citată în acest 

sens: 

„ Poluţiile nocturne involuntare nu sunt un păcat: căci cefei de păcat sau necurăţie 
poate avea în sine un excrement natural? Gândeşte-te ce absurd e să consideri un păcat 
ceara din urechi sau scuipatul din gură. Mai mult, am putea spune şi alte lucruri: am 
putea explica de pildă cum excreţiile stomacale sunt necesare pentru viaţa animalelor. Dar 
dacă credem că omul este lucrul mâinilor lui Dumnezeu, cum ne învaţă Scriptura, cum 
am putea în mod necesar să producem ceva impur?" 

Atanasie se referă aici la F. Ap. 10, 15: „Cele ce Dumnezeu a curăţit tu să nu le 
numeşti spurcate". Deşi este folosit termenul peiorativ „poluţie", în acest context, el 
înseamnă pur şi simplu „secreţie". Ideea este clară: secreţiile nocturne, ca şi alte 
„risipe" trupeşti, sunt rezultatul funcţiilor naturale create şi binecuvântate de 

/V /V 

Dumnezeu. Ele nu sunt în ele însele un impediment la primirea împărtăşaniei. In 
acelaşi fel, epistola canonică a lui Dionisie al Alexandriei către episcopul Vasilide ( 
canonul 4), sfătuieşte: „Cei care au avut poluţii nocturne involuntare să facă precum vor 
voi (să se împărtăşească sau nu)". Răspunsul canonic al lui Timotei al Alexandriei 
(întrebarea 12), face o distincţie importantă între pofta omenească şi ispita 
demonică: „Cum va fi sfătuit cel care vrea să se împărtăşească după ce a avut poluţii 
nocturne? Răspuns: Dacă au venit din dorinţa pentru o femeie, se va opri, dar dacă au fost 
o ispită a diavolului, se va împărtăşi pentru că ispititorul îl va munci când va dori să se 
împărtăşească". 

La fel ca şi în cazul „gândurilor", pe care părinţii deşertului le considerau 
atât de periculoase, sentimentele şi emoţiile care însoţesc secreţiile pot duce 
uşor la păcat, deşi ele nu sunt în sine decât „ispite". Totul depinde de 
răspunsul nostru. Ca şi toate „gândurile", ele ar trebui văzute aşa cum sunt, iar 
apoi înlăturate. într-un cuvânt, să le predăm în mâinile lui Dumnezeu şi să 
adormim din nou. 

Homosexualitatea 



în final, ne vom referi la problema dificilă şi delicată a homosexualităţii. 
Subiectul este delicat întrucât implică comportamente care au fost condamnate de 
societate şi de autoritatea biblică pe parcursul istoriei, iar specialiştii susţin că cel 
puţin 10% din populaţie este angajată într-o formă oarecare de homosexualitate 
sau ar dori să facă acest lucru, în timp ce 3-4% sunt de orientare exclusiv 

/V 

homosexuală. Subiectul este dificil pentru că a implicat atâtea controverse. In 
ultimii ani am fost martorii unei polarizării între cei care confundă „orientarea" 
homosexuală cu comportamente specifice, alături de condamnarea persoanei 
respective, şi cei care afirmă că homosexualitatea este neutră din punct de vedere 
moral şi, prin urmare, ea este „alternativ un mod de viaţă viabil". Cei care se 
consideră ca făcând parte din mişcarea homosexual-lesbiană sunt într-un conflict 
adânc cu cei care apără valorile tradiţionale (exclusiv unirile heterosexuale în 
cadrul mariajului). Conflictul s-a lărgit în sfera publică prin cererile homosexualilor 
şi ale lesbienelor, care-şi doresc o legislaţie specială care să permită căsătoriile 
„homosexuale", adopţiile în cadrul acestora şi un acces fără restricţii la cazare şi 

/V 

angajare. In cadrul Bisericii, problema esenţială a dezbaterii este legată de accesul 
homosexualilor activi la serviciul divin (la Taina Preoţiei). Conflictul este sporit de 
limbajul folosit de „homofobi" (epitete care îi denigrează pe homosexuali şi acuză 
comportamentul homo-erotic) şi „homofili" (acuze de „homofobie" şi 
„heterosexism patriarhal" aduse fără discriminare celor care nu sunt de acord cu 
ei). 

Homosexualitatea este definită de regulă ca o „atracţie psihosexuală 

/V 

predominantă şi persistentă faţă de membri ai aceluiaşi sex". In general, termenul 
desemnează atât dorinţa sexuală pentru o persoană de acelaşi sex, cât şi 
comportamentul legat de această dorinţă. Unele studii clinice recente au arătat că 
homosexualitatea este condiţionată de factori multipli: fiziologici, psihologici, 
genetici şi sociali. Este încă greu de precizat relaţia reală între „natură" şi 
„educaţie" (între modul în care datele genetice şi mediul influenţează orientarea 
homosexuală). Homosexualii militanţi insistă asupra componentei genetice, 
pentru a apăra teoria conform căreia homosexualitatea este înnăscută şi 
ireversibilă şi pentru a se putea constitui legal ca grup minoritar. Alţii accentuează 
rolul factorilor de mediu, în general problemele de relaţie care apar în sânul 
familiei. 

/V 

In 1991, neurobiologul Simon Le Vay a descoperit că un mic grup de 
neuroni din hipotalamusul creierului bărbaţilor homosexuali este doar a treia 
parte dintr-o jumătate din mărimea celui întâlnit la bărbaţii heterosexuali şi 

aproape de aceeaşi mărime cu cel al femeilor heterosexuale. întrucât atât bărbaţii 
homosexuali cât şi femeile heterosexuale sunt atraşi de bărbaţi, s-a ajuns la 
concluzia că mărimea nucleului hipotalamic este legată de orientarea sexuală. 
(Hipotalamusul reglează temperatura corpului, somnul, foamea, ritmul cardiac şi 
alte activităţi autonome, incluzând-o pe cea sexuală). Totuşi, întrebarea care se 
pune este dacă mărimea redusă a nucleului este cauza sau consecinţa 

/V 

homosexualităţii. In 1992, psihologul J. M. Bailey şi psihiatrul R. C. Pillard au adus 
alte dovezi care sprijină ideea că factorii genetici sunt semnificativi în formarea 
orientării sexuale. Alte cercetări au sprijinit, dar nu au stabilit definitiv justeţea 
teoriei că genele ar juca un rol în preferinţele sexuale. Oricum, toţi specialiştii 
insistă să se ia în considerare şi factorii sociali şi psihologici. Aşa cum a arătat John 
F. Harvey, faptul că aproape jumătate din gemeni nu au orientarea sexuală a 
celuilat întăreşte ideea că dezvoltarea psiho-sexuală depinde într-o oarecare 
măsură de mediul în care creşte copilul. 

Distincţia între actele homosexuale şi orientarea homosexuală este una 
recentă, bazată pe opera lui Freud şi a altor cercetători din aria sexualităţii umane. 
Această distincţie era necunoscută în vremurile biblice, când se afirma că 
comportamentul homosexual este o pervertire voită şi păcătoasă a posibilităţilor 
sexuale dăruite de Dumnezeu. întrebarea este în ce fel trebuie revizuită această 
judecată acum când „orientarea" sexuală este un fapt stabilit? Pe de altă parte, 
realitatea „orientării" implică considerarea faptelor ce decurg din ea ca fiind juste 
din punct de vedere moral? 

Poziţia Bisericii Ortodoxe este că toate faptele homosexuale sunt 
inacceptabile din punct de vedere moral: ele denaturează scopul şi funcţiunea 
firească a organelor trupeşti, nu au nici o valoare procreativă şi reprezintă o 
parodie a unirii „într-un singur trup". Caracterul de promiscuitate al 
comportamentului homosexual în genere îl arată ca fiind un păcat, în timp ce 
actele specifice - incluzând relaţiile anale şi stimularea oral-genitală şi oral-anală - 
provoacă multora repulsie şi dezgust. Aceste sentimente sunt oglindite în multe 
pasaje biblice şi scrieri patristice care condamnă activitatea homosexuală. 

Textele scripturistice principale sunt: 

Gen. 19, 4-11 - bărbaţii Sodomei încearcă să violeze musafirii lui Lot 

Lev. 18, 22: „Să nu te culci cu bărbat ca şi cu femeie; aceasta este spurcăciune " şi 
Lev. 20, 13: „De se va culca cineva cu bărbat ca şi cu femeie, amândoi au făcut nelegiuire 
şi să se omoare, că sângele lor asupra lor este". 

Rom. 1, 26-27: bărbaţii au renunţat la relaţiile naturale cu femeile, „săvârşind 
ruşinea şi luând în ei răsplata cuvenită rătăcirii lor". 

/V 

I Cor 6, 9-11: între cei care nu vor moşteni împărăţia lui Dumnezeu se 
numărără idolatrii, adulterii şi sodomiţii ( arsenokoitai - se referă la 
homosexualitatea masculină). 

I Tini 1, 8-11: legea este pusă penntru cei fără de lege şi păcătoşi, ca şi pentru 
pomois, arsenokoitais şi andrapodistais (desfrânaţi, homosexuali şi vânzători de 
oameni). 

luda 7: se referă la imoralitatea sexuală şi pofta nefirească 

(ekporneusasai...sakos heteras ) a Sodomei şi Gomorei. La aceasta am mai putea 
adăuga Dt. 23, 17 care interzice prostituţia feminină şi cea masculină în Israel I 
Regi 14, 24 şi 22, 46 care includ prostituţia masculină între „spurcăciunile" 
săvârşite în faţa lui Dumnezeu. 

Unii reputaţi biblişti şi alţii alături de ei au făcut eforturi considerabile 
pentru a arăta că aceste pasaje nu pot fi citite ca o condamnare fără echivoc a 
homosexualităţii. O parte a acestor eforturi au fost rodnice, dar cea mai mare 
parte a fost motivată de un plan al „corectitudinii politice", care a produs o 
exegeză înşelătoare. Conform acestei exegeze, bărbaţii sodomiţi sunt vinovaţi nu 
de „sodomie", ci de nerespectarea ospitalităţii orientale; prescripţiile levitice se 
referă la „curăţia cultică"; în Epistola către Romani, Sfântul Pavel critică idolatria, 
alături de pofta care-i urmează; iar în Epistola către Corinteni şi Timotei, referirea 
trebuie înţeleasă ca o condamnare exclusiv a pederastiei greco-romane şi nu a 
homosexualităţii în sine. (Din informaţiile mele nimeni nu a construit un 
argument rezonabil împotriva sensului din prima facie din Iuda 7). Dacă aceste 
texte sunt citite în context - şi mai ales când sunt privite în lumina învăţăturii lui 
Iisus despre căsătorie şi unirea conjugală - este puţin probabil ca ele să nu 
condamne actele homosexuale. 

O atitudine similară întâlnim în literatura patristică. în Didahii 2,2 se spune: 
„să nu săvârşeşti crimă, adulter, pederastie (paidophthoreseis), păcat trupesc..".. Teofil al 
Antiohiei, Clement şi Atanasie ai Alexandriei, Ioan Damaschin şi mulţi alţii 
condamnă paidophthoria, dar aceasta s-ar putea limita la ceea ce numim pedofilie 
(sau abuz sexual infantil). 

Mai puţin ambigue sunt scrierile Sfântului Vasile cel Mare şi mai ales ale 
Sfântului Ioan Hrisostom. Canonul 7 al Sfântului Vasile din prima Epistolă 
canonică, precizează: „Stricătorii de parte bărbătească şi stricătorii de animale, şi 
ucigaşii, şi fermecătorii, şi adulterii şi idolatri sunt vrednici de aceeaşi pedeapsă, iar în 
privinţa celor ce 30 de ani s-au curăţit pentru necurăţirea pe care au făcut-o întru 
neştiinţă, nu se cuvine nici a ne îndoi de primirea lor". Canonul 62 din a treia Epistolă 
canonică afirmă: „Cel ce a arătat imoralitate în cele bărbăteşti, i se va hotărî timpul de 
penitenţă ca celui ce nelegiuieşte întru adulter" (15 ani de excomunicare - Can. 58), iar 
Can. 63 adaugă: „La fel şi cel ce îşi arată păgânătatea sa între cele necuvântătoare.".. 
Canonul 61 Apostolic consideră păcatul trupesc, adulterul şi homosexualitatea ca 
impedimente pentru Taina Preoţiei: „Dacă împotriva unui credincios se face vreo 
învinuire de desfrânare, de adulter sau de o altă oarecare faptă oprită inclusiv actele 
homosexuale şi s-ar dovedi, acela să nu devină cleric" . 

Cel mai riguros dintre toţi este Sfântul Ioan Hristosom, mai ales în Omiliile 
sale la Romani cap. 1 şi 4. Comportamentul homosexual este numit „o nebunie 
monstruoasă", o pasiune nefirească a celor care „L-au părăsit pe Dumnezeu". 
Această nebunie, care este mult mai rea decât desfrânarea, degradează pe om, 
coborându-1 mai jos ca animalele. Retorica lui Hrisostom trebuie explicată, cel 
puţin în parte, prin convingerea sa că activitatea homosexuală este pur voluntară: 
o pervertire voită a heterosexualităţii comune tuturor bărbaţilor. Acest punct de 
vedere nu mai este valabil, de vreme ce există o „orientare" sexuală condiţionată 
psihologic şi genetic, şi care este în multe cazuri ireversibilă. Acest fapt stabilit 
clinic i-a făcut pe moralişti să redefinească relaţia dintre orientare şi 
comportament, ca şi semnificaţia morală a actelor homosexuale în sine. 

Conducerea Bisericii Romano-Catolice, exprimată prin Congregaţia Sacră 
pentru Doctrina Credinţei, a solicitat acordarea unui suport pastoral celor care 
sunt de orientare homosexuală, considerând în acelaşi timp că această condiţie 
este în sine „disfuncţională" sau cel puţin incompletă. Mulţi moralişti catolici 
(McCormick, Curran, Cahill ş.a.) s-au întrebat dacă este adecvată expresia 
disfuncţie obiectivă pentru a descrie condiţia homosexuală, pretinzând că aruncă o 
pată neagră asupra persoanei, şi nu doar asupra comportamentului. Adepţii 
termenului au replicat că aceasta nu înseamnă că „homosexualul este rău în sine". 

/V 

In timp ce condamnă ca fiind inacceptabilă din punct de vedere moral orice 
activitate genitală homosexuală, aceştia cer să se recunoască faptul că 
homosexualitatea în sine - chiar dacă este „disfuncţională" - nu este neapărat un 
păcat. Distincţia, precum şi terminologia, se sprijină pe teologia catolică despre 
natură. 

De la o extremă la alta, răspunsurile creştine la problema homosexualităţii 
se împart precum urmează: 

1. O atitudine „nefavorabilă-puritivă" , condamnând atât actele, cât şi 
orientarea ca „deviante", perverse etc. 

2. O atitudine „ nefavorabilă-non-puritivă " care consideră homosexualitatea ca 
o disfuncţie, condamnă totuşi păcatul, dar nu şi pe păcătos. 

3. O acceptare prudentă, limitată, înţelegând homosexualitatea şi actele sale 
ca un rău ontic şi totuşi în cazurile ireversibile sunt acceptate relaţiile stabile, iar 
actele homosexuale în aceste relaţii sunt considerate permise şi chiar responsabile. 

4. „Acceptarea deplină" considerând orientarea homosexuală ca fiind 
înnăscută (deci dăruită de Dumnezeu), iar comportamentul care o însoţeşte ca 
adecvat din punct de vedere moral, şi chiar de dorit. 

Numeroşi eticişti catolici sunt pentru cea de-a treia abordare (deşi au fost 
etichetaţi drept „revizionişti" de mai mulţi catolici conservatori, care reprezintă 
atitudinea „nefavorabilă-non-pu-ritivă"). Poziţia lor are la bază o importantă 
reflecţie asupra naturii actelor în sine. Se pune întrebarea: împrejurările 

particulare modifică numai relaţia cuiva cu o faptă anume, sau şi valoarea morală 
a faptei în sine? 

/V 

In studiul său din 1977 - „Moralitatea sexuală. O abordare catolică", Philip 
S. Keane răspunde afirmativ. El afirmă că există o prioritate şi o normativitate a 
actelor şi relaţiilor heterosexuale ce nu pot fi eludate de nici o teologie a 
homosexualităţii. Totuşi, el se foloseşte de o metodologie care priveşte anumite 
fapte obiectiv grave, dar subiectiv necondamnabile. El spune: „sunt cazuri în care 
răul ontic al faptelor homosexuale nu devine un rău moral obiectiv, întrucât în 
împrejurările respective it is truly proportionate for the homosexual acts to be posited" . 
Prin urmare, concluzia este: „persoana rămâne membru al Bisericii şi este liberă să 
primească Sfintele Taine". 

Aceeaşi poziţie o adoptă Lisa Cahill şi Richard McCormick. Pentru Cahill, 
actele homosexuale sunt „ne-normativ dar obiectiv justificabile în situaţii 
excepţionale", în care două persoane de acelaşi sex formează o relaţie permenentă 
şi exclusivă. McCormick conchide că sunt două criterii după care relaţiile 
homosexuale pot fi considerate ca permise (şi nu justificabile, de vreme ce 
orientarea şi actele heterosexuale rămân normative). 

1. Dacă persoana în cauză este ireversibil homosexuală. 

/V 

2. Dacă persoana în cauză nu este chemată la celibat pentru împărăţie. 

El insistă că aceste judecăţi constituie responsabilitatea persoanei înaintea 
lui Dumnezeu şi, în scopul unei abordări pastorale adecvate, ele ar trebui 
respectate de Biserică. 

/V 

încă o dată problema esenţială este cea ridicată de Philip Keane: 
„circumstanţele legate de o faptă schimbă relaţia morală a unei persoane cu fapta 
respectivă, sau şi caracterul moral al faptei în sine?". Referindu-ne la criteriile lui 
McCormick, ne vom întreba dacă sensul moral al unei fapte depinde de 
circumstanţe sau fapta posedă în ea însăşi o valoare morală? 

Ortodocşii, împreună cu alţi creştini, recunosc că anumite împrejurări pot 
diminua răul sau gravitatea unor fapte, cum ar fi omorul în timp de război sau 
avortul în cazul unei sarcini ectopice. Totuşi, unde vom aşeza limita? Justifică oare 
grija pastorală acceptarea relaţiilor homosexuale până acolo încât îi vom primi la 

/V 

Sfânta împărtăşanie, îi vom privi ca pe un cuplu şi le vom permite să adopte 
copii? Cu alte cuvinte există circumstanţe care să prezinte actele homosexuale ca 
„acceptabile", deşi ne-normative? Sau vom putea spune că aceste împrejurări 
schimbă natura faptei în sine, astfel încât să o putem considera „obiectiv gravă", 
dar „subiectiv necondamnabilă"? 

Răspunsul ortodox este că faptele posedă în sine valoare morală 
„independent de împrejurări". (Punctul de vedere expus de Philip Keane este un 
exemplu de proporţionalism extrem, care ar putea uşor aluneca în relativismul 
situaţiei sau etica contextuală). Faptele în sine şi nu doar intenţiile, atitudinile. 

consecinţele sunt bune sau rele, juste sau greşite. 

Abordarea conservatoare şi foarte nepopulară astăzi a creştinilor ortodocşi 
faţă de această problemă este sau ar trebui să fie bazată teologic pe principiile 
morale şi nu pe reacţiile emoţionale la fenomenul homosexual în sine. Acest 
principiu care susţine întreaga antropologie ortodoxă - afirmă că unicul scop al 
vieţii omeneşti, incluzând existenţa trupească, este slăvirea lui Dumnezeu. Acelaşi 
principiu stă la baza poruncii lui Iisus: „ Fiţi desăvârşiţi, precum Tatăl vostru Cel 
ceresc desăvârşit este" (Mt. 5, 48) şi a avertismentului Sfântului Pavel: „slăviţi pe 
Dumnezeu în trupul vostru" (I Cor. 6, 20). 

Actele homosexuale (genitale) prin însăşi natura lor violează acest 
principiu, din motive pe care le-am menţionat mai devreme. Homosexualii 
deviază acţiunea naturală a organelor sexuale în încercarea de a-şi satisface pofta 
egoistă şi parodiază legătura unui singur trup pe care numai un bărbat şi o femeie 
o pot avea, căutând să compenseze patologic lipsa unei identităţi din copilărie (cu 
părintele de acelaşi sex, potrivit lui Elisabeth Moberly). 

Mult mai important din punct de vedere pastoral este un aspect menţionat 
adesea în literatura de specialitate: faptul că actele homosexuale sunt în mod 

/V 

evident dăunătoare celor angajaţi în ele. In loc să repare sau să vindece ruptura 
din relaţiile personale care la un anumit nivel le susţine (în plus faţă de 
componenta genetică posibilă), actele respective nu fac decât să menţină boala sau 
disfuncţia. Deşi afecţiunea a doi homosexuali este adesea adâncă şi autentică, ea 
este inevitabil viciată de un erotism narcisist, produsul a ceea ce Basil Zion numea 
„robia dublului narcisist". 

Puterea acestei robii pare să stea în aspectul de stare de dependenţă a 
homosexualităţii, care împiedică persoana să se raporteze la un altul ca 
„persoană", prin oferirea unei iubiri jertfelnice şi dezinteresate. Sunt desigur şi 
excepţii: cazuri în care relaţiile între homosexuali reflectă o asemenea iubire într-o 
măsură mai mare decât multe căsătorii. Dar acestea sunt excepţii care întăresc 
regula. 

Acestea fiind spuse, este necesar să menţinem clară distincţia dintre act şi 
orientare. Dacă este cauzată genetic sau de către mediu, ori (mult mai probabil) de 
amândouă la un loc, orientarea homosexuală nu este nici un păcat, nici un rău. 
Persoanele care au această orientare sunt în sensul cel mai deplin „persoane", 
purtătoare ale chipului lui Dumnezeu şi chemate să crească, alături de ceilalţi, 
spre asemănarea divină. Mai ales atunci când încearcă să-şi schimbe orientarea 
sexuală - sau pur şi simplu continuă în lupta lor de a-şi păstra castitatea - ele au 
nevoie de sprijinul, sfatul şi dragostea Bisericii (episcopi, preoţi şi laici). 

Totuşi, este clar faptul că condiţia homosexuală este adesea ireversibilă: 
orientarea este permanentă. In ciuda acestui fapt. Biserica Ortodoxă nu poate 
scuza manifestările exterioare ale acestei orientări, chiar în cadrul unei 



96 




relaţii stabile. Datorită faptului că aceste relaţii sunt un păcat şi distrug persoana, 
teologia morală ortodoxă se opune ferm „căsătoriilor" homosexuale. Dintr-o grijă 
pastorală pentru sănătatea spirituală, psihică şi fizică a membrilor săi - „normali 
sau homosexuali" - Biserica trebuie să respingă astfel de relaţii, aşa cum trebuie 
să se opună adopţiilor în cazul unor cupluri homosexuale. Ireversibilitatea 
orientării homosexuale nu justifică instituţionalizarea ei şi ridicarea căsătoriilor de 
acest gen la gradul de mariaje autentice, acceptate de voinţa divină. Acest lucru 
nu justifică nici expunerea copiilor la un „stil de viaţă homosexual" sub pretenţia 
că un copil poate creşte la fel de bine cu „două mămici" sau „doi tătici" ca şi cu 
părinţii săi biologici. Problema nu este dacă un copil e mai bine să nu fie crescut 
de un cuplu homosexual decât de un singur părinte sau un orfelinat. Adevărata 
problemă se referă la natura actelor homosexuale şi efectul lor asupra celor 
implicaţi. Dacă este adevărat - şi credem acest lucru - că asemenea acte sunt un 
păcat şi sunt în detrimentul persoanelor implicate, atunci singurul mod în care un 
cuplu homosexual poate creşte un copil într-un mod sănătos şi responsabil este să 
rămână celibi. 

„A-L slăvi pe Dumnezeu în trup" înseamnă a reduce activitatea sexuală 
genitală la unire conjugală heterosexuală, binecuvântată de Dumnezeu. Biserica nu 
poate să-i binecuvinteze mai mult pe homosexualii care doresc să trăiască şi să-şi 
exprime sexualitatea împreună, decât poate s-o facă în cazul adulterilor sau a 
desfrânaţilor. Chiar şi acolo unde promiscuitatea nu este prezentă iar relaţia pare 
să fie bazată pe o grijă şi dragoste autentică, stilul de viaţă homosexual rămâne în 
antiteză cu chemarea pe care o adresează Evanghelia oamenilor. Homosexualii 
trebuie să facă o alegere: fie să se abţină de la activitatea sexuală genitală, fie - în 
virtutea refuzului lor - să se rupă de comuniunea deplină cu Trupul lui Hristos. 

Acest lucru înseamnă că persoanele de orientare sexuală care îşi asumă 

crucea abstinenţei sexuale pot primi Sfânta împărtăşanie ca oricare alt membru al 
Bisericii. De asemenea, nu mai există în acest caz nici un impediment la Taina 
Preoţiei. Din punct de vedere moral, un bărbat sau o femeie de orientare 
homosexuală care acceptă celibatul nu este cu nimic diferit de un heterosexual 
celib sau care îşi limitează experienţa sexuală la sfera mariajului. Dacă, totuşi, 
homosexualii aleg să se manifeste şi în exterior, ei se fac vinovaţi moral ca şi cum 
ar persista în desfrânare sau adulter. 

Din punct de vedere pastoral, cedarea lor în faţa ispitei ar trebui tratată ca şi 
în cazul altor păcate sexuale: chemarea fermă la pocăinţă, dublată de asigurarea 
unei iertări plină de dragoste pentru momentul căinţei. Dacă preotului i se aduce 
la cunoştinţă existenţa unui credincios al parohiei sale care este activ homosexual 
şi refuză să se căiască - să renunţe la activitatea sexuală şi să caute vindecarea - 
preotul va trebui, cu sfatul şi sprijinul episcopului, să-l excomunice temporar pe 
cel vizat. Această pedeapsă sună destul de aspru în vremurile noastre. Totuşi, 

este crucial ca persoanele implicate să fie conştientizate de seriozitatea şi 
nocivitatea comportamentului lor. Excomunicarea trebuie însă aplicată cu o grijă 
pastorală autentică: ea este o măsură temporară, menită să aducă persoana 
respectivă la pocăinţă. 

Cu privire la criteriile lui McCormick notate mai sus, avem un singur lucru 
de spus: din perspectiva ortodoxă, fiecare persoană care nu e chemată la unirea 
conjugală este chemată la celibat pentru împărăţie. Este un ideal greu de 
îndeplinit, dar miile de sfinţi din istoria Bisericii dovedesc că nu este imposibil. 
Mulţi din ei, fără să-i ştie nimeni, doar înaintea lui Dumnezeu, au ajuns la 
sfinţenie prin lupta lor înflăcărată împotriva ispitei sexuale. Motivaţia lor ar trebui 
împărtăşită de toţi credincioşii creştini, fără excepţie. Este evident faptul că fiecare 
gând şi gest al nostru, sexual sau nu, reflectă credinţa şi fidelitatea noastră faţă de 
Dumnezeu şi arată până unde mergem cu răspunsul nostru la dragostea pe care 
El ne-o oferă. 

Atunci când cerem cuiva să-şi asume crucea castităţii, nu trebuie să trecem 
cu vederea faptul că viaţa conjugală are nevoie adesea de anumite limite în 
expresia ei sexuală, mergând uneori până la abstinenţa totală, şi această cruce 
trebuie acceptată, dacă persoana sau cuplul doreşte să-şi împlinească vocaţia cu 
fidelitate. Pentru că ţelul ambelor vocaţii - viaţa conjugală şi celibatul - este 
asumarea vieţii şi a condiţiilor particulare cu mulţumire, şi predarea lor ca o jertfă 
a laudei spre slava lui Dumnezeu. 

3. Procrearea şi începutul vieţii 



„A fost necesar pentru om să fie creat; 

iar mai apoi, creat fiind, să crească; şi crescut 

fiind, să devină matur; şi devenind matur, să se 

înmulţească; şi înmulţindu-se, să devină puternic; 

şi devenind puternic, să fie glorificat; 

şi fiind glorificat, să privească la Dumnezeu". 

- Sf. Irineu 

„Dumnezeu a creat omul, dând naştere 
trupului său din materia preexistentă, 
pe care El a însufleţit-ocu propriul Său Duh". 

- Sf. Grigorie de Nazianz 

„începutul existenţei este unul şi acelaşi 
pentru trup şi suflet". 

- Sf. Grigorie de Nyssa 



Despre sensul „concepţiei" 

„Când începe viaţa omului?" 

Răspunsurile variate propuse la această problemă îndelung discutată 
exprimă adesea a political or social agenda as much as they do current 
knowledge of embryo development. Sugestiile se referă, pe rând, la momentul în 
care mama simte pentru întâia oară copilul mişcându-se în pântecul ei; la 
momentul în care fetusul poate supravieţui în afara uterului (de obicei după 24 de 
săptămâni) ; la momentul naşterii, când copilul începe să respire singur, sau la o 
perioadă de câteva zile după naştere, o dată ce nou-născutul şi-a demonstrat 
dreptul la viaţă (aceasta însemnând, printre altele, absenţa oricărei boli sau 
dereglări psiho-somatice). Cu cât mărim distanţa între „începutul vieţii umane" şi 
momentul fertilizării, cu atât se dilată şi deschiderea pentru avorturi, infanticid şi 
experimente embrionare. 

Pe de altă parte. Biserica a afirmat dintotdeauna că viaţa umană începe cu 
conceperea, care face frontieră comună cu fertilizarea. Cu mult timp înainte ca 
medicii specialişti să descopere celulele embrionare şi cromozomii, scriitorii 

creştini condamnau avortul în orice stadiu al sarcinii, pe temeiul că fetusul „format 
sau neformat", este întru totul om şi poartă în el „chipul lui Dumnezeu". 

Problema este din nou ridicată azi dintr-o perspectivă diferită, care încearcă 
să fundamenteze reflecţia teologică pe datele biologice. Urmându-i pe embriologii 
britanici, câţiva moralişti creştini au făcut o distincţie între embrion şi aşa numitul 
„pre-embrion". Acesta din urmă e descris ca o masă de celule nediferenţiate, de la 
zigotul uni-celular şi până la dezvoltarea „primei trăsături" sau a primului „ax" al 
trupului în timpul săptămânii a treia a sarcinii. 

în acest punct, după implantarea în peretele uterului, el suferă o 
transformare radicală numită „singularitate" şi se poate spune astfel că posedă 
suflet omenesc sau individualitate umană. Potrivit acestei scheme, „conceperea" 
nu trebuie înţeleasă ca un moment (e.g. la încheierea fertilizării), ci ca un proces . 
Trecerea de la „pre-embrion" la „embrion", adică de la existenţa potenţială la cea 
actuală, are loc doar la finalizarea acestui proces. Se afirmă, totuşi, că viaţa umană 
„începe cu conceperea". Dar definiţia „conceperii" este modificată, pe baza 
recentelor descoperiri din cadrul embriologiei, ea însumând „singularitatea" prin 
implantarea conceptus-ului în membrana uterină, lucru care se întâmplă la 
aproximativ două săptămâni după fertilizare. Cu alte cuvinte, conceperea şi 
fertilizarea nu mai sunt înţelese ca fiind simultane. Fertilizarea marchează 
începutul procesului conceperii, proces care durează 12 - 14 zile. Abia la sfârşitul 
acestei perioade se poate vorbi de o nouă „viaţă umană" şi de existenţa unui 
„suflet omenesc" unic. 

Cercetările şi discuţiile pe această temă au fost conduse de o reală 
preocupare pastorală. în confuzia morală cauzată de proliferarea avorturilor legale 
în S.U.A. şi în alte ţări dezvoltate, dată fiind sensibilitatea la traumele produse de 
violuri şi incesturi, mulţi teologi caută sincer un mijloc care să permită victimelor 
violenţei sexuale să pună capăt unei sarcini nedorite într-un mod „licit", care să fie 
conform învăţăturii morale tradiţionale a Bisericii. 

Dacă distincţia între pre-embrion şi embrion este legitimă, atunci 
întreruperea unei sarcini înainte de implantare - adică înainte de finali z area 
procesului conceperii şi de însufleţire, nu va fi considerat „avort", aşa cum este 
definit termenul în mod tradiţional de diferitele Biserici. Mai mult, distincţia 
medicală şi morală între pre-embrion şi embrion implică faptul că primul 
reprezintă mai degrabă viaţa umană potenţială, decât cea actuală, şi este în acest fel 
mai puţin îndreptăţit să beneficieze de drepturile şi protecţia socială acordate 
individualităţilor umane sau „persoanelor". O consecinţă majoră a acceptării 
acestei distincţii constă în eliminarea obiecţiilor morale privind proceduri ca 
fertilizarea in vitro sau cercetările şi experimentele pe embrion în scopuri 
terapeutice. 

Dacă astfel de preocupări pastorale şi terapeutice sunt lăudabile şi 

sincere, ele presupun totuşi o perspectivă ştiinţifică a dezvoltării embrionului, care 
este departe de a fi unanim acceptată de specialiştii în domeniu; de asemenea, ei se 
opresc asupra problemei teologice a însufleţirii şi a calităţii de persoană ce derivă 
de aici, care din perspectivă ortodoxă ridică serioase obiecţii. Vom încerca în acest 
capitol să schiţăm argumentul formulat de trei din cei mai mari eticişti 
romano-catolici care au abordat acest subiect, şi vom arăta de ce credem că punctul 
lor de vedere ar trebui schimbat, în baza recentelor cercetări embriologice. Vom 
concluziona cu o evaluare a implicaţiilor teologice ale poziţiilor lor, din perspectivă 
ortodoxă. 

Shannon, Wolter and McCormick on the „Pre-Embryo" 



Pe baza ultimelor descoperiri în domeniul embriologiei, putem schiţa 
următoarele stadii în dezvoltarea „pre-embrionului". 

Multe celule din corpul omenesc sunt celule „somatice", fiecare conţinând în 
nucleul său 46 de cromozomi. Sperma masculină şi ovulele feminine (vocilele sau 
ouăle), sunt celule embrionare sau „gârneţi", fiecare cu câte 23 de cromozomi. 
Unirea acestor gârneţi întro singură celulă zigot (într-un zigot unicelar) care 
conţine 46 de cromozomi dispuşi în 23 de perechi, se petrece prin procesul 
fertilizării. Fertilizarea are loc la capătul trompei uterine, lângă ovare. Sperma 
depozitată în traiectul reproductiv feminin are nevoie de aproximativ 7 ore până ce 
enzimele sale penetrează peretele exterior al ovulului. Vor mai trece apoi trei ore 
până ce sperma îşi va face „călătoria" spre locul unde va avea loc fertilizarea. Din 
milioanele de spermatozoizi, unul singur va penetra protecţia ( zona pellucida ) 
ovulului şi îşi va face loc prin citoplasmă pentru a se uni cu nucleul haploid (care 
conţine un singur set de cromozomi nepereche). Acesta va produce ceea ce se 
numeşte „singamie": unirea a doi gârneţi în vederea formării unei individualităţi 
unice din punct de vedere genetic. Nucleul diploid rezultat conţine acum un 
aranjament unic al materialului genetic (ADN) care determină sexul 
conceptus-ului şi crează condiţiile pentru mitoză : divizarea celulelor individuale 
(blastomeri). Procesul începe cu o celulă dublă, o celulă triplă a-cronică, apoi o 
celulă cvadruplă, după care progresează prin multipli de 2 (8, 16, 32, etc.), până 
când embrionul se implantează în membrana uterină, spre finalul săptămânii a 
doua a sarcinii. 

Timpul desfăşurării acestui proces este bine determinat: aproximativ şapte 
ore de la relaţia intimă la fecundare, încă trei ore până ce sperma va ajunge la ovul, 
şi încă doisprezece pentru penetrare. Fuziunea celor două celule, singamia, mai 
durează încă o zi. Prin urmare, întregul proces ce duce la fertil iz are durează între 

36 - 48 de ore. In ziua a patra, embrionul numără circa 16 celule şi este locali z at 
lângă gura (intrarea) uterului. Stadiul „blastocit" este atins atunci când celulele 
care se divizează (continuu) formează o sferă sau un disc, al cărui înveliş exterior 
(trofoblast) va da naştere structurilor nutritive, inclusiv placenta, în timp ce masa 
internă (embrioblast) constituie embrionul însuşi. In acest moment, zona pellucida 
se rupe, iar embrionul, pentru a se ataşa peretelui uterului. 

/V 

In timpul acestei perioade de 10 - 12 zile, anterioară implantării, are loc 
fenomenul impropriu numit „pierdere". Se estimează că între jumătate şi 2/3 din 
ovulele fertilizate sunt date afară din uter. Ele nu reuşesc să se implanteze şi sunt 
avortate (fără ca mama să ştie), dintr-o mulţime de motive, cum ar fi 

dezechilibre chimice în sistemul reproductiv sau gene defective purtate de 
embrion. Dacă embrionul se implantează cu succes, el suferă o restructurare 
numită „gastrulaţie" sau „organogeneză", rearanjare a celulelor în ectoderma, 
endoderma şi mezoderma embrionară. O dată cu aceasta se conturează şi trăsătura 
primitivă sau primitive body axix, care duce la dezvoltarea iniţială a sistemului 
nervos embrionic. 

La sfârşitul săptămânii a opta, sistemul nervos este pe deplin alcătuit, iar 
copilul în creştere, numit acum fetus, se poate mişca şi poate simţi durerea. 

Apelând la noile descoperiri din domeniul embriologiei, Thomas Shannon şi 
Allan Wolter afirmă alături de alţi embriologişti sau teologi, că trebuie făcută o 
distincţie clară între pre-embrion şi embrionul propriu-zis. Pre-embrionul, susţin 
ei, este compus dintr-o masă de celule nediferenţiate (blastomeri), fiecare din 
acestea posedând totipotenţă. Asemenea hologramei, fiecare blastomer este 
înzestrat cu aceeaşi informaţie genetică, pe care o posedă întregul. Aceasta 
înseamnă că de la zigot la formarea primei trăsături, fiecare celulă a morulei are 
capacitatea de a se dezvolta singură într-o individualitate umană. Această 
capacitate este totuşi „potenţială", atâta timp cât concept-usul trebuie să primească 
informaţie genetică adiţională de la mamă după implantare, pentru a ajunge la 
„singularitate" şi a se dezvoltaîntr-un embrion adevărat. Acest lucru este 
evidenţiat de faptul că pre-embrionul se poate în două entităţi identice din punct 
de vedere genetic (dând naştere la doi gemeni), apoi în cazuri rare, cele două se pot 
reuni pentru a produce o individualitate unică. Se mai afirmă că această capacitate 
de împărţire şi reunire persistă până la „gastrulaţie" numită şi „restricţie", atunci 
când începe diferenţierea celulelor, iar totipotenţă se pierde. Cu alte cuvinte, 
zigotul nu poate deveni un embrion uman până ce nu primeşte informaţie genetică 
suplimentară de la gazda maternă, şi nu de la gârneţi. Altfel se poate transforma 
într-o „aluniţă hidatidiformă" canceroasă, compusă din ţesutul placental. 

Prin urmare, afirmă aceeaşi moralişti, este impropriu (incorect) să se 
vorbească despre existenţa embrionului înainte de implantare. De-a lungul 
primelor două săptămâni, în timp ce se finalizează procesul conceperii, 
concept-usul trebuie numit „pre-embrion", ceea ce nu implică o „individualitate 
ontologică" sau a fortiori, calitatea de persoană. 

Această indicaţie, alături de fenomenul „risipirii" (wastage) i-a condus la 
concluzia că pre-embrionul nu posedă suflet imaterial şi raţional. Mergând mai 
departe, ei susţin teoria „animaţiei mediate" şi nu a celei imediate, afirmând că 
însufleţirea nu poate avea loc înaintea „singularităţii" şi a rearanjamentului 
structurii celulare necesare apariţiei embrionului. Pre-embrionul devine estfel, prin 
definiţie, un candidat pentru avortul licit din punct de vedere moral şi pentru 
experimentele ştiinţifice (deşi Shannon şi Wolter nu merg atât de departe în mod 
explicit). 

O abordare la fel de atentă şi informată ştiinţific o face Richard Mc Cormick 
în articolul său „Cine sau ce este Pre-embrionul ?" El afirmă că termenul 
„pre-embrion" a fost adoptat de Societatea Americană pentru Fertilitate şi de B. V. 
L. A., „întrucât primele stadii de dezvoltare a mamiferelor implică în primul rând 
stabilirea trofoblastului non-embrionic, şi nu formarea embrionului". Vom vedea 
îndată că această problemă este pusă la îndoială de recentele cercetări 
embriologice. 

Articolul lui Mc Cormick prezintă diferite opinii romano-catolice care 
presupun că începutul individualităţii umane coincide cu începutul calităţii de 
persoană a omului. El vrea să demonstreze, asemenea lui Shannon şi Wolter, că 
individualitatea umană nu este determinată de fertilizare, ci de întregul proces 
care duce la singularitate şi la formarea primei trăsături (după care formarea 
gemenilor nu mai e posibilă). El face în acest sens o distincţie importantă între 
„individualitatea genetică" şi „individualitatea de dezvoltare". Prima există 
într-adevăr de la fertilizare, dar aceasta nu înseamnă că conceptus-ul a primit 
calitatea de persoană sau că poate fi considerat „o persoană umană însufleţită". Şi 
aceasta pentru că trebuie să existe o anumită stabilitate biologică în organism 
înainte de a fi posibilă calitatea de persoană. Această stabilitate nu apare înainte de 
stadiul organizării embrionare primare, adică înainte de apariţia primei trăsături. 
Deşi concluzia este că pre-embrionul trebuie tratat ca o persoană, întrucât el este 
într-un sens „persoană în devenire", el menţine totuşi termenul „pre-embrion" 
datorită totipotenţei sale caracteristice şi a capacităţii de a se diviza în două părţi 
eglale (de a da naştere unor gemeni). Prin urmare, „pre-embrionul" nu este un 
„cine", ci este un „ce", care e unic din punct de vedere genetic şi are „posibilitatea 
de a deveni adult". Dar această potenţialitate se poate realiza numai prin 
dobândirea „individualităţii de dezvoltare", după apariţia primei trăsături. El 
conchide că pre-embrionul trebuie tratat ca o persoană, dar numai întrucât are un 
„potenţial intrinsec" de a deveni persoană şi întrucât întreaga problemă e 
înconjurată de „multe incertitudini", încheie el. 

Fr. Mc Cormick nu exclude nici experimentele non-terapeutice, întrucât 
pentru el pre-embrionul nu poate fi considerat o persoană umană însufleţită în 
realitate. Totuşi, el ar aproba cercetările pre-embrionare numai atunci când 
criteriile pentru aceste cercetări sunt stabilite la nivel naţional. Deşi nu abordează 
problema avorturilor pre-implantatorii, implicaţiile punctului său de vedere sunt 
că acestea sunt permise din punct de vedere moral în cazul sarcinilor cauzate de 
abuzuri sexuale. 

Jerome Lejeune and the „Concentration Can" 



Cum vom aprecia aceste argumente în favoarea distincţiei între pre-embrion 
şi embrion, sau între individualitatea genetică şi cea de dezvoltare? Problema se 
reduce practic la acurateţea evidenţei ştiinţifice care susţine „totipotenţa" 
blastomerilor şi la afirmaţia lui Mc Cormick că „primele stadii ale dezvoltării 
mamiferelor implică în primul rând stabilirea trofoblastului nonembrionic, şi nu 
formarea embrionului". 

Deşi au fost aduse mărturii solide în favoarea ambelor idei, alte studii 
recente aduc concluzii diferite. 

Totuşi, înainte de a nota aceste consideraţii, e nevoie să accentuăm faptul că 
ştiinţa embriologiei e într-o stare de flux. Mai ales în S. U. A. şi Franţa, dezbaterea 
se concentrează acum asupra unor probleme precum rolul citoplasmei în 
transmiterea informaţiei genetice spre ovulul proaspăt fertilizat, dar părerea 
specialiştilor asupra acestui subiect nu a ajuns încă la un consens. 

Evidenţa care începe să se impună tinde totuşi să sprijine teoria că viaţa 
umană - existenţa individuală şi, prin urmare, cea personală, încep de fapt, nu 
odată cu implantarea, ci odată cu finalizarea fertilizării şi singamia, sau, în cele din 
urmă, cu stadiul bi-celular al mitozei. Pentru a înţelege această problemă vom 
reaminti un caz recent care a atras atenţia în mass-media, întrucât a adus disciplina 
arcană a embriologiei în sfera legii civile. 

/V 

In aprilie 1989, New York Times relata despre divorţul în curs dintre Mary 
Sue Devis şi Jr. Lewis Davis, din Maryville, Tennessee. Ceea ce făcea din această 
întâmplare un fapt unic şi o cause celebre internaţională este faptul că cei doi 
apelaseră la fertilizarea in vitro, care a produs un total de 9 embrioni. Doi dintre 
aceştia au fost transferaţi în uterul doamnei Davis, dar nu au reuşit să se 

implanteze. Ceilalţi 7 au fost îngheţaţi pentru o întrebuinţare ulterioară. In timpul 
divorţului, d-na Davis a cerut custodie fie pentru a primi embrionii chiar ea, fie 
pentru a-i dona cuiva. Dl. Davis a afirmat, pe de-o parte, că nu poate fi obligat să-şi 
asume responsabilitatea de părinte după divorţ şi prin urmare, a cerut şi el 
custodie, pentru a distruge embrionii, ca o parte a proprietăţii comune a cuplului. 
Pe lângă problema conservării criogenice şi posibilitatea ca embrionii să moară în 
concentration can, datorită întârzierilor sistemului juridic, adevărata problemă 
morală se reduce la un fapt esenţial: erau embrionii persoane umane cu „drepturi" 
vrednice de protecţia legii, sau erau o simplă proprietate comună care trebuia 
împărţită între cele două părţi şi folosită în consecinţă? Problema a fost în cele din 
urmă decisă la recurs. Jr. Davis a primit custodia şi embrionii au fost, probabil, 
distruşi. 

Unul din martorii apărării (mama) a fost eminentul genetician francez Dr. 
Jerome Lejeune, care îşi câşigase recunoaşterea mondială pentru descoperirea 
trisomy 21, cauza sindromului Down. 

Mărturia lui Lejeune este reprodusă în cartea sa The Concentration Can, Când 
începe viaţa umană ? Deşi Lejeun, decedat între timp, a fost criticat pentru 
perspectiva sa „integristă" şi pentru apărarea înflăcărată a învăţăturii 
romano-catolice despre avort, mărturia sa se bazează pe cercetări făcute în Anglia, 
Franţa şi S. U. A. şi care au fost acceptate de comunitatea ştiinţifică internaţională. 
Foarte pe scurt, argumentarea sa este următoarea : 

La sfârşitul anilor '80, cercetările geneticianului britanic Alee Jeffreys au 
confirmat unicitatea genetică a fiecărui ovul uman fertilizat, stabilind prin 
experiment ştiinţific că zigotul unicelular se caracterizează prin „individualitate 
genetică". Alte cercetări intreprinse de grupuri ale Universităţilor Cambridge şi 
Duke au arătat că procesul chimic numit „metilaţie" determină informaţia care va 
fi transmisă de anumite segmente de ADN în timpul fertilizării. S-a crezut mult 
timp că cromozomii gârneţilor materni şi corespondenţii lor masculini care se 
unesc pentru a crea cele 23 perechi de cromozomi ai nucleului diploid, sunt 
identici. Descoperirea metilaţiei a infirmat acest lucru, arătând că fiecare 
cromozom masculin şi fiecare cromozom feminin aduce zigotului o informaţie 
unică. Adăugarea de metil (CFL) peste baza cytosine a ADN-ului are un efect de 
sau de suprimare a activităţii genetice astfel încât, cu fiecare divizare succesivă, 
celulele devin tot mai diferenţiate. 

/V 

In exprimarea lui Lejeune, „oul fertilizat este cea mai diferenţiată celulă de 
sub soare". El conţine toată informaţia necesară pentru a produce o fiinţă umană 
vie. Expresia primară a vieţii umane derivă din alinierea unică a materialului 
cromozomic în nucleul acestei celule originare. Atunci când fertilizarea e încheiată, 
acea expresie începe să dirijeze funcţionarea celulară. 

Acest lucru este adevărat în ciuda faptului că RNA-ul matern derivat din 
citoplasmă ovulului dirijează dezvoltarea zigotului până la mitoză, când genomul 
embrionic este activat. Acest prim proces de dezvoltare are loc o dată cu singamia. 
Individualitatea unică din punct de vedere genetic care rezultă e formată din 
interacţiunea nucleului şi a citoplasmei, care continuă chiar după ce genele 
embrionului sunt „activate". Totuşi, „expresia primară" care ar putea fi identificată 
cu „sufletul", trebuie să fie prezentă de la singamie, pentru a crea condiţii pentru 
interacţiune şi pentru a dirija creşterea zigotului. 

Pe parcurs, în timp ce zigotul unicelular suferă mitoza, anumite porţiuni din 
informaţia sa genetică sunt „dezactivate" de metilaţie. Astfel, diferenţierea poate 
avea loc, permiţând dezvoltarea organismului de-a lungul perioadei 
pre-implantării. 

Dacă Lejeune are dreptate, diferenţierea celulară este 

„programată" sau „înscrisă" în concept-us de la începutul existenţei sale. Prin 
diferenţierea iniţială, informaţia genetică este transmisă de la prima celulă la a 
doua. Lejeune vorbeşte de un stadiu ipotetic tri-celular al mitozei şi afirmă că la 
acest nivel are loc individualizarea. Aceasta (fie la stadiul tri-celular, fie la cel 
tetra-celular) e confirmată de faptul că dincolo de acest punct este imposibil să se 
creeze o himeră (o fiinţă care rezultă din amestecarea materialului neasemănător 
genetic, precum anomalia ţapului „geep"). Pe măsură ce celulele continuă să se 
divizeze, o altă informaţie este „dezactivată", şi are loc o diferenţiere şi mai 
pronunţată. Aceasta înseamnă că diferenţierea celulară începe nu cu implantarea, 
ci cu „singularitatea", abia la sfârşitul primelor două săptămâni ale sarcinii. Ea 
începe cu zigotul unicelular, atunci când o „expresie primară" dirijează un proces 
continuu care, în condiţii normale, va duce la naşterea unui copil. Prin urmare, în 
viziunea lui Lejeune, este greşit să se vorbească de „pre-embrion" ca o „masă 
nediferenţiată de celule". Diferenţierea, care implică existenţa individuală, se 
petrece o dată cu încheierea fertilizării. Prin urmare, fertilizarea şi conceperea 
trebuie recunoscute ca fiind simultane. 

Pe de altă parte, chiar expresia „pre-embrion" se arată ca fiind una greşită, 
care trebuie abandonată. Dacă fertili z area şi conceperea sunt simultane, atunci 
distincţia între „individualitate genetică" şi „individualitate de dezvoltare" nu mai 
poate exista. Fertilizarea marchează în mod obişnuit începutul unui proces 
continuu, neîntrerupt, care implică „individuazarea" progresivă prin diferenţiere 
şi de la stadiul „bi-" şi „tri-" celular al dezvoltării embrionului. Viaţa umană începe 
mai degrabă cu fertilizarea, atunci când întregul „cod" sau „program" înscris în 
zigot începe să dirijeze diviziunea celulară şi schimbul de informaţie genetică. 

O evaluare ortodoxă 



Problema esenţială ridicată de această dezbatere se referă la 
„individualitate", procesul prin care individualitatea de dezvoltare şi cea 
ontologică - deci un individ uman distinct sau o „persoană" - se poate spune că 
există. In prezent, embriologiştii şi eticiştii sunt împărţiţi în două tabere în această 
privinţă. Pentru unii, totipotenţa şi lipsa aparentă a diferenţierii între blastomeri 
sau primele celule embrionare (alături de procentajul mare de ovule fertilizate 
respinse, sunt mărturii ale „animaţiei întârziate" şi a legitimităţii caracterizării 
conceptus-ului pre-implantatoriu ca un „pre-embrion". Pentru alţii, 
individualitatea genetică (care există fără discuţie de la singamie) şi continuitatea 
dezvoltării de la fertilizare la implantare şi mai departe, sunt argumente puternice 
în favoarea „animaţiei imediate". Aceasta înseamnă că de la fertilizare, embrionul 
este o individualitate umană, care poate fi numită „persoană", cu drepturi de 
protecţie deplină din partea legii. 

Dilemele etice ridicate de această dezbatere sunt multiple. Dacă animaţia 
sau identitatea individuală apar o dată cu trăsătura primară la implantare, atunci 
s-ar putea vorbi de mai multe niveluri de protecţie acordată conceptus-ului. Cei 
care acceptă acest punct de vedere vor fi de acord că „pre-embrionul" - ca 
individualitate umană potenţială - are dreptul la respect şi protecţie împotriva 
manipulării nediscriminate. Ei nu vor accepta totuşi, experimentele pe embrion în 
vederea obţinerii unor rezultate care să îmbunătăţească tehnicile pentru proceduri 
ca schimbarea genelor, reproducerea asistată prin FIV (fertilizarea in vitro ) sau 
contracepţie. De asemenea, ei vor socoti drept morală întreruperea sarcinilor 
rezultate din viol sau incest şi poate chiar vor susţine avorturile „selective". 

Dacă este definitiv dovedit faptul că diferenţierea celulară începe de la 
fertilizare, i. e., că animaţia sau însufleţirea au loc o dată cu singamia, atunci, 
pentru mulţi eticişti, fereastra de două săptămâni pretinsă de Shannon, Wolter ş. a. 
ar dispărea. 

Totipotenţa ar apărea ea însăşi ca o himeră: un concept hibrid născut din 
interese şi dintr-o ştiinţă defectuoasă. 

Fertilizarea in vitro şi experimentele pe embrion ar însemna manipulare care 
violentează drepturile individului la protecţie. Şi indiferent de modul în care a fost 
conceput embrionul, a pune capăt intenţionat unei sarcini în orice moment al ei ar 
implica un act ilicit de avort, întrucât el distruge o persoană umană în curs de 
dezvoltare. 

Care este opinia Ortodoxiei faţă de această problemă? Antropologia 
Bisericii, fundamentată pe un principiu dublu al „sacralităţii şi sfinţeniei vieţii". 

cheamă la recunoaşterea calităţii de persoană a omului din „momentul 

conceperii". In timp ce embriologia modernă a demonstrat ambiguitatea inerentă 
acestei expresii, respingerea ortodoxă a avortului în orice stadiu, („indiferent că 
fetusul este format sau neformat", în limbajul Sfântului Vasile), se aliniază cu 
perspectiva mai conservatoare a Bisericii Romano-Catolice care susţine animaţia 
imediată. 

Opiniile celor două Biserici se despart în privinţa doctrinei catolice despre 
„însufleţire", mai ales aşa cum a fost exprimată ea în termeni aristotelici şi tomişti. 
Expresii precum „însufleţire", „infuzia unui suflet imaterial, raţional", sau „un 
principiu al unei individualităţi materiale sau principiu al sinelui" sunt dualiste în 
viziunea ortodoxă, fiind o moştenire origenistă. Din perspectiva patristică 
răsăriteană (şi cea biblică), sufletul sau nephesh-ul este chiar calitatea de persoană 
a individului (Facerea 1, 26-2 7 ; 2, 7) Prin urmare, este mai potrivit a spune: „Sunt 
un suflet" decât „Am un suflet". De aceea, lunga controversă legată de animaţia 
imediată - mediată, îşi are obârşia într-o antropologie defectuoasă, care crede că 
trupul material este animat de un suflet raţional creat separat de el şi infuzat în el 
la fertilizare, la implantare sau la un alt stadiu al dezvoltării sale. 

Susţinătorii teoriei animaţiei întârziate argumentează de regulă cu două acte 
biologice: unul monozigotic „identical twinning" şi „risipa" (wastage = 
respingerea ovulelor fertilizate înaintea implantării). Anthony Fisher a discutat 
ambele probleme în articolul său „Individuogenesis" şi a adus argumente ce sunt 

compatibile cu punctul de vedere ortodox. In timp ce problema risipei poate fi 
rezolvată doar prin ideea de teodicee, cu privire la „twinning" putem afirma 
următoarele: 

Este un lucru stabilit faptul că blastomerii au o anumită totipotenţă până la 
gastrulaţie şi singularitate. Una sau mai multe celule ale morulei pot fi separate de 
masa principală şi, întrucât grupul separat conţine toată informaţia genetică a 
zigotului originar, el se poate dezvolta într-un „geamăn identic". De fapt, gemenii, 
posedând material genetic similar, nu sunt deloc „identici" în sensul strict al 
cuvântului, aşa cum orice părinte al unor gemeni crede. Dacă fiecare se dezvoltă 
dintr-un genom comun, ei sunt - în virtutea metilaţiei şi a acţiunii citoplasmei 
oocite (RNA matern) - diferenţiaţi genetic, de vreme ce blastomerii înşişi sunt 
diferenţiaţi de la stadiul bi-celular al mitozei, când începe expresia genomică. 

Prin urmare, celulele pre-implantatorii se pot despărţi în gemeni. Problema 
spinoasă a existenţei unui suflet sau a două suflete se rezolvă dacă privim fiecare 
entitate ca „fiind" un suflet şi nu ca „având" un suflet, pentru că prin „suflet" 
înţelegem puterea dăruită de Dumnezeu sau dynamis (cea dintâi expresie a lui 

Fejeune) care actualizează existenţa umană personală. In cazurile de reunire, 
identitatea personală nu mai este exprimată de două existenţe individuale, ci de 
una singură. Gemenii „identici" nu sunt deci fiinţe identice. Identitatea lor este 

genetică, dar este limitată de metilaţie astfel încât fiecare se dezvoltă într-o 
persoană unică şi distinctă. 

Fenomenul totipotenţei, limitat cum este, nu se prezintă deci ca un 
impediment în calea ideii că embrionul pre-implantatoriu trebuie privit ca o fiinţă 
umană personală. Dacă formarea primei trăsături marchează sfârşitul totipotenţei 
şi a posibilităţii de a produce gemeni, diferenţierea celulară începe nu în acest 
moment, ci aproape imediat după fertilizare, la stadiul bi-celular al divizării. 

O asemenea diferenţiere prematură pare să pună în discuţie ideea lui Mc 
Cormick, că „stadiile primare" ale dezvoltării mamiferelor implică în primul rând 
stabilirea trofoblastului non-embrionic şi nu formarea embrionului. La acest 
stadiu, trofoblastul este un element şi o condiţie vitală în dezvoltarea embrionică la 
fel cum sunt „organele vitale" care se dezvoltă ulterior. Acest lucru este adevărat 
în ciuda faptului că placenta este înlăturată la naştere. Dinţii de lapte, părul şi 
fiecare celulă somatică a fiecărui organ înlăturată la un anumit punct al dezvoltării 
umane şi este înlocuită de altele. Nu se poate spune atunci că organizarea şi 
creşterea trofoblastului în stadiul pre-implantatoriu exclude ideea că embrionul 
este o viaţă umană individuală, pentru că, deşi trofoblastul este manifestarea 
vizibilă a acestei noi vieţi, „programul" sau „expresia primară" care va determina 
dezvoltarea sa ulterioară în organe vitale este deja activă (aşteptând să ia expresie 

la momentul potrivit în ciclul vieţii. In condiţii normale, există o continuitate în 
dezvoltarea umană, de la formarea zigotului, la implantare şi formarea sistemului 
nervos, şi până la naştere. Singurul moment în cadrul acestui continuum în care se 
poate spune că începe viaţa umană este chiar începutul său . 

Acest tip de gândire ridică întrebări esenţiale privind moralitatea unor 
proceduri ca IVH (FIV) şi avortul, fie terapeutice sau elective. Oricât de dezirabilă 
ar fi acea „fereastră" de două săptămâni, pentru a facilita reproducerea, pentru a 
pune capăt sarcinilor tragice şi nedorite sau pentru a permite experimentele pe 
embrion, descoperirile recente în embriologie şi genetică arată că o astfel de 
fereastră nu există. Dacă într-adevăr diferenţierea celulară începe în stadiul 
bicelular, atunci numirea formei de viaţă embrionare primare ca „pre-embrion" 
este în cel mai bun caz amăgitoare. Această diferenţiere - sugerată clar de 
fenomenul metilaţiei, de imposibilitatea creerii de himere la stadiul tetra - celular 
al divizării şi de însăşi natura înţeleasă corect - confirmă părerea tradiţională a 
Bisericii că viaţa umană începe cu fertilizarea şi singamia ce-i urmează. 

Totuşi, chiar dacă embriologii ar demonstra în cele din urmă că o asemenea 
diferenţiere nu există - că metilaţia nu se aplică la oameni şi că pre-embrionul este 
o „masă de celule nediferenţiate - aceasta nu ar schimba convingerea Bisericii 
Ortodoxe că viaţa umană începe cu concepţia, adică fertilizarea. Acest lucru s-ar 
întâmpla nu datorită unui conservatorism încăpăţânat, ci evidenţei clare că 
„sufletul" omenesc este prezent chiar de la început, când „pro-nucleii" spermei 

şi ai oocitului se unesc pentru a forma zigotul, creând astfel o fiinţă umană nouă şi 
unică. Principiul vieţii sau „expresia primară" care produce o dezvoltare continuă, 
ducând în mod normal la naşterea unui copil, este prezent de la primul stadiu. 
Prin urmare, nu se poate face nici o afirmaţie rezonabilă privind moralitatea 
avortului, a reproducerii asistate şi a experimentelor embrionare, fără să se ţină 
cont de acest adevăr esenţial. 

Ne vom întoarce acum la problemele avortului, procreării asistate medical şi 
a ingineriei genetice, pentru a ne întreba asupra moralităţii acestor proceduri, în 
lumina concluziei de mai sus: viaţa umană începe de la fertilizare şi reclamă 
respect şi protecţie deplină din acel moment. 

3. Procrearea şi începutul vieţii 



"în privinţa omului, acesta se cuvenea ca 
întâi să fie creat; creat, trebuia să crească; 
crescut fiind, trebuia să devină adult; 
adidt, să se înmulţească; înmulţindu-se, 
să se întărească; întărit, să fie slăvit şi 
slăvit să vadă pe Dumnezeul Său." - Sf. 
Irineu 

"Dumnezeu a creat omul dând naştere 
trupului său din materia preexistentă, pe 
care El a însufleţit-o cu propriul Său 
Duh. ” - Sf. Grigorie Teologul 

"începutul existenţei este unul şi acelaşi 
pentru trup şi suflet." - Sf. Grigorie de 
Nyssa 



Despre sensul "concepţiei" 10 
"Când începe viaţa omului?" 

Răspunsurile variate propuse la această problemă îndelung discutată 
exprimă adesea atitudinea corespunzătoare ordinii de zi politice sau sociale şi, de 
asemenea, cunoştinţele culturale despre dezvoltarea embrionară. Sugestiile se 
referă, pe rând, la momentul în care mama simte pentru întâia oară copilul 
mişcându-se în pântecele ei; la momentul în care fetusul poate supravieţui în afara 
uterului (de obicei după 24 de săptămâni); la momentul naşterii, când copilul 
începe să respire singur, sau la o perioadă de câteva zile după naştere, după ce 
nou-născutul şi-a demonstrat dreptul la viaţă (aceasta însemnând, printre altele, 
absenţa oricărei boli sau dereglări psiho-somatice). Cu cât mărim distanţa între 



10 Doresc să mulţumesc doctorilor Robert C. Cefalo, Germain Grisez şi Paul Kimissis pentru materialele 
oferite şi refleţiile lor privitoare la acest capitol. Orice eventuală greşeală în interpretarea materialelor, îmi 
aparţine. 

"începutul vieţii umane" şi momentul fertilizării, cu atât se dilată şi deschiderea 
pentru avorturi, infanticid şi experimente embrionare. 

Pe de altă parte. Biserica a afirmat dintotdeauna că viaţa umană începe o 
dată cu concepţia, care face frontieră comună cu fertili z area. Cu mult timp înainte 
ca medicii specialişti să descopere celulele embrionare şi cromozomii, scriitorii 
creştini condamnau avortul în orice stadiu al sarcinii, pe temeiul că fetusul "format 
sau neformat" este întru totul om şi poartă în el "chipul lui Dumnezeu" 11 . 

Problema este ridicată astăzi din nou dintr-o perspectivă diferită, care 
încearcă să fundamenteze reflecţia teologică pe datele biologice. Urmându-i pe 
embriologii britanici, câţiva moralişti creştini au făcut o distincţie între embrion şi 
aşa numitul "pre-embrion". Acesta din urmă e descris ca o masă de celule 
nediferenţiate, de la zigotul unicelular şi până la dezvoltarea "primei trăsături" sau 
a primului "ax" al trupului în timpul săptămânii a treia de sarcină. 

/V 

In acest punct, după implantarea în peretele uterului, el suferă o 
transformare radicală numită "singularizare" şi se poate spune astfel că posedă 
suflet omenesc sau individualitate umană. Potrivit acestei scheme, "concepţia" nu 
trebuie înţeleasă ca un moment (de exemplu la încheierea fertilizării), ci ca un 
proces. Trecerea de la "pre-embrion" la "embrion", adică de la existenţa potenţială 
la cea actuală, are loc doar la finalizarea acestui proces. Se afirmă totuşi că viaţa 
umană "începe cu concepţia". Dar definiţia "concepţiei" este modificată pe baza 
recentelor descoperiri din cadrul embriologiei, ea cuprinzând şi "singularizarea" 
prin implantarea conceptus-ului (produsului concepţiei) în membrana uterină, 
lucru care se întâmplă la aproximativ două săptămâni după fertilizare. Cu alte 
cuvinte, concepţia şi fertilizarea nu mai sunt înţelese ca fiind simultane. Fertili z area 
marchează începutul procesului concepţiei, proces care durează 12 - 14 zile. Abia 
la sfârşitul acestei perioade se poate vorbi despre o nouă "viaţă umană" şi despre 
existenţa unui "suflet omenesc" unic. 

Cercetările şi discuţiile pe această temă au fost rodul unei preocupări 

pastorale reale. In confuzia morală cauzată de proliferarea avorturilor legale în 
S.U.A. şi în alte ţări dezvoltate, dată fiind sensibilitatea la traumele produse de 
violuri şi incesturi, mulţi teologi caută sincer un mijloc care să permită victimelor 
violenţei sexuale să pună capăt unei sarcini nedorite într-un mod "licit", care să fie 
conform învăţăturii morale tradiţionale a Bisericii. Dacă distincţia între pre- 
embrion şi embrion este legitimă, atunci întreruperea unei sarcini înainte de 
implantare, adică înainte de finalizarea procesului concepţiei şi de însufleţire, nu 
va fi considerat "avort" în accepţia tradiţională a termenului, cum este definit de 
către diferitele Biserici. Mai mult, distincţia medicală şi morală între pre-embrion şi 
embrion implică faptul că primul reprezintă mai degrabă viaţa umană potenţială 

n 

Vezi Didahia 2, 2; 5, 2; Sfântul Vasile cel Mare, Canonoanele 2 şi 8 (loan N. Floca, op. cit., p. 342 şi 345-348). Jurământul lui 
Hipocrate avea aceeaşi bază, interzicând administrarea de otrăvuri sau avortul. 

decât cea actuală şi este, în acest fel, mai puţin îndreptăţit să beneficieze de 
drepturile şi protecţia socială acordate individualităţilor umane sau "persoanelor". 
O consecinţă majoră a acceptării acestei distincţii constă în eliminarea obiecţiilor 
morale privind proceduri ca fertilizarea in vitro sau cercetările şi experimentele pe 
embrion în scopuri terapeutice. 

Dacă astfel de preocupări pastorale şi terapeutice sunt lăudabile şi sincere, 
ele presupun totuşi o perspectivă ştiinţifică a dezvoltării embrionului, care este 
departe de a fi unanim acceptată de către specialiştii în domeniu; de asemenea, ei 
se opresc asupra problemei teologice a însufleţirii şi a calităţii de persoană ce 
derivă de aici, care ridică serioase obiecţii din perspectivă ortodoxă. Vom încerca în 
acest capitol să schiţăm argumentul formulat de către trei dintre cei mai mari 
eticieni romano-catolici care au abordat acest subiect şi vom arăta de ce credem că 
punctul lor de vedere ar trebui schimbat, datorită recentelor cercetări embriologice. 
în concluzie vom evalua implicaţiile teologice ale poziţiilor lor, din perspectivă 
ortodoxă. 



Shannon, Wolter şi McCormick despre "pre-embrion " 12 



Pe baza ultimelor descoperiri în domeniul embriologiei, putem schiţa 
următoarele stadii în dezvoltarea "pre-embrionului": 

Multe celule din corpul omenesc sunt celule "somatice", fiecare conţinând în 
nucleul său 46 de cromozomi. Sperma masculină şi ovulul feminin sunt celule 
embrionare sau "gârneţi", fiecare cu câte 23 de cromozomi 13 . Unirea acestor gârneţi 
într-o singură celulă zigot (într-un zigot unicelular), care conţine 46 de cromozomi 
dispuşi în 23 de perechi, se petrece prin procesul fertilizării. Fertilizarea are loc la 
capătul trompei uterine, lângă ovare. Sperma depozitată în traiectul reproductiv 
feminin are nevoie de aproximativ 7 ore până ce enzimele sale penetrează peretele 
exterior al ovulului. Vor mai trece apoi trei ore până ce sperma îşi va face 
"călătoria" spre locul unde va avea loc fertili z area. Dintre milioanele de 



12 Thomas A. Shannon şi Allan B. Wolter, OFM, “Reflections on the Moral Status of the Pre-Embryo”, 
Theological Studies 51/4, dec. 1990, p. 603-625, retipărită în T.A. Shannon, ed. Bioethics, ediţia a 4-a, 
Mahwah, NJ: Paulist, 1993, p. 36-60 şi Richard A. McCormick, SJ, “Who or What is the Preembryo ?”, 
Kennedy Institute of Ethics Journal 1/1, martie 1991, p. 1-15. Vezi de asemenea Joseph Donceel, SJ, 
“Immediate Animation and Delayed Hominization”, Theological Studies 31/1, 1970, p. 76-105, al cărui studiu 
a dat naştere la această dezbatere şi răspunsurile date de Germain Grisez, “When Do People Beging?”, 
Proceedings of the American Catholic Philosophical Association 63, 1989, p. 27-47, revizuită de Stephen J. 
Heaney, ed., Abortion: A New Generation of Catholic Responses, The Pope John Center, 1992, p. 3-27 şi 
William E. May, “Zygotes, Embryos and Persons” partea I, Ethics and Medics, oct. 1991, p. 2-4 şi partea a II- 
a, Ethics and Medics, ian. 1992, p. 1-3. 

13 Cromozomii cuprind materialul genetic sau genele: unităţi ale acidului dezoxiribonucleic (AND) ce 
determină caracteristicile ereditare - forma fizică, comportamentul până la un punct, abilităţi, talentul sau 
malformaţiile individului. Fiecare cromozom cuprinde aprox. 1 metru de material genetic, oca. 50.000 - 
100.000 de gene individuale. 

spermatozoizi, unul singur va penetra zona de protecţie ( zona pellucida ) a ovulului 
şi îşi va face loc prin citoplasmă pentru a se uni cu nucleul haploid (care conţine un 
singur set de cromozomi nepereche). Acesta va produce ceea ce se numeşte 
"singamie": unirea a doi gârneţi în vederea formării unei individualităţi unice din 
punct de vedere genetic. Nucleul diploid rezultat conţine acum un aranjament 
unic al materialului genetic (ADN), care determină sexul conceptus-ului şi creează 
condiţiile pentru mitoză : divizarea celulelor individuale (blastomeri). Procesul 
începe cu o celulă dublă, o celulă triplă a-cronică, apoi o celulă cvadruplă, după 
care progresează prin multipli de 2 (8, 16, 32, etc.), până când embrionul se 
implantează în membrana uterină, spre finalul săptămânii a doua de sarcină. 

Timpul desfăşurării acestui proces este bine determinat: aproximativ şapte 
ore de la relaţia intimă la fecundare, încă trei ore până ce sperma va ajunge la ovul 
şi încă douăsprezece pentru penetrare. Fuziunea celor două celule, singamia, mai 
durează încă o zi. Prin urmare, întregul proces ce duce la fertilizare durează între 

/V 

36 - 48 de ore. In ziua a patra, embrionul numără circa 16 celule şi este locali z at 
lângă intrarea uterului 14 . Stadiul "blastulă" este atins atunci când celulele care se 
divizează (continuu) formează o sferă sau un disc, al cărui înveliş exterior 
(trofoblast) va da naştere structurilor nutritive, inclusiv placentei, în timp ce masa 

/V 

internă (embrioblast) constituie embrionul însuşi. In acest moment, zona pellucida se 
rupe, iar embrionul se "cuibăreşte", se ataşează de peretele uterului. 

/V 

In timpul acestei perioade de 10 - 12 zile, anterioară implantării, are loc 
fenomenul impropriu numit "pierdere". Se estimează că între jumătate şi 2/3 din 
ovulele fertilizate sunt date afară din uter. Ele nu reuşesc să se implanteze şi sunt 
avortate (fără ca mama să ştie), dintr-o mulţime de motive, cum ar fi dezechilibre 
chimice în sistemul reproductiv sau gene cu defecte purtate de embrion. Dacă 
embrionul se implantează cu succes, el suferă o restructurare numită "gastrulaţie" 
sau "organogeneză", rearanjare a celulelor în ectoderm, endoderm şi mezoderm 
embrionar. O dată cu aceasta se conturează şi trăsătura primitivă sau pritimive body 
axix, care duce la dezvoltarea iniţială a sistemului nervos al embrionului. La 
sfârşitul săptămânii a opta, sistemul nervos este pe deplin alcătuit, iar copilul în 
creştere, numit acum făt (fetus), se poate mişca şi simte durerea 15 . 

Apelând la noile descoperiri din domeniul embriologiei, Thomas Shannon şi 
Allan Wolter afirmă alături de alţi embriologi şi de unii teologi, că trebuie făcută o 
distincţie clară între pre-embrion şi embrionul propriu-zis 16 . Pre-embrionul, susţin 

14 Este ştiut că la acest stadiu “morula” (din latină, cuvântul folosit pentru dudă, întrebuinţat aici datorită 
formei embrionului) este o masă de celule adunate în ciorchine, ce formează embrionul. 

15 Vezi ACOG Committee Opinion of the American College of Obstetricians and Gynecologists, No. 136, 
aprilie 1994: “Preembrryo Research: History, Scientific Background and Ethical Considerations”. 

16 O mare parte din discuţia pe această temă a fost iniţiată de Norman Ford, When Did I Begin? 
Conception of the Human Individual in History, Philosophy and Science, Cambridge University Press, 1988. 
Ford susţine “însufleţirea întârziată” afirmând că, ontologic (şi nu genetic), individul uman devine fiinţă numai 
la două săptămâni după fertilizare, o dată cu apariţia primei trăsături. Antholy Fisher face o analiză 

ei, este compus dintr-o masă de celule nediferenţiate (blastomeri), fiecare dintre 
acestea posedând totipotenţă. Asemenea hologramei, fiecare blastomer este 
înzestrat cu aceeaşi informaţie genetică pe care o posedă întregul. Aceasta 
înseamnă că de la zigot la formarea primei trăsături, fiecare celulă a morulei are 
capacitatea de a se dezvolta singură într-o individualitate umană. Totuşi, este o 
capacitate "potenţială", atâta timp cât conceptus-ul trebuie să primească informaţie 
genetică adiţională de la mamă după implantare, pentru a ajunge la 
"singularizare" şi a se dezvolta într-un embrion adevărat. Acest lucru este 
evidenţiat de faptul că pre-embrionul se poate împărţi în două entităţi identice din 
punct de vedere genetic (dând naştere la doi gemeni), apoi, în cazuri rare, cele 
două se pot reuni pentru a produce o individualitate unică. Se mai afirmă că 
această capacitate de împărţire şi reunire persistă până la "gastrulaţie" numită şi 
"restricţie", atunci când începe diferenţierea celulelor, iar totipotenţă se pierde. Cu 
alte cuvinte, zigotul nu poate deveni un embrion uman până ce nu primeşte 
informaţie genetică suplimentară de la gazda maternă şi nu de la gârneţi 17 . Altfel se 
poate transforma într-o "molă hidatidiformă" canceroasă, compusă din ţesut 
placentar 18 . 

Prin urmare, afirmă aceiaşi moralişti, este impropriu să se vorbească despre 
existenţa embrionului înainte de implantare. De-a lungul primelor două 
săptămâni, în timp ce se finalizează procesul concepţiei, conceptus-ul trebuie 
numit "pre-embrion", ceea ce nu implică o "individualitate ontologică" sau, a 
fortiori, calitatea de persoană. Această indicaţie, alături de fenomenul "risipirii" 
(wastage), i-a condus la concluzia că pre-embrionul nu posedă "suflet" imaterial şi 
raţional 19 . Mergând mai departe, ei susţin teoria "însufleţirii mediate" şi nu a celei 
"imediate" 20 , afirmând că însufleţirea nu poate avea loc înaintea "singularizării" şi 
a rearanjamentului structurii celulare necesare apariţiei embrionului. Pre- 



amănunţită despre părerile lui Ford: “Individuogenesis and a Recent Book de Fr. Norman Ford", Revista di 
Studi sulla Persona e La Famiglia: Anthropotes, 2, 1991, p. 199-244. Opinia romano-catolică este divergentă 
referitor la “individualizare”. Pentru o trecere în revistă a literaturii privitoare la acest subiect, vezi Lisa Sowle 
Cahill, “The Embryo and the Fetus: New Moral Contexts”, Theological Studies 54/1, martie 1993, p. 124-142. 

17 O afirmare clară a acestei poziţii găsim la Carlos A. Bedate şi Robert C. Cefalo, “The Zygote: To Be Or Not To Be A Person”, The 
Journal ofMedicine and Philosophy 14 (1989), 641-645. Ei ajung la concluzia că: “formarea embrionului depinde de o serie de evenimente 
din cursul ontogenezei, unele fiind în afara controlului programului genetic. Zigotul posedă suficientă informaţie, pentru a produce exclusiv 
ţesut uman, dar nu pentru a deveni o fiinţă umană” (p. 644). 

18 O molă hidatidiformă este o tumoră, formată în uter, ce rezultă din degenerarea oului fertilizat. Este 
adesea rezultatul fertilizării oului de către doi spermatozoizi cu cariotipul cromozomial de 69 în loc de 46 cât e 
normal. O asemenea anomalie nu poate fi considerată “om” (Chiar dacă cineva doreşte să afirme că sufletul 
uman există imediat după fertilizare, asta nu înseamnă că o molă hidatidiformă este un om malformat. 
Deoarece nu are numărul de cromozomi ce determină o fiinţă umană, AND - ul unei mole hidatidiforme este, 
de la început, preparat să fie o molă şi nu o fiinţă umană). Alte anomalii ca “Trisomia 21” (un cromozom 21 în 
plus) ce produce sindromul Down nu scade, nu afectează în vreun fel umanitatea individului. 

19 Privitor la “risipire” (wastage), ei spun: “O asemenea pierdere mare de embrioni constituie un argument 
împotriva creării unui izvor al individualităţii imateriale la concepţie”. 

20 “Mediate animation” (însufleţire mediată) este cunoscută ca “delayed hominization” (ominizare 
întârziată). Vezi Germain Grisez, “When Do People Begin?”, şi William E. May, “Zygotes, Embryos and 
Persons”, partea a ll-a, pentru critica acestei teorii. 

embrionul devine astfel, prin definiţie, un candidat pentru avortul licit din punct 
de vedere moral şi pentru experimentele ştiinţifice (deşi Shannon şi Wolter nu 
merg atât de departe în mod explicit). 

O abordare la fel de atentă şi informată ştiinţific o face Richard McCormick 
în articolul său "Cine sau ce este pre-embrionul ?" El afirmă că termenul "pre- 
embrion" a fost adoptat de către Societatea Americană pentru Fertilitate şi de către 
British Voluntary Licensing Authority, "întrucât primele stadii de dezvoltare a 
mamiferelor implică în primul rând stabilirea trofoblastului non-embrionic şi nu 
formarea embrionului" 21 . Vom vedea îndată că această problemă este pusă la 
îndoială de recentele cercetări embriologice. 

Articolul lui McCormick prezintă diferite opinii romano-catolice care 
presupun că începutul individualităţii umane coincide cu începutul calităţii de 
persoană a omului. El vrea să demonstreze, asemenea lui Shannon şi Wolter, că 
individualitatea umană nu este determinată de fertilizare, ci de întregul proces 
care duce la singularizare şi la formarea primei trăsături (după care formarea 
gemenilor nu mai e posibilă). El face în acest sens o distincţie importantă între 
"individualitatea genetică" şi "individualitatea de dezvoltare". Prima există într- 
adevăr de la fertilizare, dar aceasta nu înseamnă că conceptus-ul a primit calitatea 
de persoană sau că poate fi considerat "o persoană umană însufleţită", deoarece 
trebuie să existe o anumită stabilitate biologică în organism înainte de a fi posibilă 
calitatea de persoană. Această stabilitate nu apare înainte de stadiul organizării 
embrionare primare, adică înainte de apariţia primei trăsături 22 . Deşi concluzia este 
că pre-embrionul trebuie tratat ca o persoană, întrucât el este într-un sens 
"persoană în devenire" 23 , el menţine totuşi termenul "pre-embrion" datorită 
totipotenţei sale caracteristice şi a capacităţii de a se diviza în două părţi eglale (de 
a da naştere unor gemeni). Prin urmare, pre-embrionul nu este un "cine", ci este 
un "ce", care e unic din punct de vedere genetic şi are "posibilitatea de a deveni 
adult" 24 . Dar această potenţialitate se poate realiza numai prin dobândirea 
"individualităţii de dezvoltare", după apariţia primei trăsături. El conchide că pre- 
embrionul trebuie tratat ca o persoană, dar numai întrucât are un "potenţial 
intrinsec" de a deveni persoană şi întrucât întreaga problemă e înconjurată de 
"multe incertitudini", încheie el. 

McCormick nu exclude nici experimentele non-terapeutice, întrucât pentru 
el pre-embrionul nu poate fi considerat o persoană umană însufleţită în realitate. 
Totuşi, el ar aproba cercetările pre-embrionare numai atunci când criteriile pentru 
aceste cercetări sunt stabilite la nivel naţional. Deşi nu abordează problema 



Art. cit., p. 1. 

22 Ibid., p. 9. 

23 Ibid, p. 13 

24 

Ibid, p. 3. 

avorturilor pre-implantatorii, opinia sa duce la acceptarea avorturilor din punct de 
vedere moral, în cazul sarcinilor cauzate de abuzuri sexuale 25 . 



Jerome Lejeune şi "cutia de concentrare" 

Cum vom aprecia aceste argumente în favoarea distincţiei între pre-embrion 
şi embrion, sau între individualitatea genetică şi cea de dezvoltare? Problema se 
reduce practic la acurateţea evidenţei ştiinţifice care susţine "totipotenţa" 
blastomerilor şi la afirmaţia lui McCormick că "primele stadii ale dezvoltării 
mamiferelor implică, în primul rând, stabilirea trofoblastului non-embrionic şi nu 
formarea embrionului". Deşi au fost aduse mărturii solide în favoarea ambelor 
idei, alte studii recente duc la concluzii diferite. 

Totuşi, înainte de a nota aceste consideraţii, este nevoie să accentuăm faptul 
că ştiinţa embriologiei se află într-o stare de flux. Mai ales în S. U. A. şi în Franţa, 
dezbaterea se concentrează acum asupra unor probleme precum rolul citoplasmei 
în transmiterea informaţiei genetice către ovulului proaspăt fertilizat, dar părerile 
specialiştilor asupra acestui subiect nu au ajuns încă la un consens. Evidenţa care 
începe să se impună tinde totuşi să sprijine teoria că viaţa umană (existenţa 
individuală şi, prin urmare, cea personală) începe nu o dată cu implantarea, ci o 
dată cu finalizarea fertilizării şi cu singamia sau, în cele din urmă, cu stadiul bi- 
celular al mitozei. Pentru a înţelege această problemă, vom reaminti un caz recent 
care a atras atenţia în mass-media, întrucât a adus disciplina secretă a embriologiei 
în sfera legii civile. 

/V 

In aprilie 1989, New York Times relata despre divorţul în curs dintre Mary 
Sue Devis şi Jr. Lewis Davis, din Maryville, Tennessee. Ceea ce făcea din această 
întâmplare un fapt unic şi un caz celebru pe plan internaţional era faptul că cei doi 
apelaseră la fertilizarea in vitro, care a produs un total de 9 embrioni. Doi dintre 
aceştia au fost transferaţi în uterul doamnei Davis, dar nu au reuşit să se 

/V 

implanteze. Ceilalţi 7 au fost îngheţaţi pentru o întrebuinţare ulterioară. In timpul 
divorţului, doamna Davis a cerut custodie, fie pentru a primi embrionii chiar ea, fie 
pentru a-i dona cuiva. Domnul Davis a afirmat, pe de-o parte, că nu poate fi 
obligat să-şi asume responsabilitatea de părinte după divorţ şi, prin urmare, a 

25 

Peter Steinfels, “Catholocs Scholars, Citing New Data, Widen Debate on When Life Begins”, New York Times (13 ianuarie 1991) 
oferă o concisă analiză a articolelor Iul McCormick şi Shannon-Wolter ce prezintă corect criteriul frecvent propus al naşterii creierului (brain 
birth). Unii susţin că trebuie recunoscută o simetrie între începutul activităţii cerebrale (brain birth) şi sfârşitul ei (brain death). Dacă moartea 
cerebrală înseamnă decesul persoanei, ei argumentează că naşterea sau originea persoanei ar trebui determinată de începutul activităţii 
cerebrale. McCormick notează că “Activitatea cerebrală fetală nu provoacă un proces de dezvoltare organică integrală, în acelaşi fel în 
care pierderea activităţii cerebrale determină sfârşitul ei”. Nu s-a ajuns la nici un consens referitor la punctul în care începe activitatea 
cerebrală (brain birth). 

cerut şi el custodie pentru a distruge embrionii, ca o parte a proprietăţii comune a 
cuplului. Pe lângă problema conservării criogenice şi posibilitatea ca embrionii să 
moară în cutia de concentrare, datorită întârzierilor sistemului juridic, adevărata 
problemă morală se reduce la un fapt esenţial: embrionii erau persoane umane cu 
"drepturi" vrednice de protecţia legii, sau erau o simplă proprietate comună care 
trebuia împărţită între cele două părţi şi folosită în consecinţă ? Decizia a fost, în 
cele din urmă, luată la recurs. Dl. Davis a primit custodia şi embrionii au fost, 
probabil, distruşi 26 . 

Unul din martorii apărării (ai mamei) a fost eminentul genetician francez 
Dr. Jerome Lejeune, care îşi câşigase recunoaşterea mondială pentru descoperirea 
trisomiei 21, cauza sindromului Down. Mărturia lui Lejeune este reprodusă în 
cartea sa The Concentration Can, When Does Human Life Begin? 27 Deşi Lejeune, 
decedat între timp, a fost criticat pentru perspectiva sa "integristă" şi pentru 
apărarea înflăcărată a învăţăturii romano-catolice despre avort, mărturia sa se 
bazează pe cercetări făcute în Anglia, Franţa şi S. U. A. care au fost acceptate de 
comunitatea ştiinţifică internaţională. Expunem pe scurt, în cele ce urmează, 
argumentarea sa. 

La sfârşitul anilor '80, cercetările geneticianului britanic Alee Jeffreys au 
confirmat unicitatea genetică a fiecărui ovul uman fertilizat, stabilind prin 
experiment ştiinţific că zigotul unicelular se caracterizează prin "individualitate 
genetică". Alte cercetări intreprinse de grupuri ale Universităţilor Cambridge şi 
Duke au arătat că procesul chimic numit "metilare" determină informaţia care va 
fi transmisă de anumite segmente de ADN în timpul fertilizării. S-a crezut mult 
timp despre cromozomii gârneţilor materni şi corespondenţii lor masculini, care se 
unesc pentru a crea cele 23 de perechi de cromozomi ai nucleului diploid, că sunt 
identici. Descoperirea metilării a infirmat acest lucru, arătând că fiecare cromozom 
masculin şi fiecare cromozom feminin aduce zigotului o informaţie unică. 
Adăugarea de metil (CEL) peste baza citozină a ADN-ului are un efect de 
întrerupere sau de suprimare a activităţii genetice specifice astfel încât, cu fiecare 

/V 

divizare succesivă, celulele devin tot mai diferenţiate. In exprimarea lui Lejeune, 
"oul fertilizat este cea mai diferenţiată celulă de sub soare" 28 . El conţine toată 
informaţia necesară pentru a produce o fiinţă umană vie. "Expresia primară" a 
vieţii umane derivă din alinierea unică a materialului cromozomic în nucleul 



26 Embrionii congelaţi au o viaţă de 2 ani, deşi tehnicile noi prelungesc acest timp până la 5 ani. Cu tehnicile moderne prin care ouăle 

nefecundate pot fi congelate pentru perioade mai mari de timp, se speră că crioprezervarea embrionilor fertilizaţi va fi, eventual, o practică 

ce tine de domeniul trecutului. 

’ 27 

San Francisco: Ignatius Press, 1992; originalul în franceză a fost publicat în 1990, înaintea ultimului apel judecătoresc al cazului. 
Primul verdict a fost dat de judecătorul Dale Young, în favoarea pârâtului, afirmând umanitatea embrionilor din momentul fertilizării. 
Verdictul acesta a fost schimbat la apel. Vezi R. Smothers, “Embrions in a Divorce Case: Joint Property or Offspring”, New York Times (22 
aprilie 1989); şi “Frozen Embryos Fate Awaits L. I. Custody Battle”, New York Times, 25 iunie 1994. Ultimul articol se ocupă de o altă 
femeie care căuta să obţină controlul embrionilor ei congelaţi, într-un caz de divorţ. 

The concentration Can, p. 44. 

acestei celule originare. Atunci când fertilizarea e încheiată, acea expresie începe să 
dirijeze funcţionarea celulară. 

Afirmaţia este adevărată în ciuda faptului că ARN-ul matern, derivat din 
citoplasmă ovulului, dirijează dezvoltarea zigotului până la mitoză, când genomul 
embrionic este activat. Acest prim proces de dezvoltare are loc o dată cu singamia. 
Individualizarea ce rezultă, unică din punct de vedere genetic, e formată din 
interacţiunea nucleului şi a citoplasmei, care continuă chiar după ce genele 
embrionului sunt "activate". Totuşi, "expresia primară" care ar putea fi identificată 
cu "sufletul", trebuie să fie prezentă de la singamie, pentru a crea condiţiile 
necesare interacţiunii şi pentru a dirija creşterea zigotului. Pe parcurs, în timp ce 
zigotul unicelular suferă mitoza, anumite porţiuni din informaţia sa genetică sunt 
"dezactivate" de metilare. Astfel, diferenţierea poate avea loc, permiţând 
dezvoltarea organismului de-a lungul perioadei pre-implantării 29 . 

Dacă Lejeune are dreptate, diferenţierea celulară este "programată" sau 
"înscrisă" în conceptus de la începutul existenţei sale. Prin diferenţierea iniţială, 
informaţia genetică este transmisă de la prima celulă la a doua. Lejeune vorbeşte 
despre un stadiu ipotetic tri-celular al mitozei şi afirmă că individualizarea are loc 
la acest nivel. Faptul e confirmat (fie la stadiul tri-celular, fie la cel tetra-celular) 
prin aceea că, dincolo de acest punct, este imposibil să se creeze o himeră (o fiinţă 
care rezultă din amestecarea materialului neasemănător genetic, precum anomalia 
oaie-ţap numită "geep"). Pe măsură ce continuă diviziunea celulară, o altă 
informaţie este "dezactivată" şi are loc o diferenţiere şi mai pronunţată. Aceasta 
înseamnă că diferenţierea celulară începe nu cu implantarea, ci cu 
"singularizarea", abia la sfârşitul primelor două săptămâni ale sarcinii. Ea începe 
cu zigotul unicelular, atunci când o "expresie primară" dirijează un proces 
continuu care, în condiţii normale, va duce la naşterea unui copil. Prin urmare, în 
viziunea lui Lejeune, este greşit să se vorbească de "pre-embrion" ca o "masă 
nediferenţiată de celule". Diferenţierea, care implică existenţa individuală, se 
petrece o dată cu încheierea fertili z ării. Deci fertilizarea şi concepţia trebuie 
recunoscute ca fiind simultane. 

Pe de altă parte, chiar expresia "pre-embrion" se arată ca fiind una greşită, 
care trebuie abandonată. Dacă fertilizarea şi concepţia sunt simultane, atunci 
distincţia între "individualitate genetică" şi "individualitate de dezvoltare" nu mai 



29 

Un nume important implicat în această cercetare este M. Azim Surani de la Departamentul de Embriologie Moleculară al Institutului 
de Fiziologie Animală şi Cercetare Genetică, Cambridge, Anglia. El, împreună cu echipa de cercetători, s-au concentrat asupra procesului 
de metilare la embrionii de şoarece. Vezi Surani şi alţii, “Developmental consequences of imprinting of parental chromosomes by DNA 
methylation”, Phil. Trans. R. Soc. Lond. 1990, 313-327; şi “Genome Imprinting and Development in the Mouse”, Development 1990 
Supplement (1990), p. 89-98. Studiile lor demonstrează că şi genomul matern şi cel patern sunt necesari pentru dezvoltarea normală a 
embrionului de şoarece, indicând că genoamele diferă; şi că întipărirea iniţială a genomului are loc în linia genetică, înainte de fertilizare. 
Mai mult, citoplasmă oocitului matern contribuie semnificativ la procesul de întipărire. Cuplată cu fenomenul de metilare, această dovadă 
susţine puternic teoria potrivit căreia diferenţierea celulară are loc, la embrionul şoarecelui, de la stadiul de două celule. Specialiştii în 
embriologie nu au căzut de acord dacă metilarea AND-ului are loc şi la oameni. 

poate exista. Fertilizarea marchează în mod obişnuit începutul unui proces 
continuu, neîntrerupt, care implică "individuazarea" progresivă prin diferenţiere 
şi specificitate, de la stadiul bi şi tri-celular al dezvoltării embrionului. Viaţa umană 
începe deci, mai degrabă cu fertilizarea, atunci când întregul "cod" sau "program" 
înscris în zigot începe să dirijeze diviziunea celulară şi schimbul de informaţie 
genetică. 



O evaluare ortodoxă 

Problema esenţială ridicată de această dezbatere se referă la 
"individualizare", procesul în urma căruia individualitatea de dezvoltare şi cea 
ontologică - deci un individ uman distinct, sau o "persoană" - se poate spune că 
există. în această privinţă embriologii şi eticienii sunt împărţiţi astăzi în două 
tabere. Pentru unii, totipotenţa şi lipsa aparentă a diferenţierii între blastomeri sau 
primele celule embrionare (alături de procentajul mare de ovule fertilizate 
respinse) sunt mărturii ale "însufleţirii întârziate" şi a legitimităţii caracterizării 
conceptus-ului pre-implantat ca un "pre-embrion". Pentru alţii, individualitatea 
genetică (care există fără discuţie de la singamie) şi continuitatea dezvoltării de la 
fertil iz are la implantare şi mai departe, sunt argumente puternice în favoarea 
"însufleţirii imediate". Aceasta înseamnă că de la fertilizare, embrionul este o 
individualitate umană, care poate fi numită "persoană", cu drepturi de protecţie 
deplină din partea legii 30 . 

Dilemele etice ridicate de această dezbatere sunt multiple. Dacă însufleţirea 
sau identitatea individuală apare o dată cu trăsătura primară la implantare, atunci 
s-ar putea vorbi de mai multe niveluri de protecţie acordată conceptus-ului. Cei 
care acceptă acest punct de vedere vor fi de acord că "pre-embrionul", ca 
individualitate umană potenţială, are dreptul la respect şi protecţie împotriva 
manipulării hazardate. Ei vor accepta totuşi experimentele pe embrion în vederea 
obţinerii unor rezultate care să îmbunătăţească tehnicile pentru proceduri ca 
schimbarea genelor, reproducerea asistată prin FIV (fertilizarea in vitro ) sau 
contracepţia. De asemenea, ei vor socoti drept morală întreruperea sarcinilor 
rezultate din viol sau incest şi poate chiar vor susţine avorturile "selective". 

Dacă este definitiv dovedit faptul că diferenţierea celulară începe de la 
fertilizare, adică faptul că însufleţirea are loc o dată cu singamia, atunci, pentru 
mulţi eticieni, "fereastra" de două săptămâni, pretinsă de Shannon, Wolter ş. a. 
dispare. Totipotenţa ar apărea ea însăşi ca o himeră: un concept hibrid născut din 

30 

Pentru un argument elocvent privitor la “personalitatea" embrionului de la începutul formării, vezi Germain Grisez, “When Do People 
Begin?” şi “Living a Christian Life”, Voi. 2 al The Wayofthe Lord Jesus, Quincy, IL: Franciscan Press, 1993, p. 489-498. 

interese şi dintr-o ştiinţă defectuoasă. Fertilizarea in vitro şi experimentele pe 
embrion ar însemna manipulare care violează drepturile individului la protecţie, {i 
indiferent de modul în care a fost conceput embrionul, a pune capăt intenţionat 
unei sarcini, în orice moment al ei, înseamnă un act ilicit de avort, întrucât el 
distruge o persoană umană în curs de dezvoltare. 

Care este opinia Ortodoxiei faţă de această problemă? Antropologia 
Bisericii, fundamentată pe un principiu dublu al "sacralităţii şi sfinţeniei vieţii", 
cheamă la recunoaşterea calităţii de persoană a omului din "momentul concepţiei", 
în timp ce embriologia modernă a demonstrat ambiguitatea inerentă acestei 
expresii, respingerea ortodoxă a avortului în orice stadiu ("indiferent că fetusul 
este format sau neformat", în limbajul Sfântului Vasile), se aliniază cu perspectiva 
mai conservatoare a Bisericii Romano-Catolice care susţine însufleţirea imediată. 

Opiniile celor două Biserici se despart în privinţa doctrinei catolice despre 
"însufleţire", mai ales aşa cum a fost exprimată ea în termeni aristotelici şi 
tomişti 31 . Expresii precum "însufleţire", "infuzia unui suflet imaterial raţional", sau 
"un principiu al unei individualităţi materiale sau principiu al sinelui" sunt 
dualiste în viziunea ortodoxă, fiind o moştenire origenistă. Din perspectiva 
patristică răsăriteană, sufletul sau nephesh - ul este chiar calitatea de persoană a 
individului (Facerea 1, 26-27; 2, 7) Prin urmare, este mai potrivit a spune: "Sunt un 
suflet" decât "Am un suflet". De aceea, lunga controversă legată de însufleţirea 
imediată sau mediată (întârziată), îşi are obârşia într-o antropologie defectuoasă, 
care crede că trupul material este animat de un suflet raţional creat separat de el şi 
infuzat în el la fertilizare, la implantare sau la un alt stadiu al dezvoltării sale. 

Susţinătorii teoriei însufleţirii întârziate argumentează de regulă cu două 
acte biologice: multiplicarea monozigotică ("identical twinning") şi "risipa" 
(wastage - respingerea ovulelor fertilizate înaintea implantării). Anthony Fisher a 
discutat ambele probleme în articolul său Individuogenesis şi a adus argumente ce 

/V 

sunt compatibile cu punctul de vedere ortodox. In timp ce problema "risipei" 
poate fi rezolvată doar prin ideea de teodicee 32 , cu privire la multiplicarea 
monozigotică (twinning), noi putem afirma următoarele: 



Pe lângă studiul lui N. Ford, vezi W.E. May, Zygotes, Embryos and Persons, Partea a ll-a; A. Fisher, Individuogenesis 202 p. 212- 
215; şi Shannon şi Wolter, Reflections, p. 614 -618. 

32 

Aşa cum am arătat şi în capitolul I, teologia ortodoxă interpretează pasaje precum cel din Epistola către Romani 5, 12 în înţelesul că 
ceea ce noi moştenim de la Adam nu e vinovăţie personală, ci mortalitatea. Ea nu împărtăşeşte părerea şcolii apusene potrivit căreia nou 
născuţii nebotezaţi (inclusiv fetuşii) sunt condamnaţi pentru vecie. Moartea prematură a embrionilor, cauzată de "pierderi naturale" ("natural 
wastage"), nu se deosebeşte, logic, de moartea prematură a copiilor, cauzată de boală ori accidente. Dacă accidentele sunt privit ca un 
eveniment tragic, este datorită pierderii legăturii cu un copil, resimţite de către părinţi sau de către rude. Bineînţeles, o asemenea relaţie nu 
există încă între embrion şi mamă. Dar această relaţie nu lipseşte embrionul de “personalitate” din moment ce acea calitate derivă nu din 
infuzia unui suflet ci din relaţia pe care Dumnezeu o stabileşte cu creatura în stadiul de embrion. Astfel, personalitatea nu depinde nici de 
"un suflet infuzat", nici de relaţia conştientă cu alţii; depinde, mai degrabă, de dragostea lui Dumnezeu, Care-I îmbrăţişează pe purtătorul 
chipului Său de la zămislire, prin moarte şi dincolo, până pe celălalt tărâm. De aceea pacienţii aflaţi în comă sau cei într-o stare vegetativă 
permanentă, rămân persoane în sensul deplin al cuvântului: ei sunt recunoscuţi de Dumnezeu ca atare. 

Este un lucru stabilit faptul că blastomerii au o anumită totipotenţă până la 
gastrulaţie şi la atingerea singularizării. Una sau mai multe celule ale morulei pot fi 
separate de masa principală şi, întrucât grupul separat conţine toată informaţia 
genetică a zigotului originar, el se poate dezvolta într-un "geamăn identic". De fapt 
gemenii, posedând material genetic similar, nu sunt deloc "identici" în sensul strict 
al cuvântului, aşa cum orice părinte al unor gemeni ştie. Dacă fiecare se dezvoltă 
dintr-un genom comun, ei sunt - în virtutea metilării şi a acţiunii citoplasmei 
oocite (ARN matern) - diferenţiaţi genetic, de vreme ce blastomerii înşişi sunt 
diferenţiaţi de la stadiul bi-celular al mitozei, când începe expresia genomică. 

Prin urmare, celulele pre-implantatorii se pot despărţi în gemeni. Problema 
spinoasă a existenţei unui suflet sau a două suflete se rezolvă dacă privim fiecare 
entitate ca "fiind" un suflet şi nu ca "având" un suflet, pentru că prin "suflet" 
înţelegem puterea dăruită de Dumnezeu sau dynamis ("formula primară" a lui 

/V 

Lejeune) care actualizează existenţa umană personală. In cazurile de reunire, 
identitatea personală nu mai este exprimată de două existenţe individuale, ci de 
una singură. Gemenii "identici" nu sunt deci fiinţe identice. Identitatea lor este 
genetică, dar este limitată de metilare, astfel încât fiecare se dezvoltă într-o 
persoană unică şi distinctă. 

Fenomenul totipotenţei, limitat cum este, nu se prezintă deci ca un 
impediment în calea ideii că embrionul pre-implantatoriu trebuie privit ca o fiinţă 
umană personală. Dacă formarea primei trăsături marchează sfârşitul totipotenţei 
şi a posibilităţii de a produce gemeni, diferenţierea celulară începe nu în acest 
moment, ci aproape imediat după fertilizare, la stadiul bi-celular al divizării. 

O asemenea diferenţiere prematură pare să pună în discuţie ideea lui 
McCormick potrivit căreia "stadiile primare" ale dezvoltării mamiferelor implică 
în primul rând stabilirea trofoblastului non-embrionic şi nu formarea 

/V 

embrionului 33 . In acest stadiu, trofoblastul este un element şi o condiţie vitală în 
dezvoltarea embrionică, la fel cum sunt "organele vitale" care se dezvoltă ulterior. 
Acest lucru este adevărat în ciuda faptului că placenta este înlăturată la naştere. 
Dinţii de lapte, părul şi fiecare celulă somatică a fiecărui organ înlăturat la un 
anumit punct al dezvoltării umane, sunt înlocuite de altele. Nu se poate spune 
atunci că organizarea şi creşterea trofoblastului în stadiul pre-implantatoriu 
exclude ideea că embrionul este o viaţă umană individuală, pentru că, deşi 
trofoblastul constituie manifestarea vizibilă a acestei noi vieţi, "programul" (sau 
"formula primară") care va determina dezvoltarea sa ulterioară în organe vitale 

/V 

este deja activ, aşteptând să ia expresie la momentul potrivit în ciclul vieţii 34 . In 



33 

Who or What is the Preembryo ?, p. 1 . 

34 Profesorul Germain Grisez a scris referitor la această problemă: “Faptul că efortul principal de 
dezvoltare se îndreaptă la început spre trofoblast, nu arată deloc că această dezvoltare nu este a 
embrionului. Pentru că ceea ce se aruncă la naştere, reprezintă până atunci organe vitale ale individului 

condiţii normale, există o continuitate în dezvoltarea umană, de la formarea 
zigotului la implantare, apoi la formarea sistemului nervos, până la naştere. 
Singurul moment în cadrul acestui continuum în care se poate spune că începe 
viaţa umană nu este altul decât chiar începutul său. 

Acest tip de gândire ridică întrebări esenţiale privind moralitatea unor 
proceduri ca FIV şi avortul terapeutic sau la cerere. Oricât de dorită ar fi acea 
"fereastră" de două săptămâni pentru a facilita reproducerea, pentru a pune capăt 
sarcinilor tragice şi nedorite sau pentru a permite experimentele pe embrion, 
descoperirile recente în embriologie şi genetică arată că o astfel de fereastră nu 
există. Dacă într-adevăr diferenţierea celulară începe în stadiul bi-celular, atunci 
numirea formei embrionare primare de viaţă ca "pre-embrion" este în cel mai bun 
caz amăgitoare. Această diferenţiere, sugerată clar de fenomenul metilării, de 
imposibilitatea creării de himere la stadiul tetra-celular al divizării, confirmă 
părerea tradiţională a Bisericii că viaţa umană începe cu fertilizarea şi singamia ce-i 
urmează. 

Totuşi, chiar dacă embriologii ar demonstra în cele din urmă că o asemenea 
diferenţiere nu există - că metilarea nu se aplică la oameni şi că pre-embrionul este 
o "masă de celule nediferenţiate - aceasta nu ar schimba convingerea Bisericii 
Ortodoxe că viaţa umană începe cu concepţia, adică o dată cu fertilizarea, {i nu 
datorită unui conservatorism încăpăţânat, ci datorită evidenţei clare că "sufletul" 
omenesc este prezent chiar de la început, când "pro-nucleii" spermei şi ai oocitului 
se unesc pentru a forma zigotul, creând astfel o fiinţă umană nouă şi unică. 
Principiul vieţii sau "formula primară" care produce o dezvoltare continuă, 
ajungând în mod normal la naşterea unui copil, este prezent de la primul stadiu. 
Prin urmare, nu se poate face nici o afirmaţie rezonabilă privind moralitatea 
avortului, a reproducerii asistate şi a experimentelor embrionare, fără să se ţină 
cont de acest adevăr esenţial. 

Ne vom întoarce acum la problemele avortului, ale procreării asistate 
medical şi ale ingineriei genetice, pentru a ne întreba asupra moralităţii acestor 
proceduri, în lumina concluziei de mai sus: viaţa umană începe de la fertilizare şi 
reclamă respect şi ocrotire deplină din acel moment. 



nenăscut, nu mai puţin organe decât inima, plămânii, rinichii şi stomacul tău“. Natural, dezvoltarea produce 
mai întâi organe esenţiale pentru primul stadiu al vieţii (din corespondenţa personală, 7 septembrie 1994). 

Apendice 1 



Această declaraţie sumară despre avort a fost scrisă de către autor acum 
câţiva ani, ca o broşură pentru a fi distribuită în parohiile ortodoxe şi nu numai. A 
fost publicată de către Departamentul Educaţiei Religioase al Bisericii Ortodoxe 
din America şi se poate obţine prin DRE, PO Box. 675, Syosset, N. Y. 11791. 



Ortodoxia şi avortul 
Avortul: poziţia Bisericii 

Fiecare fiinţă umană fiind creată de către Dumnezeu, poartă chipul lui 
Dumnezeu şi primeşte darul vieţii pentru a-L slăvi pe Dumnezeu şi a se bucura de 

/V 

comuniunea veşnică cu El. învăţătura creştină insistă, aşadar, asupra sfinţeniei vieţii 
omeneşti din momentul concepţiei. 

în cadrul dezbaterii asupra avortului se ridică următoarea întrebare : care 
anume este momentul începutului vieţii? Când începe viaţa umană? Aceasta este o 
întrebare crucială, întrucât în societatea americană luarea voită a vieţii omeneşti 
încă este considerată drept crimă. Cei care promovează avortul la cerere ("pro- 
alegerea") nu sunt, în mod raţional, "pro-crimă", adică pentru crimă. Mai degrabă 
ei neagă faptul că fetusul este cu adevărat om. 

Biserica Ortodoxă a învăţat întotdeauna că viaţa umană începe la concepţie, 
când un spermatozoid se contopeşte cu un ovul pentru a produce o fiinţă vie, 
unică din punct de vedere genetic. Acuzând avortul încă din secolul IV, Sfântul 
Vasile cel Mare spunea: "Cea care cu bună ştiinţă distruge fetusul, va fi pedepsită 
pentru crimă ... şi la noi nu este după subtilitatea expresiunii de făt format şi 
neformat" (Canoanele 2 şi 8) 35 . Consensul patristic susţine că sufletul e creat la 
concepţie. Noi exprimăm acest adevăr în chip liturgic, sărbătorind zămislirea 
Sfântului Ioan Botezătorul (24 septembrie), cea a Maicii Domnului (8 decembrie) şi 
a Mântuitorului însuşi (Bunavestire, 25 martie). Ortodoxia conchide, aşadar, că 
avortul făcut în orice moment al sarcinii este o formă de omucidere şi atrage vina 
asupra celui care săvârşeşte acest lucru la fel de mult ca şi asupra mamei. 



35 



N. Floca, Op. cit., p. 342. 

Excepţiile şi "cazurile grave" 



/V 

Dată fiind această poziţie, poate vreodată Biserica să admită excepţii? In 
acele cazuri, tot mai rare, în care alegerea medicală trebuie făcută între viaţa mamei 
şi cea a copilului nenăscut, este admisibil moral să se acorde prioritate mamei. 
Aceasta nu pentru că ea ar fi o "persoană" integră, în timp ce copilul este doar o 
"viaţă potenţială" - deoarece amândoi sunt oameni, în aceeaşi măsură - ci pentru 
că mama îşi are locul ei şi responsabilitatea ei în familie, unde prezenţa sa iubitoare 
influenţează direct viaţa soţului şi a celorlalţi copii ai săi. 

Cu toate acestea, o mamă care îşi dă viaţa în mod voit, în favoarea copilului 
ei, săvârşeşte actul cel mai profund de binefacere creştină. "Mai mare dragoste 
decât aceasta nimeni nu are - spune Iisus - ca viaţa lui să şi-o pună pentru 

prieteni." (Ioan 15, 13). Insă orice decizie de acest gen trebuie făcută în lumina 
nevoilor şi dorinţelor membrilor familiei, întrucât familia ca întreg, constituie un 
trup ce reflectă iubirea dintre Hristos şi Trupul Său, Biserica (Efeseni 5). De aceea 
este recomandabil ca cei doi soţi să discute deschis şi cinstit împreună cu 
duhovnicul lor, o astfel de eventualitate încă din timpul fazelor primare ale 
sarcinii. 

Cele două traume identice, ale violului şi ale incestului, sunt adesea invocate ca 
justificare pentru avort. Ambele acte sunt, prin însăşi natura lor, brutale şi 
dezumanizante. Totuşi, sunt foarte rare sarcinile ce au o asemenea cauză. Când o 
femeie devine victimă a violului sau a incestului, ar trebui să caute imediat un 
tratament medical pentru oprirea concepţiei, {tiinţa embriologiei a arătat că 
fertilizarea, adică unirea nucleului spermatozoidului cu nucleul ovulului, necesită 
36 de ore pentru finalizare. Acest lucru deschide o "fereastră" de mai mult de o zi 
pentru a se face o astfel de intervenţie, fără riscul de a avorta un rod al concepţiei, 
recunoscut de către Biserică drept o "persoană" umană, un "individ" uman. 

De la o vârstă foarte mică, copiii ar trebui învăţaţi cu grijă, dar deschis, despre locul 
şi funcţia sexualităţii în relaţia conjugală. Ei ar mai trebui să afle că violenţa sexuală 
există, şi în interiorul şi în afara familiei, şi că nu ar trebui să se ruşineze dacă devin 
victimele ei. Mai degrabă ar trebui să caute un tratament medical, spiritual şi 
psihologic, pentru a vindeca urmările traumei, ca şi pentru a evita concepţia. 

Dacă sarcina se produce ca rezultat al violului sau al incestului, atunci copilul ar 
trebui lăsat să se nască şi, dacă mama nu poate accepta responsabilitatea pentru 
acesta, copilul ar putea fi oferit spre adopţie. Aceasta e o "învăţătură grea" cu 
siguranţă, mai ales în societatea noastră unde avortul a devenit o formă de control 
al naşterii, acceptată şi considerată legală. Este tragic faptul că femei creştine, prea 
traumatizate de viol pentru a mai apela la medic, s-au sinucis deoarece un preot 



126 




bine intenţionat sau un membru al familiei le-a obligat să poarte copilul zămislit. 
"Sfinţenia vieţii", principiul ei, se aplică în aceeaşi măsură mamei cât şi copilului în 
astfel de cazuri, iar în situaţia rară în care trauma este atât de mare încât constituie 
un adevărat pericol pentru viaţa mamei, avortul după implantare (care are loc la 
şase sau opt zile după concepţie) poate fi cel mai mic dintre două rele. însă 
conceptul de "traumă" nu trebuie extins pentru a se referi la cazurile care implică 
simplul disconfort al mamei, anxietatea, problemele financiare, planurile 
referitoare la cariera mamei, etc. Nici nu ar trebui invocat în cazurile în care mama 
devine însărcinată ca rezultat al liberei angajări în relaţia sexuală. 

Acceptă Biserica avortul în cazurile în care copilul este descoperit, prin investigare 
genetică, ca anormal, destinat să trăiască cu un grav handicap o viaţă întreagă? 
Dată fiind sfinţenia inerentă fiecărei vieţi umane, răspunsul nu poate fi decât că 

/V 

Biserica nu poate şi nici nu o face. In unele cazuri, precum cazul sindromului 
Down, părinţii sau îngrijitorii sunt cei care simt handicapul, iar nu copilul. In alte 
cazuri grave, precum cel de spina bifida, tehnologia medicală poate aduce o 
însemnată uşurare pacientului, ajutându-1 să ducă o existenţă relativ fără durere şi 
creatoare. In rarele situaţii de boli incurabile, care debilitează fiinţa umană, precum 
sindromul Lesch-Nyhan sau fibroza cistică, dilema pare mai acută, întrucât 
suferinţa fizică nealinată şi cea psihică pot să se adauge bolii, iar tratamentul 
prelungit poate impune o povară financiară insuportabilă adupra familiei. Totuşi, 
nu există altă explicaţie pentru avortarea unor astfel de copii, decât aceea că se 
ucide un nou-născut "anormal", care poate supravieţui cu îngrijirea medicală 
necesară şi îngrijirea părintească plină de iubire. Dată fiind originea vieţii în 
momentul concepţiei, avortul poate fi perceput ca infanticid. Tragedia epocii 
noastre este că acesta din urmă devine la fel de acceptabil ca şi primul, în gândirea 
obişnuită. Dacă îl putem distruge pe cel nenăscut, de ce nu am face la fel şi în cazul 
celui nou-născut nedorit? întrebarea a fost pusă şi este pusă în tonalităţi tot mai 
stridente, chiar şi de către aşa-zişi eticieni creştini. 

Un răspuns ortodox 



/V 

împotriva afirmaţiilor făcute de către militanţii pro-avort, sarcina nu implică 
doar femeia şi propriul ei trup. Sarcina este o relaţie creată între mamă şi fiinţa 
unică, personală care trăieşte şi se dezvoltă în ea. Fie că recunoaşte sau nu acest 
lucru, propria ei viaţă îi aparţine lui Dumnezeu şi se află în întregime sub puterea 
Lui. Acelaşi lucru este adevărat, implicit şi în mod necesar, şi în ceea ce priveşte 
copilul cel nenăscut. 

Creştinii ortodocşi din S. U. A. trăiesc într-o societate în care 6 % din tinerele 
femei au făcut cel puţin un avort la vârsta de 15 ani, iar numărul acestora creşte. 
Sarcina la adolescente nu constituie singurul motiv pentru avort, însă este unul 
major. Biserica trebuie să-i înveţe pe cei tineri şi pe cei bătrâni laolaltă însemnătatea 
sexualităţii şi necesitatea responsabilităţii sexuale. Ea trebuie să facă tot posibilul 
pentru a convinge tinerii creştini că activitatea sexuală îşi are locul potrivit doar în 
contextul unei uniri binecuvântate, heterosexuale şi conjugale. Biserica mai trebuie 
să accentueze responsabilitatea tatălui, deplină şi egală moral, spiritual şi financiar, 
în orice situaţie în care este conceput un copil. O astfel de instruire nu ar trebui 
lăsată în seama şcolilor sau a altor organizaţii din cadrul societăţii noastre, căci 
acestea au dovedit adesea că subminează valorile etice creştine. Răspândirea 
necontrolată a SIDA, datorată astăzi în mare parte opţiunii majoritare pentru aşa 
numita "viaţă sexuală sigură", în defavoarea principiului moral autentic. 

Dar nu este de ajuns ca noi creştinii să mărturisim doar poziţia tradiţională a 
Bisericii faţă de problema avortului. Trebuie făcut orice efort pentru ajutarea 
copiilor nedoriţii sau abuzaţi care nu pot sau nu ar trebui crescuţi în familia lor de 
origine. Aceasta însemnă oferirea de suport financiar unde e nevoie, şi pentru 
mamă şi pentru copil, şi eforturi pentru ca legislaţia să faciliteze cu responsabilitate 
procedurile pentru adopţie în toată ţara. Pe scurt aceasta înseamnă că nu putem 
condamna avortul în chip rezonabil dacă nu vrem să ne asumăm responsabilitatea 
pentru bunăstarea copiilor nedoriţi ce se nasc, indiferent de sănătatea lor, de 
capacitatea mintală sau de mediul rasial. 

Vorbind de dimensiunile responsabilităţii creştine în Biserică şi în întreaga 
lume creată de către Dumnezeu, Sfântul Pavel ne-a oferit o imagine ce se aplică 
atât responsabilităţii noastre faţă de cei ce aleg avortul, cât şi faţă de cei care vor fi 
victimele lui: "Aşa şi noi, cei mulţi, un trup suntem în Hristos şi fiecare suntem 
mădulare unii altora" (Romani 12, 5). 

Dacă refuzăm să aplicăm această imagine problemei avortului, îl trădăm nu numai 
pe cel nenăscut, dar şi pe însuşi Autorul vieţii, {i invers, a oferi sprijin material 
adecvat şi îngrijire iubitoare "unora ca aceştia", înseamnă a-I arăta respect şi a-I 
sluji Lui. 

Alte lecturi: 

Fr. Stanley S. Harakas, Contemporary Moral Issues Facing the Orthodox Christian 
(Minneapolis: Light & Life Publishing, 1983, partea a IlI-a , "Sex and Family 
Issues". 

Fr John Kowalcyzk, An Orthodox View on Abortion, Minneapolis : Light & Life 
Publishing, 1979. 

Al Zecelea Conciliu din întreaga Americă al Bisericii Ortodoxe din America a 
lansat următoarea declaraţie, distribuită în toate parohiile, despre Duminica 
Sfinţeniei Vieţii, 18 ianuarie 1998: 

Afirmaţia sinodală despre avort 

Avortul este un act de crimă pentru care cei implicaţi, voluntar şi involuntar, 
vor răspunde în faţa lui Dumnezeu. 

Cei care se găsesc în situaţii tragice - precum cele implicând violul, incestul 
şi boala - în care vieţile mamelor şi ale copiilor nenăscuţi sunt ameninţate, şi este 
nevoie să se ia hotărâri dureroase, de viaţă şi de moarte, trebuie sfătuiţi să ia 
atitudini responsabile în faţa lui Dumnezeu, Care este drept şi milostiv. Căruia îi 
vor da socoteală pentru faptele lor. 

Femei şi bărbaţi, inclusiv membrii familiei şi prietenii femeii însărcinate, 
tentaţi să recurgă la avort, ar trebui încurajaţi să reziste acestui act rău şi ajutaţi să- 
şi nască copiii, să-i crească în condiţii materiale şi spirituale sănătoase. 

Femeile care au recurs la avort, bărbaţii care erau părinţii copiilor avortaţi şi 
alte persoane implicate în cazuri de avort, ar trebui îngrijiţi pastoral, incluzând aici 
recunoaşterea gravităţii actului şi încredinţarea că există milă din partea lui 
Dumnezeu pentru cei care se căiesc de păcatele lor. 

Creştinii ortodocşi trebuie să contribuie la procesele legislative în funcţie de 
cunoaşterea, competenţa, abilitatea şi influenţa lor, astfel încât să fie puse în 
aplicare legi care ocrotesc şi apără vieţile copiilor nenăscuţi, ţinând seama în acelaşi 
timp de complexitatea şi de tragediile din societatea contemporană. 

